|  |  |  |
| --- | --- | --- |
|  |  |  |

**KAUNO MIESTO ALEKSOTO VIETOS VEIKLOS GRUPĖ**

ALEKSOTO VIETOS PLĖTROS 2015-2020 M.

STRATEGIJA

|  |
| --- |
| KAUNAS, 2015 |

**turinys**

[ĮVADAS 4](#_Toc452362481)

[Sąvokos ir apibrėžimai 7](#_Toc452362482)

[1. asociacijos „Kauno miesto aleksoto vietos veiklos grupė“ aprašymas 9](#_Toc452362483)

[1.1. Kauno miesto aleksoto vietos veiklos grupės kūrimosi istorija, misija ir veiklos tikslai 9](#_Toc452362484)

[1.2. Aleksoto vietos veiklos grupės valdymo struktūra ir funkcijos 11](#_Toc452362485)

[1.3. Aleksoto VVG valdybos sudėtis ir atsakomybės sritys 15](#_Toc452362486)

[1.4. VVG veiklos tinkle ir ketinimų bendradarbiauti aprašymas 16](#_Toc452362487)

[2. Vietos plėtros strategijos įgyvendinimo teritorija ir gyventojų, kuriems taikoma vietos plėtros strategija, apibrėžtis 18](#_Toc452362488)

[2.1. Vietos plėtros strategijos įgyvendinimo teritorija 18](#_Toc452362489)

[2.2. Aleksoto gyventojų skaičius ir jų apibūdinimas. Tikslinės grupės, į kurias bus orientuota vietos plėtros strategija 22](#_Toc452362490)

[2.2.1. Aleksoto seniūnijos gyventojų skaičius ir jų apibūdinimas 22](#_Toc452362491)

[2.2.2. Tikslinės grupės, į kurias bus orientuota vietos plėtros strategija 24](#_Toc452362492)

[3. Teritorijos, kuriai rengiama vietos plėtros strategija, analizė 35](#_Toc452362493)

[3.1. Kauno miesto demografinės, socialinės, ir ekonominės charakteristikos 35](#_Toc452362494)

[3.2. Aleksoto seniūnijos administracinis, demografinis, ekonominis ir socialinis apibūdinimas 43](#_Toc452362495)

[3.2.1. Gyventojai ir demografinė būklė 43](#_Toc452362496)

[3.2.2. Verslumo, ekonominės būklės ir užimtumo analizė 45](#_Toc452362497)

[3.2.3. Viešoji infrastruktūra, susisiekimas ir socialinės paslaugos 48](#_Toc452362498)

[3.2.4. Aleksoto gyventojų poreikių analizė 52](#_Toc452362499)

[3.2.5. Aleksoto teritorijos SSGG analizė 73](#_Toc452362500)

[3.3. ALEKSOTO TERITORIJOS VYSTYMOSI POREIKIŲ IR GALIMYBIŲ ANALIZĖ 78](#_Toc452362501)

[4. Aleksoto plėtros strategijos tikslai, uždaviniai ir jų įgyvendinimo stebėsenos rodikliai bei integruoto ir novatoriško strategijos pobūdžio apibūdinimas 83](#_Toc452362502)

[4.1. Aleksoto plėtros strategijos tikslai 83](#_Toc452362503)

[4.2. Aleksoto vietos plėtros strategijos uždaviniai 85](#_Toc452362504)

[4.3. Aleksoto vietos plėtros strategijos integruoto ir novatoriško pobūdžio apibūdinimas 87](#_Toc452362505)

[5. Aleksoto plėtros 2015-2020 metais strategijos rengimo eiga ir Aleksoto bendruomenės dalyvavimo, rengiant vietos plėtros strategiją, apibūdinimas 91](#_Toc452362506)

[6. Vietos plėtros strategijos įgyvendinimo veiksmų planas 96](#_Toc452362507)

[7. Vietos plėtros strategijos valdymo ir stebėsenos tvarka 104](#_Toc452362508)

[7.1. Aleksoto VVG strategijos įgyvendinimo koordinavimo ir stebėsenos tvarka, sistemos institucinė struktūra 104](#_Toc452362509)

[7.2. Veiksmų ir juos įgyvendinančių projektų vykdytojų atrankos procedūra 106](#_Toc452362510)

[7.3. Vietos plėtros strategijos pakeitimų inicijavimo procedūra 108](#_Toc452362511)

[8. Vietos plėtros strategijos finansinis planas 108](#_Toc452362512)

[Priedai 114](#_Toc452362513)

# ĮVADAS

Kauno miesto Aleksoto plėtros 2015-2020 metais strategija yra parengta 2014–2020 m. Europos Sąjungos struktūrinių fondų lėšų administravimo laikotarpiui, atsižvelgiant į Partnerystės sutartį, 2014–2020 metų veiksmų programą, ją įgyvendinančius dokumentus, Kauno miesto integruotą teritorijos vystymo programą, patvirtintą Kauno miesto savivaldybės tarybos 2015 m. rugsėjo 8 d. sprendimu Nr. T-470, bei Lietuvos Respublikos vidaus reikalų ministro 2015 m. sausio 22 d. įsakymu Nr. 1V-36 patvirtintas Vietos plėtros strategijų rengimo taisykles.

Rengiant strategiją buvo atsižvelgtą į:

Kauno regiono plėtros iki 2020 m. planą, patvirtintą Kauno regiono plėtros tarybos 2010 m. gegužes 25 d. sprendimu Nr.1;

Kauno miesto savivaldybės teritorijos bendrąjį planą, patvirtintą Kauno miesto savivaldybės tarybos 2003 m. gegužės 29 d. sprendimu Nr. T-242

Kauno miesto savivaldybės 2005 – 2015 m. strateginį planą, patvirtintą Kauno miesto tarybos 2005 m. birželio 16 d. sprendimu Nr. T-10, atnaujintą Kauno miesto tarybos 2012 m. sausio 26 d. sprendimu Nr. T-9;

Kauno miesto savivaldybės 2010 - 2012 m. strateginį veiklos planą, patvirtintą Kauno miesto tarybos 2012 m. sausio 26 d. sprendimu Nr. T-10;

Kauno miesto savivaldybės 2013 - 2015 m. strateginį veiklos planą, patvirtintą Kauno miesto tarybos 2013 m. vasario 28 d. sprendimu Nr. T-106;

Kauno miesto gyventojų nuomonės tyrimo „Viešųjų paslaugų pasitenkinimo indekso nustatymas“, kuris vykdytas 2013 metais, rezultatus.

Aleksoto seniūnijos gyventojų apklausos, vykdytos 2015 m. lapkričio mėnesį, rezultatus.

Kauno miesto Aleksoto plėtros 2015-2020 metais strategiją parengė Asociacija **Kauno miesto Aleksoto vietos veiklos grupė**. Strategijos rengimo procese dalyvavo ne tik VVG nariai (bendruomeninių organizacijų, verslininkų ir miesto valdžios atstovai), bet ir vietos gyventojai bei organizacijos. Nuo 2015 m. rugsėjo 1 d. rengtas dokumentas yra bendras Aleksoto vietos veiklos grupės, Aleksoto seniūnijos, Kauno miesto savivaldybės atstovų, Aleksoto verslo bendruomenės, nevyriausybinių organizacijų bei seniūnijos gyventojų darbo rezultatas.

Strategijos dokumentą sudaro 8 skyriai, papildomai yra pateikiami strategijos priedai.

**Pirmame skyriuje** pateikiamas Kauno miesto Aleksoto vietos veiklos grupės ir jos darbo organizavimo aprašymas: kūrimosi istorija, valdymo struktūra ir funkcijos, VVG narių kompetencija, partnerystė su kitomis organizacijomis, bei kita svarbi informacija.

Bendradarbiavimo tinklų kūrimas ir vystymas bei bendrų projektų su kitomis VVG (ypatingai besiribojančiomis) įgyvendinimas, ne tik sudarys sąlygas pasidalinti gerąja patirtimi, bet ir užtikrins aukštesnę vietos projektų kokybę.

**Antrame skyriuje** pateikiama Vietos plėtros strategijos įgyvendinimo teritorija ir gyventojų, kuriems taikoma vietos plėtros strategija, apibrėžtis, tikslinės gyventojų grupės.

Aleksoto plėtros strategija išskiria pabėgėlius, kaip atskirą tikslinę grupę, atsižvelgdama į tai, kad sėkminga pabėgėlių integracija prisidėtų prie dalies seniūnijos problemų, tokių kaip mažėjantis gyventojų skaičius ar didėjantis gyventojų amžiaus vidurkis, sprendimo. Nesėkmė integracijos procese gali nustumti pabėgėlius į tautiniu bei religiniu pagrindu paremtą ekonominę, socialinę bei kultūrinę atskirtį, kas didintų socialinę įtampą, nesaugumą ir lemtų dar didesnę šios gyventojų grupės socialinę izoliaciją.

**Trečias skyrius** yra skirtas VVG teritorijos, kuriai rengiama vietos plėtros strategija, analizei. Skyriuje yra pateikiama pagrindinių Kauno miesto ir Aleksoto seniūnijos geografinių, socialinių, demografinių ir ekonominių charakteristikų analizė. Šioje strategijos dalyje, remiantis apklausos duomenimis, aprašomi Aleksoto gyventojų poreikiai, atliekama Aleksoto teritorijos stiprybių, silpnybių, galimybių ir grėsmių (SSGG) analizė. Atsižvelgiant į atliktos analizės rezultatus, identifikuojami teritorijos vystymosi poreikiai ir galimybės.

**Ketvirtame skyriuje** yra aprašomi Aleksoto plėtros strategijos tikslai, uždaviniai bei jų įgyvendinimo stebėsenos rodikliai, akcentuojamas integruotas ir novatoriškas strategijos pobūdis. ***Vietos plėtros strategijos tikslas*** - Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius.

Strategija numato tris uždavinius tikslui pasiekti:

1 uždavinys. Mažinti Kauno miesto Aleksoto VVG teritorijos gyventojų socialinę atskirtį.

2 uždavinys. Didinti bedarbių ir neaktyvių darbingų gyventojų užimtumą, siekiant pagerinti šių asmenų padėtį darbo rinkoje.

3 uždavinys. Didinti gyventojų verslumą, siekiant pagerinti darbingų vietos veiklos grupės teritorijos gyventojų padėtį darbo rinkoje.

Siekiant strategijoje numatyto tikslo, uždavinių įgyvendinimo bus skatinama savanoriška gyventojų veikla, mecenavimo veikla, bendradarbiavimo ir informacijos sklaidos tinklų, kiek tai reikalinga strategijos tikslui ir uždaviniams pasiekti, kūrimas ir palaikymas.

**Penktasis skyrius** yra skirtas Aleksoto bendruomenės dalyvavimo, rengiant vietos plėtros strategiją, apibūdinimui. Šiame skyriuje aprašomi Kauno miesto Aleksoto VVG atlikti vietos plėtros strategijos projekto viešieji pristatymai ir konsultacijos dėl vietos plėtros strategijos tikslų, uždavinių ir veiksmų su gyvenamosios vietovės bendruomene, nevyriausybinėmis organizacijomis, įmonėmis, kitomis institucijomis, įstaigomis ir organizacijomis.

**Šeštajame ir septintajame skyriuose** yra pateikiamas Vietos plėtros strategijos įgyvendinimo veiksmų planas bei Vietos plėtros strategijos valdymo ir stebėsenos tvarka.

**Aštuntasis skyrius** yra skirtas Vietos plėtros strategijos finansiniam planui. Bendra išlaidų suma strategijai įgyvendinti – 1.101,5 tūkst. Eurų; prašoma ES parama – 1.016,25 tūkst. Eurų; išlaidos strategijoje numatytiems projektams finansuoti – 1.001,5 tūkst. Eurų.

Kauno miesto Aleksoto plėtros 2015-2020 m. strategija bus įgyvendinama Aleksoto VVG teritorijoje, visiškai sutampančioje su Kauno miesto savivaldybės išskirta tiksline teritorija, prisidedant prie Kauno miesto integruotos teritorijos vystymo programos įgyvendinimo.

Strategijos įgyvendinimas pagerins įsidarbinimo galimybes Aleksoto VVG veikimo teritorijoje, prisidės prie darbingo amžiaus asmenų socialinės atskirties mažėjimo, stiprins vietos verslo, valdžios, bendruomenių ir gyventojų įsitraukimą ir bendradarbiavimą sprendžiant iškilusias problemas, didins bendruomenių socialinę integraciją.

# Sąvokos ir apibrėžimai

**Bedarbis** – nedirbantis darbingo amžiaus (t. y., nuo 16 metų iki Valstybinių socialinio draudimo pensijų įstatymo nustatyto senatvės pensijos amžiaus) darbingas asmuo, kuris nesimoko pagal bendrojo ugdymo programą ar pagal formaliojo profesinio mokymo programą arba nestudijuoja aukštojoje mokykloje pagal nuolatinės formos studijų programas ir yra įstatymų nustatyta tvarka įsiregistravęs teritorinėje darbo biržoje (šaltinis: Lietuvos Respublikos užimtumo rėmimo įstatymas). Bedarbiu taip pat laikomas asmuo, esantis nėštumo ir gimdymo arba tėvystės atostogose (kaip jos apibrėžtos Lietuvos Respublikos darbo kodekse), jei jis yra registruotas kaip bedarbis.

**Darbingas asmuo** –fizinis asmuo, kuris yra ne jaunesnis kaip 16 metų amžiaus ir nėra Lietuvos Respublikos neįgaliųjų socialinės integracijos įstatymo nustatyta tvarka pripažintas nedarbingu.

**BIVP (**bendruomenės inicijuota vietos plėtra**) projektas** – iš Europos Sąjungos struktūrinių fondų lėšų bendrai finansuojamas ir pagal 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL 2013, L 347, p. 320), 32–35 straipsniuose nurodytą bendruomenės inicijuotos vietos plėtros iniciatyvą įgyvendinamas projektas.

**Dalyvis** – tiesioginėse iš ESF lėšų bendrai finansuojamo projekto veiklose dalyvaujantis, bet tuo pačiu metu jų neadministruojantis ir nevykdantis, tiesioginę naudą iš projekto gaunantis fizinis asmuo, kurio dalyvavimo projekto veiklose išlaidos yra numatytos projekto biudžete ir kurį projekto vykdytojas gali įvardyti ir paprašyti jį pateikti asmens duomenis, reikalingus informacijai apie projekto įgyvendinimą surinkti.

**Tikslinė grupė** – socialinė grupė ar jos dalis, į kurią orientuota pareiškėjo vykdoma projekto veikla.

**Asmens socialinė atskirtis laikoma sumažėjusia**, jei pagerėjo asmens padėtis darbo rinkoje ir (ar) asmuo ėmė aktyviau dalyvauti visuomenės gyvenime.

Projekto veiklų dalyvio **padėtis darbo rinkoje laikoma pagerėjusia,** jeigu tenkinama **bent viena** iš šių sąlygų:

1) dalyvis, kuris pradėdamas dalyvauti projekto veiklose buvo bedarbis ar neaktyvus asmuo, pradėjo dirbti (įskaitant savarankišką darbą);

2) dalyvis, kuris pradėdamas dalyvauti projekto veiklose dirbo laikinai ir (arba) ne visą darbo dieną (mažiau valandų per savaitę nei numato Lietuvos Respublikos darbo kodeksas), pradėjo dirbti pagal neterminuotą darbo sutartį ir (arba) visą darbo dieną (ne mažiau kaip keturiasdešimt valandų per savaitę);

3) dalyvis pradėjo dirbti darbą, reikalaujantį aukštesnio lygio kompetencijų, įgūdžių ir (arba) kvalifikacijos ir atitinkamai daugiau atsakomybės;

4) padidėjo dalyvio iš darbo (įskaitant savarankišką darbą) ar verslo gaunamos pajamos.

5) dalyvis gavo paskatinimą (buvo paaukštintas ir (arba) pradėjo gauti didesnį atlygį ir pan.);

**Laikoma, kad asmuo ėmė aktyviau dalyvauti visuomenės gyvenime**, jei asmuo, pradedant dalyviui dalyvauti projekto veiklose ribotai dalyvavęs visuomenės gyvenime, pradeda visuomenės gyvenime dalyvauti aktyviau, t. y. naujai įsitraukia ir ne rečiau kaip kartą per mėnesį dalyvauja bent vienoje iš bendruomeninio, socialinio, pilietinio ir (ar) kultūrinio gyvenimo veiklų.

**Savarankiškas darbas** – fizinio asmens pagal individualios veiklos pažymą ar verslo liudijimą vykdoma individuali veikla.

**Savanoriaujantis dalyvis** – BIVP projektų veiklų dalyviu ar vykdytoju buvęs fizinis asmuo, kuris vykdo savanorišką veiklą socialinių partnerių organizacijoje ar nevyriausybinėje organizacijoje (projekto vykdytojo ar partnerio organizacijoje).

**Savanoriška veikla** – savanorio neatlyginamai atliekama visuomenei naudinga veikla, kurios sąlygos nustatomos savanorio ir šios veiklos organizatoriaus sudarytoje rašytinėje savanoriškos veiklos sutartyje.

**Socialinė atskirtis** – situacija, kurioje esantis asmuo dėl trūkstamų materialinių išteklių, išsilavinimo, negalios, patiriamos diskriminacijos ar kitų priežasčių negali palaikyti visuomenėje įprastų socialinių ryšių.

**Projektas yra laikomas visiškai įgyvendinamu socialinio partnerio ar NVO**, kaip pats projekto vykdytojas yra socialinis partneris arba NVO.

**Projektas yra laikomas iš dalies įgyvendinamu socialinių partnerių arba NVO**, kai nors vienas iš projekto partnerių yra socialinis partneris arba NVO, o projekto vykdytojas nėra socialinis partneris arba NVO.

# asociacijos „Kauno miesto aleksoto vietos veiklos grupė“ aprašymas

## Kauno miesto aleksoto vietos veiklos grupės kūrimosi istorija, misija ir veiklos tikslai

Kauno miesto Aleksoto vietos veiklos grupės (toliau tekste – Aleksoto VVG) steigimo sutartis pasirašyta 2015 m. rugpjūčio 6 d. Tai yra ne pelno organizacija (asociacija), įkurta koordinuoti ir tenkinti Aleksoto seniūnijos gyventojų viešuosius poreikius ir interesus, gerinti Aleksoto bendruomenės narių įsidarbinimo galimybes, didinti socialinę integraciją.

Aleksoto VVG buvo suformuota remiantis lygiavertiškumo, viešumo, įtraukimo, skaidrumo, partnerystės principais. Aleksoto VVG atitinka visus keliamus reikalavimus partnerystei, lyčių pusiausvyros ir jaunimo įtraukimo į VVG veiklą srityse.

Aleksoto VVG steigėjai:

– **bendruomeninės organizacijos**: Aleksoto bendruomenės centras, asociacija „Didžiojo Aleksoto draugija“, Kauno miesto Aleksoto seniūnijos Naugardiškių bendruomenė, asociacija „Jiesios bendruomenė“, asociacija „Marvelės bendruomenės centras“;

– **asocijuotos verslo struktūros**: Kauno prekybos, pramonės ir amatų rūmai, Kauno krašto pramonininkų ir darbdavių asociacija, Lietuvos viešbučių ir restoranų asociacija;

– **Kauno miesto savivaldybė**.

|  |
| --- |
|  |
| 1. Aleksoto VVG steigėjai |

Aleksoto VVG **vizija**. Aleksotas - atvira, aktyvi, kryptingai veikianti, puoselėjanti dvasines vertybes, pasiturinti ir aukštos kultūros bendruomenė su patrauklia ir gražia aplinka, išvystyta įvairių paslaugų sistema, plačiomis įsidarbinimo galimybėmis bei palankiomis sąlygomis verslui.

Aleksoto VVG **misija** - partnerystėje su vietos valdžios, verslo ir kitais socialiniais partneriais, plėtojant vietos, regioninius ir tarptautinius bendradarbiavimo ryšius, telkti pastangas bei aktyvinti ir skatinti Aleksoto seniūnijos gyventojus ir bendruomenes, ieškant tinkamiausių sprendimų Aleksoto vietovės socialinei integracijai, ekonominei ir kultūrinei plėtrai.

Aleksoto VVG savo veikloje numatė šias pagrindines **prioritetines kryptis**:

• socialinės atskirties mažinimas;

• Aleksoto bendruomenės narių socialinio aktyvumo ir verslumo ugdymas;

• pažangios ir išsilavinusios bendruomenės kūrimas.

Aleksoto VVG **veiklos tikslas** – Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius.

Aleksoto VVG **uždaviniai**:

1. rengti ir įgyvendinti Aleksoto vietos plėtros strategiją;

2. skatinti Aleksoto seniūnijos gyventojus aktyviai dalyvauti priimant ir įgyvendinant sprendimus, susijusius su Aleksoto seniūnijos plėtra;

3. telkti suinteresuotų vietos valdžios, verslo, vietos bendruomenės, nevyriausybinių organizacijų, kitų įstaigų bei organizacijų pastangas, ieškant tinkamiausių sprendimų Aleksoto seniūnijos ekonominei ir socialinei gerovei kelti;

4. skatinti ir palaikyti vietines Aleksoto seniūnijos gyventojų iniciatyvas verslo, aplinkos ir kraštovaizdžio apsaugos, švietimo, kultūros, socialinės paramos ir kitose srityse, taip gerinant vietines įsidarbinimo galimybes;

5. organizuoti ir teikti paramą Aleksoto bendruomenės ir kitų nevyriausybinių organizacijų projektams ir iniciatyvoms įgyvendinti;

6. plėtoti ir palaikyti ryšius su kitomis vietos veiklos grupėmis, nevyriausybinėmis nacionalinėmis ir tarptautinėmis organizacijomis bei kitomis įstaigomis ir organizacijomis Lietuvoje ir užsienyje;

7. teikti pasiūlymus vietos ir nacionalinės valdžios institucijoms bei organizacijoms dėl bendruomenės inicijuotos Aleksoto seniūnijos plėtros programos planų ir priemonių kūrimo bei įgyvendinimo;

8. organizuoti Aleksoto seniūnijos plėtros dalyvių švietimą ir mokymą;

9. teikti informaciją socialiniams partneriams.

Aleksoto vietos veiklos grupė **planuoja vykdyti šias veiklas**:

Remti bendruomenių inicijuojamas veiklas, skirtas socialinei atskirčiai mažinti, tokias kaip psichosocialinių, sociokultūrinių paslaugų teikimą; savanorių, bendruomenės narių, dirbančių su socialinės rizikos asmenimis mokymus; informacijos sklaidą tikslinių grupių asmenims apie įvairiose organizacijose prieinamas socialines paslaugas ir tarpininkavimas šias paslaugas teikiant; pagalbą namuose; savipagalbos grupių steigimą ir kt.;

Remti bendruomenių inicijuojamas užimtumo skatinimo iniciatyvas, padedant bedarbiams ir neaktyviems asmenims įgyti naujų profesinių įgūdžių, įtraukiant juos į visuomeninę veiklą (įskaitant neformalųjį švietimą, kultūrinę veiklą) ir tarpininkaujant įdarbinant (bendradarbiaujant su teritorijoje veikiančiais verslais ir vietos valdžia).

Remti neformalias verslumą skatinančias iniciatyvas (pavyzdžiui, mentorystę, tarpininkavimą, konsultacijas besikuriančiam verslui ar individualią veiklą pradedantiems asmenims).

Plėtoti bendradarbiavimą ir kurti informacijos sklaidos tinklus (įskaitant bendradarbiavimą su kaimo vietovių vietos veiklos grupėmis).

Kartu planuojama vykdyti ir kitas bendruomenės aktyvumo lygį keliančias ir kitokio pobūdžio veiklas.

## Aleksoto vietos veiklos grupės valdymo struktūra ir funkcijos

Aleksoto VVG valdymą vykdo Aleksoto VVG valdyba (kolegialus valdymo organas) bei Aleksoto VVG pirmininkas (vienasmenis valdymo organas). Aleksoto VVG valdybos sudėtis pateikta paveiksle žemiau.

|  |
| --- |
|  |
| 1. Aleksoto VVG valdybos sudėtis |

Valdybos sudėtį tvirtina ir Aleksoto VVG pirmininką bei jo pavaduotoją renka Aleksoto VVG visuotinis narių susirinkimas (toliau – Susirinkimas), kuris taip pat iš valdybos narių renka valdybos pirmininką. 2015 m. rugpjūčio 11 d. Aleksoto VVG pirmininku buvo išrinktas „Didžiojo Aleksoto draugijos" pirmininkas Arūnas Samochinas.

**Aleksoto VVG valdybos funkcijos:**

- organizuoti Aleksoto vietos plėtros strategijos rengimą ir įgyvendinimą;

- rengti Aleksoto VVG veiklos programą;

- vykdyti Susirinkimo patvirtintą Aleksoto VVG veiklos programą;

- analizuoti Aleksoto VVG veiklos rezultatus, pajamų ir išlaidų sąmatas, kitus finansinės atskaitomybės dokumentus, inventorizacijos ir kitus vertybių apskaitos dokumentus, patikrinimo rezultatus, teikti dėl jų išvadas ir pasiūlymus;

- teikti pasiūlymus Susirinkimui dėl Aleksoto VVG veiklos gerinimo;

- teikti tvirtinti Susirinkimui kandidatus Aleksoto VVG pirmininko ir jo pavaduotojo pareigoms užimti, siūlyti revizorių (auditorių ar audito įmonę);

- rengti ir teikti tvirtinti Susirinkimui Aleksoto VVG veiklos ataskaitą;

- inicijuoti įstatų pakeitimus;

- svarstyti labdaros ir paramos teikimo klausimus, įgyvendinant Aleksoto VVG įstatuose nurodytus Aleksoto VVG tikslus ir uždavinius;

- atlikti Aleksoto VVG finansuojamų projektų atranką;

- nustatyti Aleksoto VVG vidaus kontrolės tvarką ir santykių su trečiaisiais asmenimis principus;

- svarstyti klausimus dėl Aleksoto VVG turto ir lėšų įgijimo, naudojimo, valdymo ir disponavimo, kiek tai numatyta Aleksoto VVG įstatuose, Susirinkimo pavedimu valdyti, naudoti ir skirstyti Aleksoto VVG turtą, vykdyti kitas Susirinkimo valdybai pavestas funkcijas;

- pritarti darbuotojų priėmimui ar atleidimui, nuobaudų ar paskatinimų skyrimui, nustatyti samdomų darbuotojų atlyginimo dydžius;

- palaikyti ryšius su valstybinėmis, savivaldos ir nevyriausybinėmis organizacijomis Lietuvoje ir užsienyje;

- spręsti kitus su Aleksoto VVG veikla susijusius klausimus, nepriskirtus Susirinkimo kompetencijai.

Valdybos darbo organizavime išskiriamos trys pagrindinės funkcijų grupės - VVG darbo planavimas ir organizavimas, VVG veiklos viešinimas ir ryšių su partneriais palaikymas bei Aleksoto plėtros strategijos rengimas ir įgyvendinimas. Aleksoto VVG valdybos funkcijų suderinamumas su VVG veiklos sritims ir pagrindinėmis veiklos kryptimis yra pavaizduotas paveiksle žemiau.

|  |
| --- |
| **Veiklos**  **sritys**  **Veiklos kryptys**  **Funkcijos**  Socialinės atskirties mažinimas  VVG veiklos strateginis planavimas  VVG darbo planavimas ir organizavimas  Projektinės veiklos organizavimas  VVG veiklos viešinimas ir ryšių su partneriais palaikymas  Aleksoto bendruomenės narių socialinio aktyvumo ir verslumo ugdymas  Partnerystės ir bendradarbiavimo organizavimas  Interesų atstovavimas ir informavimas  Pažangios ir išsilavinusios bendruomenės kūrimas  Situacijos tyrimai ir vertinimas  Plėtros strategijos rengimas ir įgyvendinimas |
| 1. Aleksoto VVG valdybos funkcijų suderinamumas su VVG veiklos sritims ir kryptimis |

**Aleksoto VVG pirmininko funkcijos:**

- organizuoti ir koordinuoti Aleksoto VVG veiklą, vykdyti Susirinkimo ir valdybos sprendimus;

- atsakyti už Aleksoto VVG veiklos organizavimą ir jos tikslų įgyvendinimą;

- atidaryti ir uždaryti Aleksoto VVG sąskaitas kredito įstaigose;

- atstovauti Aleksoto VVG ryšiuose su valstybinėmis ir nevyriausybinėmis organizacijomis Lietuvos Respublikoje bei užsienyje.

- atstovauti Aleksoto VVG santykiuose su trečiaisiais asmenimis, jos vardu sudaryti ir pasirašyti sutartis su fiziniais ir juridiniais asmenimis;

- atstovauti Aleksoto VVG interesams valstybinėse, vietos savivaldos įstaigose, nevyriausybinėse organizacijose, teismuose;

- organizuoti Aleksoto VVG finansinės atskaitomybės rengimą;

- analizuoti Aleksoto VVG veiklos programos įgyvendinimą, teikti pasiūlymus dėl įgyvendinimo gerinimo;

- organizuoti ir koordinuoti Aleksoto VVG administracinę veiklą;

- pasibaigus finansiniams metams šaukti ir rengti eilinį Susirinkimą;

- atsiskaityti už Aleksoto VVG veiklą Susirinkimui;

- valdybai pritarus, priimti ir atleisti darbuotojus, sudaryti ir nutraukti su jais darbo sutartis, skirti paskatinimus ar nuobaudas;

- atsakyti už tinkamą Aleksoto VVG lėšų panaudojimą;

- priimti kitus Aleksoto VVG įstatuose ar Susirinkimo sprendimuose Aleksoto VVG pirmininko kompetencijai priskirtus sprendimus.

- Aleksoto VVG finansinės veiklos patikrinimus pasibaigus kiekvieniems finansiniams metams atlieka Susirinkimo pasirinktas revizorius (auditorius ar audito įmonė).

Siekiant pradėti vietos plėtros strategijos rengimo darbus, Aleksoto VVG pirmininko įsakymu 2015 m. rugpjūčio mėn. buvo suformuota strategijos rengimo darbo grupė, kuriai vadovauja VVG pirmininkas Arūnas Samochinas.

Perspektyvinė planuojama Aleksoto VVG organizacinė ir valdymo struktūra yra pateikta paveiksle žemiau.

|  |
| --- |
| **Finansininkas**  **4 komitetas**  **3 komitetas**  **1 komitetas**  **2 komitetas**  **Visuotinis susirinkimas**  **Aleksoto VVG valdyba**  **Aleksoto VVG pirmininkas**  **Administratorius**  **5 komitetas**  **Revizorius** |
| 1. Perspektyvinė Aleksoto VVG organizacinė ir valdymo struktūra |

Siekiant užtikrinti savalaikį ir efektyvų plėtros strategijos įgyvendinimą, VVG valdyba iki 2016 metų kovo mėnesio planuoja suformuoti 5 komitetus, dirbančius visuomeniniais pagrindais ir turinčius patariamojo balso teisę:

* Verslo ir verslumo
* Socialinių reikalų ir kultūros
* Infrastruktūros vystymo
* Strategijos įgyvendinimo stebėsenos
* Viešųjų ryšių

VVG valdybos narys pagal savo turimą kompetenciją dalyvaus vieno iš komitetų veikloje. Toks VVG organizacinės ir valdymo struktūros modelis užtikrins didesnį Aleksoto vietos veiklos grupės veiklos viešumą ir skaidrumą, sudarys galimybes visoms suinteresuotoms bendruomeninėms ir verslo organizacijoms bei jų atstovams dalyvauti VVG veikloje.

## Aleksoto VVG valdybos sudėtis ir atsakomybės sritys

Aleksoto VVG valdybos sudėtis, pasiskirstymas pareigomis ir kuruojamomis sritimis pateiktas lentelėje žemiau.

**Aleksoto VVG valdybos narių sąrašas**

|  |  |  |  |  |
| --- | --- | --- | --- | --- |
| *Eil.Nr.* | *Vardas pavardė* | *Atstovavimas ir įgaliojanti organizacija* | *Pareigos ir atsakomybė* | *Kontaktai* |
| 1 | Ona Balžekienė | Kauno miesto savivaldybės tarybos narė | Ryšiai su vietos savivalda.  Viešieji ryšiai. | [ona.balzekiene@kaunas.lt](mailto:ona.balzekiene@kaunas.lt);  Tel. 8 686 07200 |
| 2 | Mantas Jurgutis | Kauno miesto savivaldybės tarybos narys | Ryšiai su vietos savivalda. Tikslinės teritorijos infrastruktūra ir jos vystymas | [mantas.jurgutis@kaunas.lt](mailto:mantas.jurgutis@kaunas.lt);  Tel. 8 627 03246 |
| 3 | Rasa Šnapštienė | Kauno miesto savivaldybės tarybos narė | Ryšiai su vietos savivalda.  Tikslinės teritorijos socialinių reikalų ir kultūros projektų plėtra. | [rasa.snapstiene@kaunas.lt](mailto:rasa.snapstiene@kaunas.lt);  Tel. 8 687 93838 |
| 4 | Benjaminas Žemaitis | Kauno pramonės, prekybos ir amatų rūmų atstovas | Ryšiai su verslo sektoriumi | [benas@novameta.lt](mailto:benas@novameta.lt)  Tel. 8 686 65116 |
| 5 | Gintautas Ruminas | Lietuvos viešbučių ir restoranų asociacijos atstovas | VVG finansinės veiklos stebėsena ir kontrolė | [Gintautas@miestosodas.lt](mailto:Gintautas@miestosodas.lt);  Tel. 8 698 25335 |
| 6 | Evaldas Sauliūnas | Kauno krašto pramoni-ninkų ir darbdavių asocia-cijos atstovas, „Kauno stiklas“ gen. direktorius | Ryšiai su verslo sektoriumi.  Verslo inicijuotų projektų įgyvendinimas. | [stiklas@kaunostiklas.lt](mailto:stiklas@kaunostiklas.lt) |
| 7 | Arūnas Samochinas | Asociacijos „Didžiojo Aleksoto draugija“ pirmininkas | VVG pirmininkas, atsakingas už VVG darbo organizavimą, susirinkimų vedimą, veiklos viešinimą, atstovavimą.  Bendruomenių iniciatyvos ir projektų įgyvendinimas. | [arunas.samochinas@gmail.com](mailto:arunas.samochinas@gmail.com);  8 698 58895 |
| 8 | Neringa Šeštokienė | Kauno miesto Aleksoto seniūnijos Naugardiškių bendruomenės atstovė | VVG valdybos pirmininkė, atsakinga už VVG darbo skaidrumo, viešumo, atskaitomybės užtikrinimą, priežiūrą ir VVG valdybos darbo organizavimą. | [neringa.skau@gmail.com](mailto:neringa.skau@gmail.com)  Tel. 8 640 44564 |
| 9 | Rita Jonaitienė | Aleksoto bendruomenės centro atstovė | Ryšiai su bendruomenėmis. Bendruomenių iniciatyvos ir projektų įgyvendinimas. | Tel. 8 611 38633 |

## VVG veiklos tinkle ir ketinimų bendradarbiauti aprašymas

Kauno miesto savivaldybės tarybos 2013 m. birželio 26 d. sprendimu Nr. T-373 „Dėl pritarimo Kauno miesto integruotos teritorijos vystymo programos Aleksoto ir Žaliakalnio seniūnijoms rengimui ir šios programos bendrajam finansavimui“ buvo pritarta integruotos teritorijos vystymo programos rengimui Aleksoto ir Žaliakalnio tikslinėms teritorijoms, kuriose būtų įgyvendinama nacionalinė regioninė politika ir planavimo dokumentuose ir (ar) nacionaliniuose Europos Sąjungos lėšų programavimo dokumentuose nustatyti tikslinių teritorijų vystymo tikslai ir uždaviniai. Žaliakalnis ir Aleksotas formuoja savotišką ratą aplink Kauno centro branduolį ir šiuo požiūriu tarsi užtikrina Kauno centro pilnavertį funkcionavimą. Šios zonos pasižymi bendrais funkciniais prioritetais, kuriose tikslinga vystyti mišrią gyvenamąją ir verslo zonas, kur tikslinga greta gyvenamosios funkcijos vystyti ir įvairią komercinę bei paslaugų veiklą. Šias teritorijas sieja bendro transporto sistema, kultūros, rekreacijos ir sporto objektų, aptarnaujančių miesto svečius ir gyventojus tinklas, todėl Aleksoto VVG 2016 metų sausio mėn. pasirašė bendradarbiavimo sutartį su Žaliakalnio vietos veiklos grupe, kurioje numatė:

- keistis informacija apie gerąją patirtį dalyvaujant bendruomenės inicijuotos vietos plėtros veikloje pagal 2014-2020 metų Europos Sąjungos fondų investicijų veiksmų programos 8 prioritetą „Socialinės įtraukties didinimas ir kova su skurdu“;

- stiprinti Aleksoto ir Žaliakalnio bendruomenių, įskaitant verslo sektorių, ryšius;

- koordinuoti savo veiksmus, vykdyti bendrus projektus ir keistis patirtimi rengiant bei įgyvendinant abiejų teritorijų plėtros 2015-2020 m. strategijas, siekiant užtikrinti maksimalią naudą tikslinių ir susietų teritorijų gyventojams ir bendruomenėms;

- koordinuoti savo veiksmus organizuojant VVG narių mokymus, kvalifikacijos kėlimą, plėtojant tarptautinį bendradarbiavimą;

Be to, atsižvelgdamos į glaudžias Kauno miesto ir Kauno rajono infrastruktūros, ekonomines ir socialines sąsajas bei suprasdamos asociacijų keitimosi patirtimi bei žiniomis svarbą ir visokeriopą naudą, Aleksoto VVG ir Kauno rajono vietos veiklos grupė 2016 metų sausio 4 pasirašė bendradarbiavimo sutartį, kurioje numatė:

- sudaryti tinkamas sąlygas ir plėtoti bendradarbiavimą mokymo ir kvalifikacijos kėlimo bei informacijos keitimosi srityse. Šios sutarties šalys gali bendradarbiauti ir kitose srityse, organizuoti ir įgyvendinti veiklas, nenumatytas šioje sutartyje ir neprieštaraujančias Lietuvos Respublikos įstatymams ir kitiems teisės aktams, šios sutarties šalių tikslams ir interesams;

- organizuoti Aleksoto VVG ir Kauno rajono vietos veiklos grupės pirmininkų ir valdybos narių ar jų įgaliotų asmenų diskusijas ir konsultacijas dėl praktinio bendradarbiavimo;

- sudaryti ir plėtoti tinkamas sąlygas tiesioginiams ryšiams įtvirtinti ir keistis patirtimi, organizuoti konsultacijas, konferencijas, seminarus, dalyvauti rengiant mokymo programas ir organizuojant bendrus mokymus;

- kviesti kitą šios sutarties šalį dalyvauti jos rengiamose konferencijose, seminaruose ir kituose renginiuose;

- sudaryti tinkamas sąlygas ir plėtoti reguliarų keitimąsi informacija, susijusia su bendradarbiavimo sritimis;

- rengti bendrus projektus, įgyvendinant VVG plėtros strategijas 2014-2020 metais, siekiant paskatinti Aleksoto ir Kauno rajono bendruomenių ir verslo subjektų bendradarbiavimą;

- koordinuoti savo veiksmus, vykdant tarpregioninį ir tarptautinį bendradarbiavimą, vykdant aktyvų mokymą ir keičiantis vizitais.

# Vietos plėtros strategijos įgyvendinimo teritorija ir gyventojų, kuriems taikoma vietos plėtros strategija, apibrėžtis

Kauno miesto Aleksoto plėtros 2015-2020 m. strategija bus įgyvendinama Aleksoto VVG teritorijoje (kuri apima Aleksoto seniūniją ir Nemuno salą), t.y. teritorijoje, visiškai sutampančioje su Kauno miesto savivaldybės išskirta tiksline teritorija, prisidedant prie Kauno miesto integruotos teritorijos vystymo programos įgyvendinimo.

## Vietos plėtros strategijos įgyvendinimo teritorija

Kauno miesto savivaldybės tarybos 2013 m. birželio 26 d. sprendimu Nr. T-373 „Dėl pritarimo Kauno miesto integruotos teritorijos vystymo programos Aleksoto ir Žaliakalnio seniūnijoms rengimui ir šios programos bendrajam finansavimui“ buvo pritarta integruotos teritorijos vystymo programos rengimui Aleksoto ir Žaliakalnio tikslinėms teritorijoms, kuriose būtų įgyvendinama nacionalinė regioninė politika ir planavimo dokumentuose ir (ar) nacionaliniuose Europos Sąjungos lėšų programavimo dokumentuose nustatyti tikslinių teritorijų vystymo tikslai ir uždaviniai. Tikslinės teritorijos atrinktos pagal socialines ir infrastruktūros būklės problemas, viešųjų institucijų, rekreacinių zonų ir viešųjų erdvių koncentraciją, ekonominį potencialą.

Aleksoto vietos veiklos grupės (VVG) teritorija (tikslinė teritorija) beveik sutampa su Aleksoto seniūnijos teritorija, kuri apima pietvakarinę Kauno miesto dalį kairiajame Nemuno krante. Ją sudaro Aleksoto, Fredos (Žemosios ir Aukštosios), Julijanavos, Jiesios, Narsiečių, Naugardiškės, Tirkiliškių, Kazliškių, Yliškių, Linksmadvario, Marvelės, Kazliškių bei I ir II Birutės dalys ir Nemuno sala. Seniūnija išsidėsčiusi Nemuno slėnio aukštutinėje ir žemutinėje terasose. Abi seniūnijos dalis jungia Veiverių, Jiesios plentai, Europos prospektas, geležinkelis bei funikulierius. Nuo kitų miesto dalių seniūnija atskirta Nemuno upe ir Jiesios bei Marvelės upeliais su giliais slėniais. Į seniūniją iš kitų miesto dalių galima patekti Vytauto Didžiojo, M.K. Čiurlionio, J. Radzinausko tiltais per Nemuną bei tiltu per Jiesią. Aleksoto pakraščiu eina Kauno - Šeštokų geležinkelis, bei Kauno tvirtovės geležinkelis iš Ž.Fredos į aukštutinę terasą.

Aleksoto tikslinės teritorijos plotas sudaro 24,76 kv. km. - tai sudaro 15,3% Kauno miesto teritorijos.

Kauno miesto savivaldybės tarybos 2011 m. spalio 20 d. sprendimu, Nr. T-596, "Dėl Kauno miesto seniūnaitijų sudarymo", sudarytos 5 Kauno miesto Aleksoto seniūnijos seniūnaitijos: Aleksoto seniūnaitija, Birutės seniūnaitija, Fredos seniūnaitija, Kazliškių seniūnaitija ir Marvelės seniūnaitija. Tikslinės Aleksoto teritorijos administracinis padalinimas seniūnaitijomis pateiktas paveiksle žemiau.

|  |
| --- |
| http://www.aleksotas.lt/u/i/istorija/zemelapis1.jpg |
| 1. Aleksoto seniūnijos teritorija |

Aleksotas įkurtas 1408 metais. Jis buvo žinomas Svirbigalos pavadinimu, kilusiu nuo Svirbės upelio (jis yra po Veiverių gatve). Po 1795 metų padalinimo vietovė kartu su Užnemune buvo priskirta Prūsijai, vėliau – Varšuvos kunigaikštystei, dar vėliau Lenkijos karalystei Rusijos sudėtyje. Čia galiojo skirtingi įstatymai bei kalendorius, nei kitoje Nemuno pusėje, Kaune, kuris buvo Rusijos imperijos Šiaurės Vakarų krašto dalis. Aleksote XIX a. pabaigoje buvo pastatyta dalis Kauno tvirtovės komplekso – štabas, centrinis įtvirtinimas, tiekimo sandėliai, antrasis fortas. Aleksoto senoji dalis, 54 ha, buvo prijungta prie Kauno 1919 m., likusi dalis – 1931 m. 1915 m. įrengtas Aleksoto aerodromas, tarpukario metais Aleksote buvo pradėtas kurti Vytauto Didžiojo universiteto kompleksas (pastatyti Fizikos-Chemijos fakulteto rūmai, kurie buvo sugriauti karo metais, įrengtas Kauno botanikos sodas).

Aleksoto funkcinė struktūra – monofunkcinė: didžiausia dalis užstatyta mažaaukščiais gyv. namais, nedidelė dalis - daugiaaukščiais gyv. namais (išsiskiria naujasis „Fredos miestelis“). Aleksote yra kultūrinės - rekreacinės teritorijos (VDU Kauno botanikos sodas, Naugardiškių, Antakalnio parkai), komercinės teritorijos (Aleksoto turgavietė, prekybos centrai ir sandėliai), visuomeninės teritorijos (VDU Muzikos akademija, MTP „Technopolis‘), nemažą dalį užima pramoninės teritorijos (buvusi Mėsos kombinato teritorija, Aviacijos gamyklos teritorija, kt.), kurias planuojama pritaikyti visuomenės poreikiams bei pritraukti privačias investicijas. Teritorijoje yra žydų kapinės H. ir O. Minkovskių g., Seniavos kapinės, rusų karo belaisvių, Fredos bei senosios Aleksoto kapinaitės.

Seniūnijos teritorijoje yra:

Vytauto Didžiojo universiteto padaliniai – Muzikos akademija ir Kauno botanikos sodas, Divizijos generolo S. Raštikio Lietuvos kariuomenės mokykla, 1 gimnazija, 1 progimnazija, 1 pradinė mokykla, 4 vaikų darželiai-lopšeliai, 3 pirminės sveikatos priežiūros centrai, V. Kudirkos bibliotekos filialas, katalikų Šv. Kazimiero bažnyčia, Aleksoto aerodromas (S. Dariaus ir S. Girėno aerodromas). Šis aerodromas, įkurtas 1915 m., yra seniausias veikiantis aerodromas Lietuvoje ir vienas seniausių Rytų Europoje.

|  |  |
| --- | --- |
|  |  |
| 1. VDU Botanikos sodas ir S. Dariaus ir S. Girėno aerodromas Aleksote | |

Seniūnijoje yra nemažai kitų patrauklių turistinių objektų. Tai Jiesios piliakalnis (Napoleono kalnas), Jiesios ir Marvelės upeliai su rekreacijai patraukliais šlaitais ir slėniais, Aleksoto funikulierius ir apžvalgos aikštelė. 2014 m. pradžioje Aleksoto apžvalgos aikštelės galimybių studiją atlikę specialistai siūlo, jog aikštelė galėtų būti dviejų lygių su prailginta viršutine dalimi, apatiniame lygyje įrengiant patalpas, kuriose galėtų įsikurti kavinė, o viršuje - poilsio zonos su grindinyje įrengtu apšvietimu, panoraminiais žiūronais.

Į Lietuvos Kultūros vertybių registrą yra įtrauktas Aleksoto malūno statinių kompleksas (H. ir O. Minkovskių g. 106, 114, Kaunas).

2009–2011 m. Nemuno saloje pastatyta „Žalgirio“ arena. Tai viena didžiausių arenų Baltijos šalyse, galinčių organizuoti ne tik sporto renginius, bet ir kitus pramoginius bei kultūrinius renginius, o taip pat įvairaus dydžio konferencijas.

Turizmas Aleksoto seniūnijos teritorijoje ir toliau turi būti vystomas kaip maloni ir dinamiška vieta svečiams, turistams, remiantis esamais rekreaciniais ir kultūriniais aspektais bei ištekliais.

Atkreiptinas dėmesys, kad nors Aleksoto seniūnijos teritorija išsiskiria išskirtiniu rekreaciniu potencialu ir kultūriniu paveldu, jis nėra pilnai išnaudojamas. Aleksote yra tik kelios rekreacijos įstaigos, visai nėra dviračių takų, plaukimo baseino. Mokyklų sporto salės, stadionai ir sporto aikštelės yra uždaro tipo, todėl ne moksleiviams praktiškai yra neprieinamos. Aleksoto parkuose dar tik pradedamos įrengti žaidimų aikštelės ir treniruokliai. Visa tai rodo, kad Aleksote nėra išvystyta rekreacijos, sveikatingumo ir sporto infrastruktūra.

Dar viena didelė Aleksoto problema – socialinių paslaugų labiausiai socialiai pažeidžiamoms gyventojų grupėms, įskaitant vaikus iš probleminių šeimų ir neįgaliuosius, teikimas. Aleksoto seniūnijos teritorijoje nėra nė vienos socialinių paslaugų įstaigos; ypatingai jaučiamas vaikų dienos centrų trūkumas.

Kauno miesto integruotoje teritorijų vystymo programoje konstatuota, kad tikslinių teritorijų vystymas turės teigiamos įtakos viso miesto plėtrai. Kauno miesto tikslinėse teritorijose pagerėjusi susisiekimo infrastruktūra pagerins periferinių rajonų susisiekimą su miesto centru. Susietose teritorijose vykdomų projektų rezultatus pajaus tikslinių teritorijų gyventojai, o jų efektyvumas priklausys nuo tikslinių teritorijų vystymo, todėl, įvertinus šias aplinkybes, buvo nustatytos ne tik tikslinės, bet ir susietos teritorijos, kurių ribos pavaizduotos paveiksle žemiau.

|  |
| --- |
|  |
| 1. pav. Kauno miesto tikslinės ir susieta teritorijos |

Susietomis teritorijomis laikoma su tikslinėmis teritorijomis besiribojanti zona, kuriai būdingi funkciniai ryšiai ir tos pačios infrastruktūros naudojimas su Žaliakalniu ir Aleksotu. Susietos teritorijos plotas siekia 32,18 kv. km, kuriose įsikūrę daugiau nei 200 tūkst. Kauno miesto gyventojų.

## Aleksoto gyventojų skaičius ir jų apibūdinimas. Tikslinės grupės, į kurias bus orientuota vietos plėtros strategija

### Aleksoto seniūnijos gyventojų skaičius ir jų apibūdinimas

Remiantis Lietuvos gyventojų surašymo, atlikto 2011 m., duomenimis, Aleksoto seniūnijoje 2011 m. gyveno 21178 gyventojai, iš jų - 9885 vyrai ir 11293 moterys. Tai atitinka bendrą viso miesto tendenciją – vyrų Kauno mieste yra mažiau nei moterų. Aleksoto seniūnijos gyventojų pasiskirstymas pagal lytį, pateiktas paveiksle žemiau.

|  |
| --- |
|  |
| 1. Aleksoto seniūnijos gyventojų pasiskirstymas pagal lytį |

Lyginant su 2001 m. atlikto gyventojų surašymo duomenimis, pagal kuriuos Aleksote fiksuoti 22297 gyventojai, gyventojų skaičius Aleksoto seniūnijoje per 10 metų sumažėjo 1119 asmenimis.

Šiuo metu Aleksoto seniūnijoje savo gyvenamąją vietą yra deklaravę 19888 gyventojai, tačiau iš viso seniūnijai priskiriama 19930 gyventojų (Aleksoto seniūnijos duomenys). Tai sudaro 6,6% visų Kauno miesto gyventojų. Lyginant su 2011 m., Aleksote gyventojų sumažėjo dar beveik 6 proc. Gyventojų mažėjimą lėmė tos pačios priežastys, kaip ir visoje šalyje bei Kauno mieste:

* + neigiamas gyventojų prieaugis ir
  + emigracija.

Viltingai nenuteikia ir Aleksoto seniūnijose registruotų naujagimių skaičiaus dinamika. Nors vienkartinių išmokų, gimus vaikui skaičius nuo 221 išmokų 2013 metais išaugo iki 229 išmokų 2014 metais, nuo 2015 m. sausio 1 d. iki 2015 m. gruodžio 3 d. išmokėtos tik 175 tokios pašalpos.

Gyventojų pasiskirstymas Birutės, Fredos, Aleksoto, Kazliškių ir Marvelės seniūnaitijose (2014 m. duomenys) pateiktas paveiksle žemiau.

|  |
| --- |
|  |
| 1. Gyventojų skaičiaus pasiskirstymas pagal seniūnaitijas |

Gyventojų tankis Aleksoto seniūnijos teritorijoje yra 850 gyv./kv. km, arba 2,3 karto mažesnis už vidutinį Kauno miesto gyventojų tankį, kuris 2013 m. Lietuvos statistikos departamento duomenimis sudarė 1954,7 gyv./kv.km.

2001 m. gyventojų surašymo duomenimis, Aleksoto seniūnijoje gyveno 94 proc. lietuvių ir 3,7 proc. rusų tautybės gyventojų. Kitų tautinių mažumų atstovų - ukrainiečių, lenkų, baltarusių, - procentinė dalis buvo nežymi.

Pagal 2001 m. gyventojų surašymo duomenis, 74,6 proc. Aleksoto gyventojų dirbo toje pačioje, Aleksoto, seniūnijoje.

Remiantis 2011 m. gyventojų surašymo duomenimis, Aleksoto seniūnijoje gyveno 13352 darbingo amžiaus asmenys, 4288 pensinio amžiaus asmenys ir 3538 vaikai iki 15 m. amžiaus. Kaip visoje Lietuvoje, taip ir Aleksote didėja senjorų skaičius, ypač problematiška yra vienišų asmenų virš 65 m. amžiaus grupė, kuri yra labiausiai pažeidžiama dėl ribotų finansinių galimybių.

Aleksoto seniūnijos gyventojų pasiskirstymas pagal amžiaus grupes, pateiktas paveiksle žemiau.

|  |
| --- |
|  |
| 1. Aleksoto seniūnijos gyventojų pasiskirstymas pagal amžiaus grupes |

Aleksoto seniūnijoje gyvena daugiau kaip 250 daugiavaikių šeimų ir daugiau kaip 180 vienišų, vyresnių kaip 65 m. amžiaus asmenų.

### Tikslinės grupės, į kurias bus orientuota vietos plėtros strategija

Aleksoto VVG strategijos tikslas - pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius. Siekiant socialinės įtraukties ir užimtumo tikslų, strategijos įgyvendinimas suteiks didesnių galimybių pasiekti tuos žmones, kuriems neįmanoma padėti bendromis darbo rinkos ir įtraukties politikos priemonėmis.

Svarbiausios **tikslinės grupės, į kurias yra orientuota Kauno miesto Aleksoto plėtros 2015-2020 metais strategija** pagal planuojamus uždavinius yra:

|  |  |
| --- | --- |
| **Tikslinė grupė** | **Tikslinės grupės dydis Aleksoto seniūnijos tikslinėje teritorijoje** |
| 1.1. UŽDAVINYS: **Mažinti Kauno miesto Aleksoto VVG teritorijos gyventojų socialinę atskirtį.** | |
| - Socialinę atskirtį patiriantys darbingi gyventojai | ≈ 3.000 |
| - Darbingų gyventojų šeimos nariai, kurie dėl amžiaus, neįgalumo ar kitų priežasčių negali savarankiškai rūpintis asmeniniu gyvenimu ir savarankiškai dalyvauti visuomenės gyvenime | ≈ 3.000  iš jų ≈ 300 vaikų |
| 1.2. UŽDAVINYS: **Didinti bedarbių ir neaktyvių darbingų gyventojų užimtumą, siekiant pagerinti šių asmenų padėtį darbo rinkoje** | |
| - Bedarbiai | ≈1.000 |
| - Neaktyvūs Aleksoto seniūnijos gyventojai | ≈ 2.000 |
| 1.3. UŽDAVINYS: **Didinti gyventojų verslumą, siekiant pagerinti darbingų vietos veiklos grupės teritorijos gyventojų padėtį darbo rinkoje** | |
| - Bedarbiai | ≈ 1.000 |
| - Neaktyvūs Aleksoto seniūnijos gyventojai | ≈ 2.000 |
| - Kiti, nei aukščiau paminėti, darbingi gyventojai, kurių namų ūkio pajamos neviršija namų ūkio skurdo rizikos ribos | ≈ 800 |
| - Verslininkai (fiziniai asmenys), kurie ne anksčiau kaip prieš 1 metus Aleksoto VVG teritorijoje yra pradėję vykdyti ūkinę komercinę veiklą | ≈ 900 |
| - Įmonių, ne anksčiau kaip prieš 1 metus registruotų Aleksoto VVG teritorijoje ir vykdančių ūkinę veiklą darbuotojai ir valdymo organų atstovai | ≈ 400 |
| **Projektai, apimantys veiklas Bendradarbiavimo ir informacijos sklaidos tinklų kūrimui ir palaikymui** | |
| - Aleksoto VVG teritorijos gyventojai | ≈ 20.000 |
| - Aleksoto VVG teritorijoje ir besiribojančiose teritorijose ūkinę komercinę veiklą vykdantys verslininkai ir savarankišką veiklą vykdantys asmenys | ≈ 1.600 |
| - Aleksoto VVG teritorijoje veiklą vykdančių juridinių asmenų darbuotojai ir valdymo organų atstovai | ≈ 7.800 |
| - su Aleksoto VVG besiribojančiose teritorijose veiklą vykdančių juridinių asmenų darbuotojai ir valdymo organų atstovai | ≈ 9.100 |
| **Projektai, apimantys Gyventojų savanoriškos veiklos skatinimo, atlikimo organizavimo ir savanorių mokymo veiklas** | |
| - Aleksoto VVG teritorijos gyventojai | ≈ 20.000 |

Žemiau detalizuojamos pagrindinės socialinę atskirtį patiriančios tikslinės Aleksoto VVG teritorijos gyventojų grupės:

* + neįgalieji;
  + bedarbiai, įskaitant ilgalaikius bedarbius;
  + neaktyvūs asmenys, nedirbantis, nestudijuojantis ir nesimokantis jaunimas;
  + vyresnio ir senyvo amžiaus asmenys;
  + socialinės rizikos šeimos, įskaitant tokių šeimų vaikus
  + iš įkalinimo įstaigų grįžę asmenys;
  + pabėgėliai/imigrantai;
  + kiti socialinę atskirtį patiriantys asmenys.

**Neįgalieji**

2001 m. Aleksoto seniūnijoje buvo registruoti 1661 neįgalieji (Kauno mieste iš viso – 29544), iš kurių 63 – vaikai iki 16 metų. Neįgalieji Aleksote sudarė 5,6 proc. visų Kauno mieste gyvenančių neįgaliųjų. Kadangi vėlesnių duomenų apie neįgaliųjų pasiskirstymą pagal seniūnijas nėra, strategijoje remiamasi bendrais Kauno miesto savivaldybės duomenimis.

2013 m. Kauno miesto savivaldybėje buvo 150 vaikų (0–17 metų amžiaus), pirmą kartą pripažintų neįgaliaisiais. 2009–2013 m. laikotarpiu šis skaičius sumažėjo 34,8 proc. arba 80 neįgalių vaikų. Sparčiau nei vaikų Kauno miesto savivaldybėje mažėjo darbingo amžiaus asmenų, pirmą kartą pripažintų neįgaliaisiais, skaičius. 2013 m. palyginti su 2009 m., darbingo amžiaus asmenų, pirmą kartą pripažintų neįgaliaisiais, skaičius sumažėjo 60,4 proc. (1635 asmenimis).

Vertinant šalies mastu, 2015 m. pradžioje Lietuvoje buvo 253 tūkst. negalią turinčių asmenų, tačiau Socialinės apsaugos ir darbo ministerijos duomenimis, tik 28 proc. (45 tūkst.) darbingo amžiaus neįgaliųjų turėjo darbą. Tyrimo, kurį atliko Šiaulių universiteto Lyčių studijų mokslo centro mokslininkai 2013-2014 m., rezultatai rodo, kad darbo neturėjimas yra dominuojanti priežastis neįgaliesiems jaustis socialiai atskirtiems. Lietuvos darbo biržos 2012 m. atliktos aktyviose darbo rinkos priemonėse dalyvavusių 518 neįgaliųjų apklausos rezultatai parodė, kad 52 proc. apklaustųjų jautėsi socialiai atskirti, o kaip svarbiausią to priežastį paminėjo nedarbą (136 neįgalieji). Antroje vietoje buvo sveikatos problemos (56 neįgalieji). 46 neįgalieji socialiai atskirtais jautėsi dėl pinigų pragyvenimui trūkumo. Pastaroji priežastis taip pat netiesiogiai siejasi su darbo neturėjimu.

Socialinės integracijos intervencijos labiausiai reikalingos būtent darbingo amžiaus neįgaliesiems, nes negalia dažniausiai įgyjama esant darbingo amžiaus. Tik 10 proc. pirmą kartą pripažintų neįgaliaisiais buvo vaikai iki 17 m. amžiaus. Tai reiškia, kad 9 iš 10 neįgaliais tampa būdami darbingo amžiaus. Be to, daugiau nei 6 iš 10 neįgaliaisiais pirmą kartą būna pripažinti būdami 25–54 m. amžiaus. Šie faktai rodo, kad užimtumo srityje neįgalieji galbūt turi poreikį ne tiek įgyti kvalifikaciją ar aukštąjį išsilavinimą, kiek adaptuotis su savo negalia prie darbo rinkos reikalavimų.

Dažnai neįgaliesiems, ypač turintiems sunkią negalią, reikalingos panašios socialinės paslaugos kaip ir senyvo amžiaus asmenims. Tai pagalbos į namus, socialinės globos, transporto, aprūpinimo techninės pagalbos priemonėmis, būsto pritaikymo neįgaliųjų poreikiams ir kitos paslaugos.

Priemonių, kurios bus įgyvendintos pagal Aleksoto vietos plėtros 2014-2020 m. strategiją tikslas - gerinti neįgaliųjų socialinę integraciją, skatinti neįgaliųjų socialinės integracijos srityje veikiančias organizacijas teikti neįgaliesiems reikalingas paslaugas, kurios atkurtų ar palaikytų neįgaliųjų socialinius ir savarankiško gyvenimo įgūdžius, didintų neįgaliųjų savarankiškumą ir užimtumą bei galimybes dalyvauti visuomenės gyvenime.

**Bedarbiai, įskaitant ilgalaikius bedarbius**

Kauno teritorinė darbo birža 2015 m. lapkričio 24 d. Aleksoto seniūnijoje buvo registravusi 918 bedarbių (7,3 proc. visų Kauno mieste registruotų bedarbių), iš jų:

- jaunimas iki 29 m. amžiaus – 154,

- vyresni nei 55 m. – 193,

- ilgalaikiai bedarbiai – 189,

- nedirbę 2 ir daugiau metų iki registracijos darbo biržoje – 234,

- nekvalifikuoti – 350.

Iš kitų Kauno m. seniūnijų Aleksoto VVG teritorija išsiskiria ne tik aukščiausiu nedarbo lygiu bet ir didžiausia ilgalaikių bedarbių dalimi. Net 20,6 proc. (arba 189 asmenys) visų Aleksoto seniūnijos bedarbių sudarė ilgalaikiai bedarbiai.

Lietuvos darbo biržos duomenimis, Lietuvoje 2014 metų sausio–rugsėjo mėn. registravosi 71,4 tūkst. jaunų bedarbių, kas sudarė 36,8 proc. visų bedarbių arba 4,4 procentinio punkto mažiau, palyginti su praėjusių metų tuo pačiu laikotarpiu. Iš jų įdarbinta 46,9 tūkst. (65,7 proc.), o 16,4 tūkst. (23,0 proc.) jaunų bedarbių dalyvavo aktyvios darbo rinkos politikos priemonėse.

**Neaktyvūs asmenys, nedirbantis, nestudijuojantis ir nesimokantis jaunimas**

Pagal 2011 m. gyventojų surašymo duomenis, Aleksoto seniūnijoje 2011 m. gyveno 4381 15-29 metų asmuo, ir tai sudarė 6,5 proc. visų Kauno savivaldybėje gyvenusių jaunuolių (14-29 m. asmenų Kauno mieste iš viso - 67778). Europos Sąjungos statistikos agentūros „Eurostat“ duomenimis, 2013 metais nedirbantys, nesimokantys ir mokymuose nedalyvaujantys jauni asmenys sudarė 13,7 proc. visų jaunų asmenų Lietuvoje. Aleksote nedirbantis, nestudijuojantis ir nesimokantis jaunimas sudaro panašią dalį visų 14-29 metų gyventojų, t.y. *priskaičiuojama apie 600 tokių asmenų.*

Neaktyvus jaunas žmogus yra ne tik potencialus nuolatinis bedarbis, bet ir našta valstybei. Remiantis tyrimais, jaunimo nedarbas gali padaryti neigiamą ilgalaikį poveikį – skurdas iš vienos kartos pereina į kitą, mažėja motyvacija kurti šeimą, taip skatinamos neigiamos demografinės tendencijos.

Jaunimo nedarbas – kompleksinių priežasčių pasekmė, iš kurių pagrindinės yra darbo patirties trūkumas, įgytų profesinių žinių neatitikimas darbo rinkos reikmėms, nepakankamas išsilavinimas, profesinis pasirengimas, atkaklumo, darbo paieškos įgūdžių stoka, taip pat kokybiškų darbo vietų stoka.

Nedirbančius, neaktyvius, nestudijuojančius ir nesimokančius asmenis galima suskirstyti į šias sąlygines grupes:

* + savo noru nedirbantys ir nesimokantys asmenys;
  + bedarbiai asmenys;
  + galimybių dirbti neturintys asmenys;
  + neaktyvūs, atsiskyrę asmenys;
  + galimybių ieškantys, aktyvūs asmenys.

Aleksoto plėtros strategijos tikslinė grupė apima visas aukščiau išvardintas nedirbančių, neaktyvių, nestudijuojančių ir nesimokančių asmenų grupes.

Jaunimo nedarbo (kaip ir apskritai nedarbo) pasekmės turi neigiamos įtakos tiek ekonominėms tiek socialinėms sritims (daugėja fizinės ir psichinės sveikatos sutrikimų, auga mirtingumas, auga skurdo ir socialinės atskirties rizika, auga nusikalstamumas, mažėja gimstamumas, ir kt.). Jaunuoliai yra labiau pažeidžiami dėl to, kad jiems nepakanka profesinės patirties, jų išsilavinimas kartais per menkas, jų socialinė apsauga dažnai ribota, jiems sunku gauti finansinių išteklių, o jų darbo sąlygos dažnai nesaugios. Todėl reikia tinkamų skatinimo ir verslumo ugdymo priemonių, kartu pripažįstant asmeninę jaunuolių atsakomybę.

**Vyresnio ir senyvo amžiaus asmenys**

Kas ketvirtas ES valstybių narių gyventojas yra sulaukęs 60 ir daugiau metų, Lietuvoje – kas penktas. Prognozuojama, kad 2030 m. pradžioje beveik trečdalį (28,9 proc.) Lietuvos gyventojų sudarys pagyvenę žmonės (ES 27–30,4 proc.), o 80 metų ir vyresnio amžiaus gyventojų skaičius padidės net 1,5 karto.

2014 m. pradžioje Lietuvoje gyveno 2,943 mln. gyventojų, iš jų 659,7 tūkst. arba 22,4 proc. senatvės pensijos amžiaus sulaukę asmenys. Kauno mieste 2014 m. pensinio amžiaus gyventojai sudarė 23,8 proc. visų gyventojų. Aleksote šiuo metu gyvena ***3631*** *vyresni negu 65 m. asmenys* (moterų- 2352, vyrų- 1279), ir tai sudaro daugiau nei 18 proc. visų Aleksoto gyventojų.

*Senėjant Lietuvos visuomenei, vyresnio amžiaus asmenys sudaro vis didesnę gyventojų populiacijos dalį, todėl aktyvi jų socialinė įtrauktis (įsitraukimas) į darbo rinką turi vis ženklesnę įtaką visuomenės gyvenimui.*

Tarptautinių ir nacionalinių tyrimų rezultatai atskleidžia, jog būdami 50-55 metų amžiaus individai susiduria su sunkumais darbo rinkoje. Sulaukę šio amžiaus ir vyresni asmenys ne tik patenka į atitinkamą socialinę atskirtį darbo paieškos metu, dažniau nei jaunesni asmenys patiria diskriminaciją darbovietėje. Vyresnis amžius tampa problema socialinės įtraukties (įsitraukimo) į darbo rinką kontekste dėl amžiaus diskriminacijos, vyresnio amžiaus asmenų sveikatos problemų ar tinkamų bei modernių gebėjimų trūkumo.

Senyvame amžiuje išauga ir socialinių paslaugų poreikis. 2014 m. Lietuvos sveikatos mokslų universitetas atliko tyrimą dėl Vyresnio amžiaus žmonių slaugos ir socialinių paslaugų poreikio Kauno mieste, kurio metu buvo apklausta beveik 350 65 metų ir vyresnių asmenų, registruotų Aleksoto pirminės asmens sveikatos priežiūros įstaigose. Tyrimo metu 55,9 proc. respondentų pažymėjo, jog jiems reikalingos slaugos, o 64 proc. - socialinės paslaugos. 84,1 proc. apklaustųjų teigė, jog norėtų, jog šios paslaugos jiems būtų teikiamos namuose. 75,7 proc. apklaustųjų teigė, jog Aleksoto seniūnijoje turėtų veikti slaugos ir socialines paslaugas namuose teikiantis centras. 66,4 proc. respondentų teigė, jog, esant reikalui, pasinaudotų centro, kurias paslaugas teiktų namuose, paslaugomis.

|  |
| --- |
|  |
| 1. Slaugos ir socialinių paslaugų poreikis Aleksoto seniūnijoje 65+ amžiaus gyventojų kategorijoje |

Visuomenės senėjimo kontekste socialinės integracijos aspektu vienas svarbiausių spręstinų klausimų yra socialinių paslaugų organizavimas ir teikimas siekiant atliepti vyresnio amžiaus asmenų poreikius bei sudaryti sąlygas aktyviam ir sveikam senėjimui. Aktyvūs žmonės dažnai ne tik laukia profesionalių paslaugų ir pagalbos, bet ir patys buriasi į savitarpio pagalbos ar savanorystės grupes, organizacijas. Savanoriškos veiklos pagrindu galėtų būti organizuojamos bendruomeninės paslaugos, paslaugos į namus. Be to, bendruomeninių socialinių paslaugų, paslaugų į namus plėtojimas taip pat skatina ir palaiko vyresnio amžiaus žmonių aktyvumą bei padeda išlaikyti tarpusavio ryšius, mažina socialinę atskirtį. Svarbu, kad bendruomenės nariai naujai suvoktų solidarumo principą, t. y. jis keistųsi nuo reikalavimo rūpintis iki reikalavimo patiems aktyviai dalyvauti – tapti socialiai atsakingais.

**Socialinės rizikos šeimos**

Socialinės rizikos šeimų priskyrimą šiai kategorijai lemia tokios priežastys kaip šeimos struktūros ypatumai (nepilnos, menkai aprūpintos šeimos; šeimos, kuriose yra neįgalių arba lėtinėmis ligomis sergančių asmenų, kuriems būtina nuolatinė priežiūra; šeimos, kurių narys/nariai yra įkalinimo vietose arba ką tik grįžo iš jų ir yra socialinės adaptacijos procese; taip pat asmenys, priklausantys kokiai nors socialinės rizikos grupei) bei šeimos narių tarpusavio sąveikų iškreiptas pobūdis (bendrų visuomeninio gyvenimo ir buities interesų ir tikslų nebuvimas, nepatikimumas ir nepasitikėjimas vienas kitu, tarpusavio supratimo bei palaikymo nebuvimas, grubūs ir žiaurūs santykiai su artimaisiais).

Aleksoto seniūnijoje, kaip ir visoje Lietuvoje, nedarnios, asocialaus elgesio, rizikos grupės šeimos yra viena skaudžiausių problemų, nes tokiose šeimose auga vaikai, kuriems reikalinga ypatinga apsauga ir priežiūra.

Iš Kauno mieste registruotų 508 socialinės rizikos grupei priklausančių šeimų Aleksoto seniūnijoje gyvena 54. Vaikų skaičius tokiose šeimose svyruoja tarp 120 ir 140. Daugiau nei Aleksoto seniūnijoje socialinės rizikos šeimų gyvena tik Dainavoje ir Vilijampolėje, atitinkamai 95 ir 72 šeimos. Vertinant santykiniu rodikliu, t.y apskaičiavus socialinės rizikos šeimų ir seniūnijos gyventojų santykį, matome, kad Aleksoto seniūnija, kartu su Petrašiūnų seniūnija išsiskiria didžiausia socialinės rizikos šeimų koncentracija.

Socialinės rizikos šeimos, o ypatingai tokiose šeimose augantys vaikai yra ypač pažeidžiama visuomenės gyventojų kategorija. Paveiksle žemiau pavaizduotas socialinės rizikos šeimų skaičius Kauno m. seniūnijose ir santykinė jų dalis, lyginant su seniūnijos gyvėtojų skaičiumi.

|  |
| --- |
|  |
| 1. Socialinės rizikos šeimų skaičius ir santykinė jų dalis (proc.) Kauno miesto seniūnijose, lyginant su gyventojų atitinkamoje seniūnijoje skaičiumi |

Atkreiptinas dėmesys į tai, kad oficialiai registruotų socialinės rizikos šeimų skaičius paprastai būna mažesnis už faktinius tokių šeimų ir juose augančių vaikų skaičius. Aleksoto „Caritas“ organizacijos savanorių vertinimu, Aleksoto seniūnijoje yra apie 130 socialinės rizikos šeimų ir apie 300 tokiose šeimose gyvenančių vaikų nuo 5 iki 13 m., kuriems būtina socialinė priežiūra, psichologinė pagalba ir integracija.

Siekiant didesnės socialinės rizikos šeimų socialinės integracijos, būtina plėsti kompleksinių paslaugų ir pagalbos infrastruktūros šeimai sistemą, sudaryti palankias sąlygas šeimos prokreacinės funkcijos įgyvendinimui, formuoti teigiamą visuomenės požiūrį į šeimą, taip pat išplėtoti neformalaus ugdymo ir bendruomenės centrų veiklą. Skatinant kryptingą vaikų iš socialinės rizikos šeimų integraciją, didelį dėmesį reikėtų skirti vaikų ir jaunimo užimtumui – tai dalis vaikų ir jaunimo gerovės programos, siekianti parengti vaikus ir jaunimą produktyviai ir konkurentabiliai dalyvauti darbo rinkoje, mokėti kūrybiškai keisti mikro ir makro aplinką. Pagalbą šeimai vietos bendruomenėje gali teikti visi jos nariai, kurie turi kompetenciją ir supranta šalia gyvenančių žmonių problemas, geba juos įtraukti į aktyvų visuomeninį bendruomenės gyvenimą ir taip mažinti socialinės rizikos šeimų socialinę atskirtį. Sociokultūrinis darbas, grindžiamas bendra veikla, skatinantis bendradarbiavimą, prisidedantis ne tik prie materialinės, bet ir prie dvasinės kultūros kūrimo suprantamas plačiąja prasme. Toks darbas apima asmens ir šeimos poilsį ir laisvalaikį, švietimą ir lavinimą, kultūrą ir bendrą darbą bendruomenėje, sąlygodamas socialiai integralios, savarankiškumą įgalinančios aplinkos formavimąsi.

Aleksotas yra atskirtas nuo Kauno centro Nemunu, vakarais susisiekimas viešuoju transportu tarp centro ir Aleksoto yra labai prastas. Dėl šių priežasčių Aleksote gyvenantys vaikai ir paaugliai turi ribotas galimybes dalyvauti įvairioje užimtumo jaunimo veikloje, organizuojamoje Kauno mieste. Pačiame Aleksote jaunimui nesudarytos sąlygos pilnavertiškai plėtoti savo asmenybę, užsiimti sportine bei kita ugdomąja veikla. Aleksoto seniūnijos atliktos sociologinės apklausos duomenimis, vaikų ir paauglių užimtumo problemos (tai, kad trūksta sporto ir jaunimo užimtumo centrų) Aleksoto gyventojų įvardintos antroje vietoje pagal svarbą. Ypač tai aktualu mažiau galimybių turintiems vaikams ir paaugliams. Dažnam jaunuoliui iš socialiai remtinų šeimų trūksta galimybių turiningai praleisti laisvalaikį. Neretai tokie vaikai ir paaugliai yra atstumiami savo bendraamžių mokyklose, o lankyti įvairius užklasinius užsiėmimus nesudaro galimybių šeimos finansinė padėtis.

Tuo būdu, aktualia seniūnijos problema galima įvardinti ne tik dienos centrų nebuvimą vaikams (ypač iš socialinės rizikos šeimų) bet ir dienos centrų nebuvimą ir turiningo laisvalaikio praleidimo galimybių trūkumą Aleksoto seniūnijoje gyvenantiems paaugliams.

**Iš įkalinimo įstaigų grįžę asmenys**

Remiantis Kauno miesto socialinių paslaugų centro duomenimis, 2015 m. sausio – spalio mėn. laikotarpiu dėl vienkartinės pašalpos kreipėsi **87** iš įkalinimo įstaigų grįžę asmenys, kurie yra deklaravę savo gyvenamąją vietą Aleksoto seniūnijoje.

Asmenų, grįžusių iš įkalinimo įstaigų socialinė reintegracija yra itin sudėtinga. Statistika rodo, jog nemaža dalis iš įkalinimo įstaigų išėjusių asmenų vėl nusikalsta, nes nesugeba socialiai naudingai gyventi visuomenėje. Vienas iš svarbiausių reintegracijos rodiklių į visuomenę yra integracija į darbo rinką. Grįžęs iš įkalinimo įstaigos asmuo dažniausiai būna praradęs kvalifikaciją, darbinius įgūdžius. Buvusio kalinio situaciją apsunkina socialiniai ir psichologiniai sunkumai. Daugelis ilgiau ar ne kartą kalėjusių būna praradę socialinius ryšius, šeimas, artimuosius, specifinis jų kontaktų tinklas apsiriboja asocialiais asmenimis. Taip pat visuomenės požiūris į asmenis grįžusius iš įkalinimo įstaigų yra gana nepalankus.

Integracija į visuomenę – tai asmens, eliminuoto iš visuomenės ir veiklos visuomenėje, psichologinis ir fizinis grįžimas į visuomenę. Nuteistiesiems integruotis į visuomenę po ilgesnio ar trumpesnio įkalinimo laiko yra nelengva, todėl svarbu kuo efektyviau mažinti nuteistųjų socialinę atskirtį. Jungtinių Tautų Generalinės Asamblėjos patvirtintose „Minimaliose standartinėse taisyklėse dėl priemonių, nesusijusių su laisvės atėmimu“ (1990 m. rezoliucija Nr. 45/110), nustatyta, kad visuomenės dalyvavimas turi būti vertinamas kaip proga bendruomenės nariams prisidėti prie visuomenės saugumo ir turi būti naudojamas tam, kad būtų padėta teisės pažeidėjams vystyti reikšmingus visuomeninius ryšius, suprasti visuomenės interesą jų atžvilgiu ir plėsti jų galimybes ryšiams bei paramai.

**Pabėgėliai/imigrantai**

Lietuva 1997 m. ratifikavusi 1951 m. Ženevos konvenciją, įsipareigojo teikti prieglobstį užsieniečiams, kurie paliko savo kilmės šalį dėl karo, persekiojimo ar šiurkščių žmogaus teisių pažeidimų. Pastaruoju metu ši problema Lietuvoje, kaip ir visoje Europoje, tapo itin aktuali. Lietuva per dvejų metų laikotarpį (iki 2017 m. pabaigos) įsipareigojo priimti 1105 asmenis. Planuojama, kad Kauno miesto savivaldybėje galėtų būti priimti 100-300 pabėgėlių.

Lietuvos Raudonojo Kryžiaus draugijos Pabėgėlių integracijos centro duomenimis, Kaune prieglobstį gavusių užsieniečių integracijos programoje šiuo metu dalyvauja 20 asmenų (10 suaugusiųjų ir 10 vaikų). Pabėgėlio statusą Kaune 2015 m. lapkričio mėn. turėjo 4 asmenys (1 suaugęs ir 3 vaikai). Be integruojamų asmenų Kaune gyvena dar apie 30 prieglobstį gavusių užsieniečių. Savo gyvenamą vietą oficialiai yra deklaravę tik užsieniečių integracijos programoje dalyvaujantys asmenys, kurių daugiausia jų gyvena Eigulių ir Kalniečių, kiek mažiau Centro ir Šančių seniūnijose.

Remiantis Migracijos departamento duomenimis, 2014 m. buvo gauti 496 prašymai dėl prieglobsčio suteikimo. Daugiausia prašymų suteikti prieglobstį – 117- buvo sulaukta iš Gruzijos piliečių, 99 prašymai – iš Afganistano piliečių, 74 – iš Rusijos piliečių, 70 – iš Ukrainos piliečių. Pabėgėlio statusas 2014 m. buvo suteiktas 24 asmenims, 153 asmenims skirta papildoma apsauga. Per 2015 m. pirmus 9 mėnesius gauti 205 prašymai dėl prieglobsčio suteikimo: iš jų daugiausia- iš Ukrainos (49), 36 prašymai gauti iš Gruzijos, 29 – iš Rusijos, 19 – iš Irako piliečių. Per 2015 m. pirmus 9 mėnesius pabėgėlio statusas buvo suteiktas 9 asmenims, dar 24 asmenims skirta papildoma apsauga. Planuojama, jog Lietuvoje vien per artimiausius dvejus metus bus priimta daugiau nei 1000 pabėgėlių, todėl daroma prielaida, jog ir Aleksoto seniūnijoje pabėgėlių statusą gavusių asmenų skaičius sieks iki 11 asmenų, iš kurių 6 bus suaugę asmenys.

Lietuvos Raudonojo Kryžiaus draugijos Pabėgėlių integracijos centro duomenimis, Kaune per metus dienos centre apsilanko apie 150 – 200 pabėgėlių. Pastaruoju metu čia apsistoja daugiausiai viengungių asmenų, kiek anksčiau beveik visi atvažiuodavo su šeimomis, dažniausiai daugiavaikėmis, turinčiomis 3- 6 vaikus. Aleksoto seniūnija 2015 m. gruodžio 1 d. neturėjo duomenų, kad jos teritorijoje gyventų pabėgėliai. Atsižvelgiant į Lietuvos įsipareigojimus priimti prieglobsčio prašančius asmenis, Aleksoto plėtros strategija numato ir išskiria pabėgėlius / imigrantus, kaip atskirą tikslinę gyventojų grupę. Vietos plėtros projektams, kurie įtrauks tikslinę pabėgėlių grupę į projekto veiklas, bus skiriami papildomi prioritetiniai balai.

Prieglobstį gavę užsieniečiai susiduria su įvairiais integracijos sunkumais priimančioje visuomenėje. Kaip antai, integruodamiesi į darbo rinką, turi per didelius lūkesčius ir neadekvačiai suvokia savo situaciją ieškodami darbo, būdinga motyvacijos, išsilavinimo, pasitikėjimo savimi stoka, neturi profesijos ir nemoka lietuvių kalbos, patirtos nesėkmės įsidarbinant demotyvuoja ir mažina jų savivertę, dažniausiai nėra adekvačios sistemos, leidžiančios patvirtinti turimą išsilavinimą, sudėtinga aukštojo mokslo dokumentų sertifikavimo sistema. Prieglobstį gavę užsieniečiai turi psichinės ir fizinės sveikatos problemų dėl patirtų traumų ir skausmingų patirčių kilmės šalyje ir tai gali apsunkinti jų integracijos procesą įvairiose srityse.

Vakarų valstybių patirtis šiandien rodo, kad remiantis laisvės, lygybės, brolybės principu, vyko ne tik asimiliacija ar akultūracija, bet ir išvešėjo tautiniu bei religiniu pagrindu paremta ekonominė, socialinė bei kultūrinė atskirtis, nes imigrantai, daugumos vietinių matymu, yra pernelyg skirtingi, neverti ar nepajėgūs turėti visų valstybės piliečių teisių ir pareigų. Būdami kultūriškai skirtingi, nepajėgdami ekonomiškai integruotis, pabėgėliai/imigrantai remia vieni kitus, taip susiformuoja savotiški getai, kuriuose prasideda izoliaciniai procesai, suklesti radikalizmas. Dalis etniškai, kultūriškai skirtingų žmonių negali komfortiškai jaustis daugumos sociume – iš tiesų jie nėra lygūs su dauguma; dažnai viešai deklaruojama, kad taip nėra, daug dėmesio skiriama terminologinei ir viešo kalbėjimo tolerancijai, bet getus sukūrusios ir palaikančios priežastys nei rimtai analizuojamos, nei šalinamos.

Ne tik savivaldybės, bet ir valstybė turėtų skirti ypač didelį dėmesį imigracijos klausimui, užkertant kelią galimoms problemoms. Valstybės mastu reiktų labai aiškiai reglamentuoti tokius šiandien lyg ir mažai aktualius klausimus kaip religinę priklausomybę reiškiančių drabužių leidimą ar draudimą, privalomą vaikų (ypač mergaičių) mokymą iki tam tikro amžiaus, maisto raciono diferencijavimą pagal religinius įsitikinimus leidimą ar draudimą visuomeninėse įstaigose, privalomus skiepus, privalomą lytinį švietimą, draudimą tėvams parinkti vaikams sutuoktinius, religinių švenčių ir darbo laiko suderinamumą ir kt.

Kartu yra itin svarbu įgyvendinti visas įmanomas integracijos priemones vietiniame lygmenyje. Pavyzdžiui, kalbos mokymas negali apsiriboti tik lingvistinių žinių perdavimu, žmonės turi būti supažindinami ir su vietos kultūros tradicijomis bei normomis, gauti praktinę informaciją apie galimybę įgyti profesinį ugdymą, o profesinio ugdymo įstaigos – būti pasirengusios juos priimti, svarbu atvykėliams išaiškinti darbo santykius reglamentuojančius įstatymus bei suteikti informaciją, kur iškilus sunkumams jie galėtų kreiptis pagalbos.

**Kiti socialinę atskirtį patiriantys asmenys**

Kiti socialinę atskirtį patiriantys asmenys, į kuriuos orientuota Aleksoto vietos plėtros 2015-2020 m. strategija – vienišos nepilnamečius vaikus auginančios motinos ar tėvai, asmenys, neturintys nuolatinės gyvenamosios vietos, asmenys, piktnaudžiaujantys psichotropinėmis medžiagomis ar alkoholiu ir kt. socialinę atskirtį patiriančios Aleksoto gyventojų grupės.

# Teritorijos, kuriai rengiama vietos plėtros strategija, analizė

## Kauno miesto demografinės, socialinės, ir ekonominės charakteristikos

**Demografiniai rodikliai ir socialinės charakteristikos**

Vienas pagrindinių rodiklių, atspindinčių demografinę situaciją, yra gyventojų skaičius. Remiantis Lietuvos statistikos departamento duomenimis, Kaune, kaip ir visoje Lietuvoje, gyventojų skaičius mažėjo. Nuo 2010 iki 2014 metų pradžios gyventojų skaičius sumažėjo 40 525 gyventojais arba 11,8 proc., kai šalyje – 6,32 proc. Neigiamas demografines tendencijas Kauno mieste, kaip ir visoje Lietuvoje, lemia neigiama migracijos statistika, kuomet išvykstančiųjų skaičius viršija atvykstančiųjų skaičių. 2014 metais į Kauną atvyko 7 276 asmenys, o išvyko – 9 234 asmenys. Bendrasis neto migracijos rodiklis, kuris atspindi bendrąją migraciją 1 000 gyventojų, Kauno mieste siekė -6,5, kuomet Lietuvoje bendrasis migracijos rodiklis siekė -5,7.

2014 metais gyventojų skaičius Kauno mieste sumažėjo 0,9 proc. Kaunas nuo 2009 iki 2015 metų neteko 34 097 gyventojų, o bendras gyventojų skaičius Kauno mieste 2015 m. pradžioje sudarė 301 357.

|  |
| --- |
|  |
| 1. Gyventojų skaičius Kauno mieste 2015 m. pradžioje |

2013 m. pradžioje Kauno mieste gyveno 135 230 vyrų ir 171 658 moterys, 2015 m. pradžioje – 132 380 vyrų ir 168 977 moterys. Moterų skaičius išliko didesnis nei vyrų – 2014 metų pradžioje 1000 vyrų teko 1274 moterys, 2015 m. pradžioje 1000 vyrų teko jau 1276 moterys.

**Darbingo amžiaus Kauno miesto gyventojų dalies kitimas 2009-2014 m.**

|  |  |  |  |  |  |  |
| --- | --- | --- | --- | --- | --- | --- |
| Amžiaus grupės | Metai | | | | | |
| 2009 | 2010 | 2011 | 2012 | 2013 | 2014 |
| Gyventojai (0-15 metų amžiaus) (proc.) | 15,4 | 15,3 | 15,2 | 15,2 | 15,1 | 15,1 |
| Darbingo amžiaus gyventojai (proc.) | 64,9 | 64,7 | 61,7 | 61,1 | 61,1 | 61,1 |
| Pensinio amžiaus gyventojai (proc.) | 19,7 | 20,0 | 23,1 | 23,7 | 23,8 | 23,8 |

*Šaltinis: Lietuvos statistikos departamentas*

Lietuvos statistikos departamento duomenimis, Kauno gyventojai sensta: nuo 2009 m. iki 2014 m. pensinio amžiaus gyventojų dalis Kauno mieste išaugo 4 proc. punktais, tuo tarpu darbingo amžiaus gyventojų beveik 4 proc. punktais sumažėjo (žr. lentelę aukščiau). Tuo pačiu laikotarpiu gyventojų iki 15 metų amžiaus dalis taip pat sumažėjo 0, 3 proc. punkto. 2014 m. pabaigoje darbingo amžiaus kauniečiai sudarė 61,1 proc., vaikai ( 0–15 m. amžiaus) – 15,1 proc. ir pensinio amžiaus gyventojai - 23,8 proc. visų Kauno gyventojų.

2013 m. Kauno mieste gimė 3 032 kūdikiai (tai 161 kūdikiu mažiau nei 2012 m.). Paskutiniais Lietuvos respublikos Statistikos departamento duomenimis, 2013 m. bendrojo gimstamumo rodiklis nežymiai sumažėjo tiek Kauno mieste, tiek bendrai Lietuvoje. Daugiausiai kūdikių pagimdė 25–34 metų amžiaus moterys, gimdančiųjų amžiaus vidurkis – 29,5 metai.

Vertinant gyventojų mirtingumo rodiklį, Kauno mieste matomi teigiami pokyčiai. Statistikos departamento duomenimis, bendrasis mirtingumo rodiklis Kauno mieste 2013 m. sumažėjo ir buvo 12,8 atv./1 000 gyv., tuo tarpu bendrai Lietuvoje mirtingumo rodiklis nuo 2008 m. augo ir 2013 m. siekė 14 atv./1 000 gyv.

|  |
| --- |
|  |
| 1. Natūrali gyventojų kaita Kauno mieste 2003-2014 m. |

Kaunas yra akademinis miestas, todėl natūralu, jog čia yra santykinai didelė dalis gyventojų, turinčių aukštąjį išsilavinimą. Visoje Lietuvoje yra 21 proc. aukštąjį išsilavinimą turinčių žmonių, tuo tarpu Kaune aukštąjį išsilavinimą turi net 30 proc. miesto gyventojų. Labiausiai išsiskiria Žaliakalnio ir Centro seniūnijos - čia aukštąjį išsilavinimą turi net 37 proc. gyventojų. Toliau seka Šilainių (31 proc.), Eigulių, Gričiupio, Aleksoto bei Panemunės (po 30 proc. gyventojų su aukštuoju išsilavinimu) seniūnijos. Mažiausia aukštąjį išsilavinimą turinčių gyventojų dalis (21 proc.) yra Petrašiūnų seniūnijoje.

Pagal Statistikos departamento pateikiamus tarptautinės migracijos duomenis, 2014 m. į Kauno miestą imigravo 2406 asmenys, emigravo 4118 asmenys. Vidinės migracijos (šalies viduje) rodikliai taip pat yra neigiami: į Kauno miestą atvyko 4870 asmenys, išvyko – 5116 asmenys

|  |
| --- |
|  |
| 1. Gyventojų vidaus ir tarptautinė migracija 2003-2014 m. |

Vidutinis metinis užimtų gyventojų skaičiaus kitimas Kauno mieste 2004-2014 m., pavaizduotas paveiksle žemiau.

|  |
| --- |
|  |
| 1. Vidutinis metinis užimtųjų gyventojų skaičius 2004-2014 m. (tūkst.) |

Nors užimtų gyventojų skaičius Kauno mieste 2014 m., lyginant su 2013 m., mažėjo, analizuojant nedarbo lygio kitimą Kauno mieste, stebimos tam tikros teigiamos tendencijos. Remiantis Kauno teritorinės darbo biržos duomenimis, 2014 m. sausio – spalio mėn. Kauno mieste užfiksuotas mažiausias bedarbių skaičius per pastaruosius trejus metus.

Registruotų bedarbių skaičiaus ir registruotų bedarbių ir darbingo amžiaus gyventojų santykio kitimas Kauno mieste 2015 m. sausio – rugsėjo mėnesiais pavaizduotas paveiksle žemiau.

|  |
| --- |
|  |
| 1. Nedarbo lygis 2015 m. (mėn. pabaigoje) |

2015 m. lapkričio 1 d. Kauno mieste registruotas nedarbas siekė 6,9 proc. visų darbingo amžiaus žmonių, t.y. bedarbiais buvo užsiregistravę beveik 12698 miesto gyventojų.

Ieškantiems darbo 2015 m. spalio mėn. Kauno mieste buvo siūloma per 4,0 tūkst. laisvų darbo vietų. Vidutinio metinio registruotų bedarbių ir darbingo amžiaus gyventojų santykio Kaune ir Lietuvoje palyginimas pateiktas paveiksle žemiau.

|  |
| --- |
|  |
| 1. Vidutinis metinis registruotų bedarbių ir darbingo amžiaus gyventojų santykis 2003-2014 m., (proc.) |

**Ekonominės charakteristikos**

Kauno apskrityje yra sukuriama beveik 20 proc. Lietuvos BVP. Kauno apskrityje ir Lietuvoje sukuriamo bendrojo vidaus produkto apimtys pavaizduotos paveiksle žemiau.

|  |
| --- |
|  |
| 1. Bendrasis vidaus produktas (BVP) 2004-2013 m. (mln. EUR) |

Nors bendrojo vidaus produkto, tenkančio vienam gyventojui, rodiklis Kauno apskrityje 2013 m., lyginant su 2004 m., išaugo daugiau nei du kartus, viso 2004-2013 m. laikotarpio metu jis buvo mažesnis negu Lietuvos vidurkis. Bendrojo vidaus produkto, tenkančio vienam gyventojui, Kauno apskrityje ir Lietuvoje kitimas 2004-2013 m. pavaizduotos paveiksle žemiau.

|  |
| --- |
|  |
| 1. Bendrasis vidaus produktas (BVP) vienam gyventojui 2004-2013 m. (tūkst.. EUR) |

2015 m. pradžioje Kauno mieste veikė 12.914 ūkio subjektai, o 1.000-iui gyventojų vidutiniškai teko 42,9 veikiančių ūkio subjektų. Pagal šį rodiklį Kauno miesto savivaldybė 2015 m. pradžioje lenkė Klaipėdos miesto vidurkį (40,2 ūkio subjektai 1.000-iui gyventojų) bei atsiliko nuo Vilniaus miesto (61,1 ūkio subjektai 1.000-iui gyventojų). Veikiančių ūkio subjektų skaičius, lyginant su 2014 m. tuo pačiu laikotarpiu, išaugo 4 proc.

Daugiausiai – 3624, arba 28,1 proc. - subjektų veikė didmeninės ir mažmeninės prekybos bei variklinių transporto priemonių ir motociklų remonto srityje, 1340 įmonių, arba 10, 4 proc. – kitų aptarnavimo paslaugų srityje, 1277 įmonės, arba 9,9 proc. - profesinės, mokslinės ir techninės veiklos srityje, 1146 įmonių, arba 8,9 proc. - apdirbamosios gamybos srityje.

Kauno mieste gaminami baldai, elektros apšvietimo įranga, kompiuteriniai, elektroniniai, metalo, popieriaus, plastikiniai gaminiai, vykdoma buitinės chemijos ir kosmetikos produktų gamyba, gaminami tekstilės gaminiai ir acetatiniai siūlai, siuvami drabužiai, gaminama nemažai įvairių maisto produktų bei gėrimų, remontuojami civiliniai orlaiviai.

Didžiausią dalį (7650, arba 59,2 proc.) įmonių Kauno mieste sudarė įmonės, kuriose dirbo iki 4 darbuotojų. Įmonių, kuriose dirbo 5-9 darbuotojai, buvo 2509 (19,4 proc.), įmonių, kuriose dirbo 10-19 darbuotojų – 1302 (10,1 proc.), o įmonių, kuriose dirbo daugiau kaip 1000 darbuotojų – 9 (0,07 proc.).

Tiesioginės užsienio investicijos yra vienas svarbiausių faktorių, užtikrinančių ilgalaikę šalies ir savivaldybių ūkio plėtrą bei skatinančių ekonominį augimą. Lietuvos statistikos departamento duomenimis, 2014 m. tiesioginės užsienio investicijos Kauno mieste sudarė 1076,97 mln. eurų.

Tiesioginės užsienio investicijos Kaune nuosekliai augo iki 2012 metų. Nors 2013 m. fiksuotas didesnis nei 17 proc. tiesioginių užsienio investicijų sumažėjimas, nuo 2014 m. jų apimtys vėl didėja. Tiesioginių užsienio investicijų Kauno mieste kitimas 2003-2014 m. laikotarpiu pavaizduotas paveiksle žemiau.

|  |
| --- |
|  |
| 1. Tiesioginės užsienio investicijos 2003-2014 (metų pabaigoje) |

Kaunas užima antrą vietą po Vilniaus pagal metų pabaigai sukauptas tiesiogines užsienio investicijas. Didžiausiems Lietuvos miestams tenkančių tiesioginių užsienio investicijų dalis pavaizduota paveiksle žemiau.

|  |
| --- |
|  |
| 1. Tiesioginės užsienio investicijos didžiausiuose Lietuvos miestuose, 2014 m. (proc.) |

Vidutinis mėnesinis bruto darbo užmokestis 2014 metais Kauno mieste siekė 479,8 Eur ir buvo šiek tiek didesnis už vidutinį šalies darbo užmokestį. Atkreiptinas dėmesys į tai, kad Kauno apskrityje mokamas vidutinis darbo užmokestis 2013 m. buvo net 87,75 Eur arba 13,6 proc. mažesnis už Vilniaus apskrityje mokamą vidutinį darbo užmokestį.

Vidutinio mėnesinio bruto darbo užmokesčio kitimas Kaune ir Lietuvoje 2003-2014 m. laikotarpiu pavaizduotas paveiksle žemiau.

|  |
| --- |
|  |
| 1. Vidutinis mėnesinis bruto darbo užmokestis 2003-2014 m. (Eur) |

Verslo plėtrą Kaune skatina ir remia nemažai įvairaus tipo organizacijų: Verslo informacijos centras „VšĮ Verslininkų namai“, VšĮ Kauno technologijos universiteto regioninis mokslo parkas, ASU Žemės ūkio mokslo technologinis parkas, Kauno aukštųjų ir informacinių technologijų parkas, Mokslo technologijų parkas „Technopolis“, VšĮ Kauno regioninis inovacijų centras, Lietuvos inovacijų centro atstovybė Kaune, Santakos slėnis, Slėnis Nemunas. Kaune veikia ir dvi regioninės verslą jungiančios asocijuotos struktūros Kauno krašto pramonininkų ir darbdavių asociacija bei Kauno prekybos, pramonės ir amatų rūmai.

**Socialinių paslaugų teikimo infrastruktūra ir jų gavėjai Kauno mieste**

Keletą pastarųjų metų Kauno miesto savivaldybės teritorijoje socialinių paslaugų gavėjų skaičius didėjo. Tokią situaciją lėmė savivaldybės gyventojų senėjimas.

Gyventojų senėjimas išlieka aktuali problema tiek Kauno miesto, tiek Lietuvos Respublikos mastu. Senstant populiacijai mažėja dirbančių žmonių skaičius, didėja sveikatos priežiūros ir socialinės globos paslaugų poreikis, taip pat išlaidos sveikatos priežiūrai, nes didėja sergamumas, ypač lėtinėmis neinfekcinėmis ligomis.

Nors nuo 2008 iki 2012 metų socialinės pagalbos paslaugų gavėjų skaičius Kauno mieste vidutiniškai padidėjo 11 proc., vyresnio amžiaus asmenų grupėje paslaugų gavėjų skaičiaus augimas sudarė net 59 proc. Socialinės pagalbos namuose gavėjų skaičiaus (per mėnesį) kitimas Kauno mieste 2008 - 2012 m. laikotarpiu pateiktas paveiksle žemiau.

|  |
| --- |
|  |
| 1. Socialinės pagalbos namuose gavėjų skaičius vidutiniškai per mėnesį Kauno mieste 2008-2012 m. |

Kauno miesto savivaldybės administracijos Socialinių paslaugų skyriaus (toliau – Socialinių paslaugų skyrius) duomenimis, 2014 metais savivaldybėje socialinės paslaugos socialinių paslaugų biudžetinėse įstaigose buvo teikiamos apie 7,3 tūkst. gyventojų. Kauno mieste socialines paslaugas teikia 8 Savivaldybės biudžetinės įstaigos (Kauno Panemunės senelių namai, Kauno kartų namai, Kauno neįgaliojo jaunimo užimtumo centras, Vaikų gerovės centras ,,Pastogė“, Kauno miesto socialinių paslaugų centras, Kauno savivaldybės vaikų globos namai, Nakvynės namai, Kauno vaikų globos namai „Atžalynas“), 1 valstybės biudžetinė įstaiga (Vilijampolės socialinės globos namai) bei 72 nevyriausybinės organizacijos (toliau – NVO), iš kurių 45 NVO, pagal iš Savivaldybės biudžeto lėšų dalinai finansuotus projektus, teikia socialines paslaugas ir 27 NVO teikia socialinės reabilitacijos paslaugas neįgaliems miesto gyventojams.

Kauno neįgaliojo jaunimo užimtumo centras yra vienintelė Kaune biudžetinė įstaiga, teikianti nestacionarias paslaugas neįgaliesiems.

Kaip ir kitų šalies savivaldybių, Kauno miesto savivaldybės gyventojų socialinių paslaugų poreikius sąlygoja panašūs veiksniai. Dažniausi jų šie: nedarbas, alkoholio, narkotinių, psichotropinių ir kitų medžiagų vartojimas, psichologinė, fizinė ar seksualinė prievarta, visuomenės senėjimas, negalia.

Alkoholio, narkotinių, psichotropinių ir kitų medžiagų vartojimas ir psichologinė, fizinė ar seksualinė prievarta lemia vaikų, suaugusių asmenų ir šeimų priskyrimą socialinės rizikos grupei. Socialinėmis paslaugomis (socialinių įgūdžių ugdymas, tarpininkavimas ir kitos) galima sumažinti neigiamas socialinių problemų pasekmes vaikams ir šeimoms.

2013 m. Kauno miesto savivaldybėje buvo 150 vaikų (0–17 metų amžiaus), pirmą kartą pripažintų neįgaliaisiais. 2009–2013 m. laikotarpiu šis skaičius sumažėjo 34,8 proc. arba 80 neįgalių vaikų. Sparčiau nei vaikų Kauno miesto savivaldybėje mažėjo darbingo amžiaus asmenų, pirmą kartą pripažintų neįgaliaisiais, skaičius. 2013 m. palyginti su 2009 m., darbingo amžiaus asmenų, pirmą kartą pripažintų neįgaliaisiais, skaičius sumažėjo 60,4 proc. (1635 asmenimis). Šios tendencijos be kitų priežasčių yra susiję ir su bendru Kauno miesto gyventojų skaičiaus mažėjimu.

2013 m. Kauno miesto savivaldybėje buvo 132 vaikai, kuriems nustatyta globa (rūpyba). 2009–2013 m. laikotarpiu vaikų, kuriems nustatyta globa (rūpyba), skaičius sumažėjo 26,7 proc. ir mažėjimo sparta ženkliai lenkė šalies (2,9 proc.), Panevėžio (24,0 proc.) ir Klaipėdos (15,3 proc.) miestų rodiklius.

Pagrindiniai socialinių paslaugų gavėjai Kauno mieste yra senyvo amžiaus asmenys, neįgalūs asmenys ir jų šeimos, socialinės rizikos šeimos ir jose augantys vaikai, socialinės rizikos suaugę asmenys, taip pat neįgalūs vaikai.

## Aleksoto seniūnijos administracinis, demografinis, ekonominis ir socialinis apibūdinimas

### Gyventojai ir demografinė būklė

Kauno miesto seniūnijos kaip teritoriniai vienetai įsteigtos 2000 m. vasario 24 d. savivaldybės tarybos nutarimu Nr. 20. Seniūnijos kaip administraciniai vienetai įsteigtos 2002 m. spalio 24 d. savivaldybės tarybos nutarimu Nr. 438. Jos ėmė veikti nuo 2003 m. balandžio 1 d. 2005 m. Dainavos seniūnija padalinta į Dainavos ir Gričiupio. Šiuo metu Kauno mieste yra 11 seniūnijų. Kauno miesto administracinis padalinimas pateiktas paveiksle žemiau.

|  |
| --- |
|  |
| 1. Kauno miesto administracinis suskirstymas |

Gyventojų skaičius Kauno miesto seniūnijose pateiktas paveiksle žemiau.

|  |
| --- |
|  |
| 1. Kauno seniūnijų gyventojų skaičius 2015 m. |

Remiantis Lietuvos statistikos departamento duomenimis, 2014 metų pradžioje Kauno mieste gyveno 302 720 gyventojų. Šiuo metu Aleksoto seniūnijoje savo gyvenamąją vietą yra deklaravę 19888 gyventojai, tačiau iš viso seniūnijai priskirta 19930 gyventojų (Aleksoto seniūnijos duomenys). Tai sudaro 6,6% visų Kauno miesto gyventojų. Lyginant su 2011 m., Aleksote gyventojų sumažėjo beveik 6 proc. Gyventojų mažėjimą lėmė tos pačios priežastys, kaip ir visoje šalyje bei Kauno mieste - neigiamas gyventojų prieaugis ir emigracija.

Gyventojų pasiskirstymas Aleksoto seniūnijoje pagal amžiaus grupes 2011m.:

• 0-19 m. amžiaus gyventojų – 4741;

• 20-39 m. gyventojų – 5749;

• 40-59 m. gyventojų – 6017;

• 60 m. ir vyresnių gyventojų – 4671.

|  |
| --- |
|  |
| 1. Aleksoto seniūnijos gyventojų pasiskirstymas pagal amžiaus grupes 2011 m. |

Pastebėtina, kad, nors tiek Lietuvoje, tiek Kauno mieste bendras gyventojų skaičius mažėja, pastaraisiais metais ryškėja gyventojų skaičiaus augimo tendencijos periferinėse Kauno miesto dalyse: Vaišvydavoje, Rokuose, Vičiūnuose, Romainiuose, Sargėnuose, Lampėdžiuose, Panemunėje, Šančių seniūnijoje ir net trijose iš penkių Aleksoto seniūnaitijų – Birutės, Fredos ir Kazliškių. Tai yra vidinės migracijos rezultatas, kurį paskatino keli veiksniai:

- didelis minėtose miesto dalyse vykdomų nekilnojamojo turto vystymo projektų skaičius (naujų gyvenamųjų kvartalų statyba, esamų kitos paskirties bei apleistų pastatų konversija į gyvenamuosius pastatus);

- didesnis nei kitose miesto dalyse gyventojų gimstamumo rodiklis (į naujų individualių namų kvartalus dažniausiai keliasi jaunos, darbingo amžiaus šeimos).

### Verslumo, ekonominės būklės ir užimtumo analizė

Analizuojant, kuriuose Kauno miesto rajonuose gyvena daugiausiai savo verslą turinčių žmonių, iš viso miesto labiausiai išsiskiria Aleksotas, kuriame 5,7 proc. gyventojų turi savo verslą. Šiek tiek mažesnis šis rodiklis (5 proc.) Panemunės, Centro ir Žaliakalnio seniūnijose. Viename didžiausių miesto gyvenamųjų rajonų – Dainavoje, gyvena vos du procentai žmonių, turinčių savo verslą.

Rengiant Kauno miesto bendrąjį planą nustatyta, kad didžiausia dalis darbo vietų koncentruojasi Naujamiesčio, Naujasodžio bei Dainavos miesto dalyse. Naujamiestyje daugiausia komercinės ir smulkaus verslo įmonių, o Naujasodyje bei Dainavoje – pramonės įmonių. Teritorijoje apribotoje Nemuno dešiniuoju ir Neries kairiuoju krantais yra 65% gyventojų ir 74 % darbo vietų. Nemuno kairiajame krante gyvena 11% miestiečių ir yra įkurta 8% darbo vietų. Kauno miesto dalyje apribotoje Nemuno ir Neries dešiniaisiais krantais yra 24% gyventojų ir 18% darbo vietų. Duomenys apie darbo vietos Aleksoto seniūnijos seniūnaitijose, remiantis Kauno miesto bendruoju planu (2011 m.), pateikti lentelėje žemiau.

**Darbo vietos Aleksoto seniūnijos seniūnaitijose 2011 m.**

|  |  |  |
| --- | --- | --- |
| **Nr.** | **Seniūnaitija** | **Darbo vietų skaičius** |
| 1 | Aleksotas | 1.000 |
| 2 | Birutė | 1.100 |
| 3 | Freda | 2.700 |
| 4 | Kazliškiai | 2.900 |
| 5 | Marvelė | 100 |
| **Viso:** | | **7.800** |

Iš 2014 metais Kauno mieste veikusių 12405 ūkio subjektų maždaug 1060 įmonių buvo įsikūrusios Aleksoto seniūnijoje, ir tai sudarė 8,5 proc. visų Kauno mieste veikiančių ūkio subjektų. Valstybinės mokesčių inspekcijos duomenimis, 2015 m. lapkričio 1 d. Aleksoto seniūnijoje buvo registruotos 1936 įmonės, iš jų 1391 uždaroji akcinė bendrovė, 5 akcinės bendrovės, 402 individualios įmonės, 126 mažosios bendrijos ir 12 kitos teisinės formos įmonių. Įmonių skaičius Aleksoto seniūnijoje nuo 1.347 2011 m. lapkričio 1 d., per ketverius metus išaugo 43,7 proc. iki 1.936 2015 m. lapkričio 1 d.

Kai kurios stambios Aleksote veikiančios įmonės yra gerai žinomos Lietuvos bei Europos mastu, pvz., UAB „Helisota", UAB „Autosabina", UAB „Lanlita", AB „Požeminiai darbai", UAB „Samsonas", ir kt.

Iš 18 didžiausių Kauno įmonių net 5: AB „Kauno grūdai“, UAB „Top Sport“, UAB „Imlitex“, AB „Freda“ ir UAB „Boslita ir Ko“ yra registruotos ir veikia Aleksoto seniūnijos teritorijoje.

Atkreiptinas dėmesys į tai, kad nors Aleksotas turi daug patrauklių kultūrinio ir rekreacinio turizmo objektų, ***seniūnijoje šiuo metu nėra nė vieno viešbučio ar svečių namų****.*

Didžiausios Kauno įmonės

|  |  |  |  |
| --- | --- | --- | --- |
| **Eil. Nr.** | **Įmonė** | **Veiklos sritis** | **Pardavimo pajamos,**  **2014 m., (mln.EUR)** |
| 1. | Sanitex, UAB | Didmeninė prekyba, logistika | 454,0 |
| 2. | Senukų prekybos centras, UAB | Statybos, remonto ir buities prekių tinklas | 310,3 |
| 3. | Kauno grūdai, AB | Kombinuotieji pašarai ir miltai | 307,7 |
| 4. | Kauno tiltai, AB | Transporto infrastruktūros statyba | 187,4 |
| 5. | Top Sport, UAB | Sportinių lažybų organizavimas | 164,8 |
| 6. | Nemuno vaistinė UAB | Vaistų didmeninė ir mažmeninė prekyba | 140,7 |
| 7. | Limedika, UAB | Medikamentai | 136,9 |
| 8. | Imlitex, UAB | Didmeninė ir mažmeninė prekyba | 120,9 |
| 9. | Lytagra, AB | Didmeninė ir mažmeninė prekyba | 120,3 |
| 10. | Vičiūnai ir Ko, UAB | Maisto produktų gamyba | 112,8 |
| 11. | Tete-a-tete kazino, UAB | Lošimų organizavimas | 91,9 |
| 12. | Mitnija, UAB | Statyba | 89,6 |
| 13. | Freda, AB | Kietųjų baldų gamyba | 82,5 |
| 14. | Kauno energija, AB | Elektros, dujų, garo tiekimas | 75,8 |
| 15. | Dineras, UAB | Vaistų didmeninė prekyba | 69,1 |
| 16. | Tele-Fonika Baltic, UAB | Didmeninė ir mažmeninė prekyba | 63,4 |
| 17. | Lemora, UAB | Statybinės medžiagos | 61,4 |
| 18. | Boslita ir Ko, UAB | Alkoholinių gėrimų gamyba | 53,8 |

Tikslinėje teritorijoje veikia mokslo technologijų parkas „Technopolis“, kurio dalininkai yra Kauno miesto savivaldybė, Kauno technologijos universitetas ir Kauno pramonės prekybos ir amatų rūmai. Nemažą Aleksoto dalį užima pramoninės teritorijos, tačiau dalis jų – apleistos.

Nedarbo lygis viena iš opiausių Aleksoto tikslinės teritorijos problemų. Aleksoto seniūnija pagal bedarbių santykį su teritorijos (seniūnijos gyventojais) užima lyderio poziciją Kauno mieste (žr. paveikslą žemiau).

|  |
| --- |
|  |
| 1. Bedarbių skaičius ir bedarbių santykis su seniūnijos gyventojais 2015 m. lapkričio mėn. |

Iš kitų Kauno m. seniūnijų Aleksoto VVG teritorija išsiskiria ne tik aukščiausiu nedarbo lygiu bet ir didžiausia ilgalaikių bedarbių dalimi (net 20,6 proc. (arba 189 asmenys) visų Aleksoto seniūnijos bedarbių sudarė ilgalaikiai bedarbiai).

|  |
| --- |
|  |
| 1. Ilgalaikių, nedirbusių 2 ir daugiau metų bei nekvalifikuotų bedarbių santykis su seniūnijos gyventojais 2015 m. lapkričio mėn. |

### Viešoji infrastruktūra, susisiekimas ir socialinės paslaugos

***Viešoji infrastruktūra***. Aleksoto seniūnijoje yra 4 031 gyvenamasis namas, iš kurių tik 213 daugiabučiai. Svarbiausia Aleksoto inžinerinė problema – didelė dalis namų (1.329) neprijungtų prie centralizuoto vandentiekio ir nuotekų tinklų. Seniūnijoje yra 243 gatvės. Gatvių ilgis Aleksote siekia 148,7 km, ir sudaro 18,3 % Kauno m. gatvių tinklo ilgio, iš kurių su asfalto danga tik 72,2 km arba 48,6 % tikslinės teritorijos gatvių ilgio. Šaligatviai įrengti tik 5-iose gatvėse, visai nėra dviračių takų. Bazinė infrastruktūra išvystyta nepakankamai, o esama stipriai susidėvėjusi ir neatitinka šių dienų reikalavimų: trūksta mašinų stovėjimo aikštelių, prasta gatvių ir pėsčiųjų takų būklė, nepakankamai sutvarkytos viešosios erdvės.

***Susisiekimas***. Neišvystytas viešasis transportas, todėl sunku patekti į J. Dobkevičiaus progimnaziją, pasiekti Tirkiliškių pradinę mokyklą, Tirkiliškių darželį, pirminės sveikatos priežiūros centrą „Sveikatos ratas“ (Tirkiliškių g.). Marvelė nesujungta jokiu transportu su Aleksoto centru.

Aleksotas yra atskirtas nuo Kauno centro Nemunu, vakarais iš centro į Aleksotą nevažiuoja joks viešasis transportas. Dėl šių priežasčių Aleksoto gyventojai ne visuomet gali lankytis miesto centre ar kituose mikrorajonuose vykstančiuose kultūros renginiuose, o vaikai ir paaugliai turi ribotas galimybes dalyvauti įvairioje užimtumo jaunimo veikloje, organizuojamoje Kauno mieste.

***Socialinės paslaugos*.** 2014 m., kaip ir ankstesniu laikotarpiu, socialinių paslaugų gavėjų skaičius Kauno mieste tolygiai didėjo. Didžiąja dalimi tokią padėtį lėmė gyventojų senėjimas. Kauno miesto savivaldybės administracijos Socialinių paslaugų skyriaus duomenimis, 2014 metais savivaldybėje socialinės paslaugos socialinių paslaugų biudžetinėse įstaigose buvo teikiamos apie 7,3 tūkst. gyventojų.

Nuo 2015 m. sausio 1 d. iki 2015 m. lapkričio 16 d. Aleksoto seniūnijoje socialinę paramą gavo 441 šeima, kompensacijas už šildymą ir vandenį - 630 šeimų. Socialinėmis paslaugomis besinaudojančių asmenų skaičius išaugo nuo 22 (2014 m.) iki 25 asmenų, socialinių darbuotojų buvo lankomos 4 neįgalius vaikus auginančios šeimos.

Aleksoto seniūnijoje 2015 m. sausio-spalio mėn. dėl vienkartinės pašalpos kreipėsi 87 asmenys (Žaliakalnyje – 118), dėl paramos maisto produktais kreipėsi 1531 asmenys (Žaliakalnyje – 910), visuomenei naudinga veikla buvo skirta atlikti 126 asmenims (Žaliakalnyje – 158), patikrinta ir surašyti buities tyrimo aktai 134 (Žaliakalnyje – 124).

Analizuojant Aleksoto seniūnijos socialinę aplinką, pastebėtina, kad, lyginant su kitomis seniūnijomis, Aleksote yra viena didžiausių socialinių pašalpų gavėjų (lyginant su bendru seniūnijos gyventojų skaičiumi) santykinė dalis. 2015 m. lapkričio mėn. ji sudarė 2,68 proc. ir tik nedaug buvo mažesnė už analogišką rodiklį Šančių seniūnijoje (2,97 proc.). Tai byloja apie gana sudėtingą seniūnijos socialinę situaciją.

|  |
| --- |
|  |
| 1. Socialinių pašalpų gavėjų santykinė dalis Kauno miesto seniūnijose |

Analogiški rezultatai stebimi ir analizuojant socialines pašalpas gaunančių šeimų skaičių: didesnė nei Aleksote (1,53 proc.) socialines pašalpas gaunančių šeimų santykinė dalis yra tik Šančių seniūnijoje (2015 m. lapkričio mėn. duomenys).

|  |
| --- |
|  |
| 1. Socialines pašalpas gaunančių šeimų santykinė dalis Kauno miesto seniūnijose |

Iš 305 Aleksoto seniūnijoje socialinę pašalpą gaunančių šeimų, 101 šeimoje auga nepilnamečiai vaikai, 57 šeimose vaikus augina tik vienas iš tėvų, 28-iose šeimose socialinė pašalpa skirta tik vaikams. 160 socialinę pašalpą gaunančių šeimų neturi jokių pajamų, 95 šeimos gauna sumažinto dydžio pašalpą, esant darbingiems, bet nedirbantiems asmenims. 5 asmenys gauna socialinę pašalpą, nes, sulaukus senatvės pensijos amžiaus, neturi minimalaus darbo stažo.

Paveiksle žemiau pavaizduota socialinių pašalpų gavėjų struktūra, priklausomai nuo to, ar asmuo gaunantis pašalpą gyvena vienas ar šeimoje; pastebėtina, kad didžiąją dalį (63 proc.) socialinių pašalpų gavėjų sudaro vieni gyvenantys asmenys.

|  |
| --- |
|  |
| 1. Asmenų ir šeimų, gaunančių socialines pašalpas, pasiskirstymas Aleksoto seniūnijoje (skaičius ir proc.) |

Iš 192 asmenų, kurie gyvena vieni ir gauna socialinę pašalpą, 115 yra vyrai ir 77 moterys Žemiau paveiksle pavaizduota šeimų, gaunančių socialinę pašalpą Aleksoto seniūnijoje, struktūra (šiuo atveju vienas gyvenantis asmuo taip pat laikomas šeima).

|  |
| --- |
|  |
| 1. Socialinės pašalpos gavėjų šeimų struktūra Aleksoto seniūnijoje, 2015 m. lapkričio mėn. |

Kauno miesto savivaldybėje socialinės paslaugos organizuojamos pagal gyventojų poreikius, tačiau savivaldybė neturi pakankamai finansinių ir žmogiškųjų išteklių, kad visiems esamiems ir potencialiems socialinių paslaugų gavėjams galėtų užtikrinti visapusišką socialinių paslaugų teikimą. Dėl šios priežasties svarbų vaidmenį galėtų vaidinti nevyriausybinės organizacijos.

Kauno mieste socialines paslaugas teikiančių įstaigų išsidėstymas nėra tolygus. Nors Kauno miesto savivaldybei pavaldžių socialines paslaugas teikiančių įstaigų bei nevyriausybinių organizacijų, teikiančių socialines paslaugas, priskaičiuojama apie 100, Aleksoto seniūnijoje itin jaučiamas tokių įstaigų trūkumas.

Seniūnijoje labai trūksta laikino apgyvendinimo įstaigų, kuriuose būtų teikiama laikino apnakvydinimo paslaugos motinoms ir vaikams, socialinės rizikos suaugusiems asmenims ir šeimoms, intensyvi krizių įveikimo pagalba atsidūrusiems kritinėse situacijose, trumpalaikė socialinė globa smurtą šeimoje patyrusioms moterims ir jų vaikams, krizių atvejais, kitiems socialinės rizikos suaugusiems asmenims. *Tai susiję ir su patalpų tokių veiklų vykdymui, trūkumu.*

Ypač aktuali Aleksoto seniūnijos problema - patalpų, kuriose bendruomenės galėtų vykdyti savo veiklą, teikti socialines paslaugas, organizuoti užimtumo priemones socialinę atskirtį patiriančios gyventojų grupėms, trūkumas. Įvairūs renginiai vyksta bendrose kultūrai ir bendruomenėms skirtose *seniūnijos patalpose*, tačiau jų akivaizdžiai nepakanka bendruomenės kultūriniams ir laisvalaikio poreikiams užtikrinti.

Aleksoto seniūnijoje nėra nuolat veikiančių vaikų dienos centrų, nakvynės namų. Aktyviausiai veiklą vykdo savaitgaliais veikiantis Aleksoto „Caritas“ vaikų dienos centras. Minėtas dienos centras išsilaiko tik rėmėjų ir savanorių pastangų dėka. Dėl lėšų trūkumo vaikų dienos centras dirba tik šeštadienį ir sekmadienį; jo paslaugomis nuolat naudojasi 25 vaikai; per metus į centrą kreipiasi ir jame apsilanko apie 80 vaikų, gyvenančių skirtingose Aleksoto seniūnaitijose. Tam kad pasirūpinti visais Aleksoto seniūnijoje gyvenančiais socialinės rizikos (probleminių) šeimų vaikais būtų reikalingi 4-5 kiekvieną darbo dieną ir savaitgaliais dirbantys vaikų dienos centrai. Socialinius projektus tikslinėje Aleksoto seniūnijos teritorijoje pagal galimybes vykdo ir kelios čia veikiančios NVO: Aleksoto bendruomenės centras, VšĮ „Vestos projektai“.

Aleksote veikia tik vieni privatūs senelių globos namai („Akacijų užuovėja“), kurių pajėgumai, atsižvelgiant į tokių paslaugų poreikį – itin riboti. Senelių globos namų „Akacijų užuovėja“ gyventojams suteikiama kvalifikuota priežiūra, maitinimas, asmens higienos paslaugos, organizuojamas laisvalaikis. Šiuo metu senelių namuose gyvena kiek daugiau nei 30 asmenų. Paslaugų kainos yra nuo 490 Eur per mėnesį.

Vertinant priemones, kurių pagalba galėtų būti mažinamas skurdžiai gyvenančių asmenų ir šeimų – o tuo pačiu ir socialinių pašalpų gavėjų skaičius, ypatingas dėmesys turėtų būti skiriamas bendruomeninėms (nevyriausybinėms) organizacijoms ir jų įgyvendinamiems projektams.

### Aleksoto gyventojų poreikių analizė

*Aleksoto gyventojų poreikių analizė remiamasi 3 tyrimais:*

*2013 m. Aleksoto seniūnijos užsakymu atlikta Aleksoto bendruomenės gyventojų sociologine apklausa,*

*2015 m. lapkričio 20 – 2015 m.gruodžio 4 d. atlikta Aleksoto seniūnijos gyventojų apklausa dėl gyventojų poreikių įgyvendinant Aleksoto vietos plėtros 2015-2020 m. strategiją (anketa buvo patalpinta Aleksoto seniūnijos interneto svetainėje* [*http://aleksotas.kaunas.lt/*](http://aleksotas.kaunas.lt/)*, siunčiama el. paštu, taip pat buvo prašoma Aleksoto seniūnijos gyventojų užpildyti popierinę anketos versiją). Iš viso gauti 202 respondentų atsakymai.*

*2015 m. lapkričio 27 – 2015 m.gruodžio 4 d. atlikta verslo subjektų/darbdavių apklausa dėl jų požiūrio į verslumo ugdymo veiklas (anketa buvo patalpinta Aleksoto seniūnijos interneto svetainėje* [*http://aleksotas.kaunas.lt/*](http://aleksotas.kaunas.lt/) *ir siunčiama el. paštu Aleksoto seniūnijoje įsikūrusioms įmonėms).*

**2013 m. Aleksoto bendruomenės gyventojų sociologinė apklausa**

2013 m. buvo atlikta Aleksoto bendruomenės gyventojų sociologinė apklausa (apklausą vykdė viešosios nuomonės ir rinkos tyrimų kompanija UAB „Factus dominus“), kuria buvo siekiama išsiaiškinti, ar Aleksoto seniūnijos gyventojai yra patenkinti gyvenimu bendruomenėje, kiek jie pasitiki įvairių rajono institucijų atstovais, ar gyventojai imasi kokios nors iniciatyvos sprendžiant jiems iškilusias su bendruomene susijusias problemas, koks yra respondentų potencialas ir poreikis dirbti bendruomenės labui. Tyrime buvo apklausti 350 Kauno miesto Aleksoto seniūnijos gyventojų, atstovaujančių visas 5 seniūnaitijas.

Tyrimo metu aktualiausia Aleksoto seniūnijos problema buvo įvardinta prasta gatvių ir šaligatvių būklė, prastas apšvietimas ir šaligatvių trūkumas. Kitos pagrindinės problemos, kurios Aleksoto seniūnijos gyventojams atrodė labai reikšmingos - apleistos teritorijos ir nepakankamas Botanikos sodo, aplinkos ir šiukšlių, nuotekų tvarkymas, inžinerinių komunikacijų trūkumas, viešojo transporto problemos, Aleksoto turgavietės problemos, laisvalaikio organizavimo ir poilsio zonų trūkumas.

2013 m. tyrime buvo pateiktas veiksnių, kurie gali turėti įtakos gyvenimo kokybei Aleksoto rajone, sąrašas. Tyrimo duomenys atskleidė, kad Aleksoto seniūnijos gyventojai labiausiai buvo patenkinti rajono geografine padėtimi, kaimynais, geriamo vandens kokybe, mokyklų skaičiumi ir jų išdėstymu, maisto prekių parduotuvių skaičiumi ir išdėstymu bei sveikatos priežiūros įstaigų skaičiumi ir išdėstymu.

Kaip didžiausią nepasitenkinimą kėlusius veiksnius Aleksoto seniūnijos gyventojai nurodė prastą gatvių ir šaligatvių dangos kokybę, nepakankamą sporto ir laisvalaikio centrų skaičių ir išdėstymą, kavinių trūkumą, pramogų ir kitų laisvalaikio praleidimo galimybių trūkumą, netenkinantį transporto judėjimo intensyvumo lygį.

Paprašyti palyginti gyvenimo kokybę Aleksoto rajone su Kauno miestu bendrai, daugiau nei trečdalis (34,1 proc.) respondentų teigė, kad gyvenimo kokybė tiek Aleksoto rajone, tiek Kaune yra panaši. Be to, manančių, kad gyvenimo kokybė geresnė Aleksoto rajone nei bendrai Kaune buvo daugiau (41 proc.) nei manančių atvirkščiai - kad gyvenimo kokybė yra blogesnė (24,8 proc.). Šis vertinimas nepriklausė nei nuo amžiaus, nei nuo išsilavinimo. Gyvenimo kokybės Aleksoto rajone vertinimas, palyginus su Kauno miestu, pateiktas paveiksle žemiau.

|  |
| --- |
|  |
| 1. Respondentų nuomonė apie gyvenimo kokybę Aleksoto rajone (lyginant su Kauno miestu), 2013 m. |

Įsijungimas į bendruomenės veiklas ir rūpinimasis rajono ateitimi labai priklauso nuo to, ar pats individas jaučiasi bendruomenės dalimi. Todėl klausimyne buvo pateiktas klausimas apie tai, ar respondentai jaučiasi esantys rajono bendruomenės dalimi. 2013 m. Tyrimo duomenys rodė, kad Aleksoto seniūnijos gyventojai daugiau jautėsi nei nesijautė rajono bendruomenės dalimi, ir tokį vertinimą, respondentų nuomone, labiausiai lėmė tokie veiksniai kaip bendra veikla, renginiai, informacijos sklaida, asmeninis dėmesys, bendravimas. Bendra veikla ir renginiai respondentų buvo paminėti kaip pagrindinės priemonės, galinčios paskatinti rajono gyventojus įsijungti į bendruomenės veiklą.

Įvardijant kliūtis, kurios ribotojo Aleksoto gyventojų galimybes dalyvauti bendruomeninėje veikloje, dažniausiai buvo minimos tokios priežastys kaip informacijos apie organizuojamas veiklas trūkumas (šią priežastį įvardina 28,7 proc. respondentų), didelis darbo krūvis (14 proc.), manymas, kad dalyvavimas nieko nepakeis (10,6 proc.). Svarbiausios kliūtys Aleksoto gyventojams dalyvauti bendruomenės veikloje pateiktos paveiksle žemiau.

|  |
| --- |
|  |
| 1. Kliūčių dalyvauti bendruomenės veikloje vertinimas, 2013 m. |

Remiantis 2013 m. tyrimo duomenimis, Aleksoto seniūnijos gyventojai kaip pagrindinius seniūnijos plėtros prioritetus nurodė kelių kokybės gerinimą (65,9 proc. respondentų), aplinkos apsaugą ir švaros rajone užtikrinimą (33,2 proc.) bei dažnesnį ir tikslesnį autobusų eismą (31,5 proc.). Kaip matyti iš paveiksle žemiau pateiktų Aleksoto plėtros prioritetų, nemaža jų dalis yra susijusi su infrastruktūros (kelių, transporto) gerinimu. Kiti svarbiausi su infrastruktūros gerinimu nesusiję plėtros siūlymai numato:

- Ekonominę rajono plėtrą ir darbo vietų kūrimą

- Geresnes galimybes vaikų ir paauglių užimtumui

- Kovą su narkotikais ir alkoholiu

- Rajono saugumo didinimą

- Socialinių paslaugų gerinimą

|  |
| --- |
|  |
| 1. Aleksoto seniūnijos plėtros prioritetai (gyventojų nuomone), 2013 m. |

**2015 m. apklausa dėl Aleksoto vietos plėtros 2015-2020 m. strategijos**

Siekiant kuo didesnės Aleksoto bendruomenės įtraukties į Aleksoto vietos plėtros 2015-2020 m. strategijos rengimą, Aleksoto VVG užsakymu 2015 m. lapkričio mėn. buvo atlikta Aleksoto gyventojų apklausa, kurios metu buvo siekiama identifikuoti didžiausias tikslinės teritorijos problemas bei išskirti pagrindines sritis, į kurias turėtų būti nukreipta Aleksoto plėtros strategija.

Į anketos klausimus atsakė 202 respondentai nuo 14 iki 73 metų amžiaus, iš jų – 108 moterys (53,5 proc.) ir 94 vyrai (46,5). Vidutinis atsakiusiųjų amžius – 36,8 metai.

Į klausimą, kaip yra susiję su Aleksoto seniūnija, dauguma respondentų atsakė, kad yra Aleksoto seniūnijos gyventojai (181 respondentas), 53 respondentai nurodė, kad Aleksoto seniūnijoje leidžia laisvalaikį/sportuoja, 25 respondentai dirba seniūnijos teritorijoje, 18 respondentų veda vaikus į darželius/mokyklą/būrelius, 9 respondentai nurodė, kad jų yra kitos sąsajos su seniūnija. Dalis respondentų pasirinko kelis atsakymų variantus (pvz., kad ir gyvena, ir dirba Aleksoto seniūnijoje). Respondentų pasiskirstymas pagal sąsajas su Aleksoto seniūnija pateikiamas paveiksle žemiau.

|  |
| --- |
|  |
| 1. Respondentų pasiskirstymas pagal sąsajas su Aleksoto seniūnija (respondentų skaičius) |

Vertinant pagrindinį respondentų užsiėmimą, daugiausiai į anketos klausimus atsakė studentų (20,4 proc.). Atsakiusiųjų vadovaujančių darbuotojų ir tarnautojų skaičius buvo panašus – atitinkamai 17,3 proc. ir 17,8 proc., 15,8 proc. atsakiusiųjų buvo darbininkai, bet tarp respondentų nebuvo nė vieno ūkininko. Paveiksle žemiau pavaizduotas respondentų pasiskirstymas pagal pagrindinį užsiėmimą.

|  |
| --- |
|  |
| 1. Respondentų pasiskirstymas pagal pagrindinį užsiėmimą, % |

Į klausimą, ar jų šeimoje yra bedarbių, teigiamai atsakė 21,8 proc. respondentų (žr. pav. žemiau). Tai sąlyginai didelis rodiklis, bylojantis, kad užimtumo didinimas ir verslumo skatinimas turėtų išlikti vienu iš svarbiausių Aleksoto plėtros 2015-2020 metais prioritetų.

|  |
| --- |
|  |
| 1. Respondentų pasiskirstymas pagal tai, ar jų šeimoje yra bedarbių, % |

Paprašyti nurodyti svarbiausias, jų nuomone, problemas Aleksoto seniūnijoje, respondentai kaip aktualiausią problemą išskyrė blogą infrastruktūrą (keliai, apšvietimas, viešieji pastatai, vandentiekis ir pan.). Antroje vietoje pagal svarbą buvo įvardintas mažas gyventojų verslumas – jį nurodė 76 respondentai. Kitomis aktualiomis Aleksoto seniūnijos problemomis buvo įvardintas nedarbas (67 respondentai), socialinių paslaugų trūkumas (63 respondentai), gyventojų senėjimas (61 respondentas) ir jaunimo išvykimas į kitus miesto rajonus / Lietuvos miestus ar kitas šalis (51 respondentas). Be anketoje nurodytų variantų, respondentai aktualiomis problemomis nurodė bendruomenės iniciatyvos stygių („gyventojų nenoras keistis - reikėtų skatinti veiklumą“), aplinkos užterštumą („smogas nuo kūrenamų namų kietojo kuro katilais, kadangi daug kas kūrena greičiausiai ir įvairiomis neleistinomis medžiagomis“), socialinės rizikos asmenų keliamas problemas („asocialūs gyventojai“), laisvalaikio galimybių trūkumas („Mažai įdomios veiklos. Nėra gerų kavinių“). Taip pat buvo akcentuota ir viešojo susisiekimo problema („autobusų trūkumas į miestą savaitgaliais“, „Prastas susisiekimas viešuoju transportu“).

|  |
| --- |
|  |
| 1. Aktualiausios Aleksoto seniūnijos problemos (respondentų skaičius) |

Nurodydami, kokių paslaugų Aleksoto seniūnijoje labiausiai trūksta (buvo galima pasirinkti kelis atsakymo variantus), respondentai dažniausiai minėjo neaktyvių darbingų gyventojų užimtumo (neformalus mokymas; savanorystė; ugdymas darbo vietoje; naujų praktinių darbo įgūdžių įgijimas) skatinimą (77,7 proc.), vaikų ir jaunimo užimtumo paslaugas (77,2 proc.), verslumo mokymų paslaugas ir konsultacijas verslo pradžiai ir plėtrai (verslo kūrimo ir besikuriančio verslo konsultavimas; pagalba randant tiekėjus bei klientus) (74, 3 proc.), naujų profesinių įgūdžių įgijimui reikalingas paslaugas (neformalus profesinis mokymas, ugdymas darbo vietoje, praktika, savanorystė ir kt.) (73,8 proc.) bei sociokultūrines paslaugas (kūrybinės dirbtuvės, sporto klubai, parodos, teatrai) (72,3 proc.). remiantis apklausos duomenimis, mažiausiai respondentams Aleksoto seniūnijoje trūksta psichologines pagalbos ir konsultavimo paslaugų (jų trūkumą nurodė 48 proc. gyventojų). Detalus paslaugų, kurių trūksta Aleksoto seniūnijoje, sąrašas ir respondentų skaičius pateiktas lentelėje žemiau.

**Paslaugų Aleksoto seniūnijoje poreikis**

|  |  |
| --- | --- |
| **Paslaugos, kurių, respondentų nuomone, trūksta** | **Respondentų, kuriems nurodytos paslaugos trūksta, skaičius** |
| Neaktyvių darbingų gyventojų užimtumo (neformalus mokymas; savanorystė; ugdymas darbo vietoje; naujų praktinių darbo įgūdžių įgijimas) | 158 |
| Vaikų ir jaunimo užimtumo paslaugos | 157 |
| Verslumo mokymų paslaugos ir konsultacijos verslo pradžiai ir plėtrai (verslo kūrimo; besikuriančio verslo konsultavimas; pagalba randant tiekėjus bei klientus) | 151 |
| Naujų profesinių įgūdžių įgijimui reikalingos paslaugos (neformalus profesinis mokymas, ugdymas darbo vietoje, praktika, savanorystė ir kt.) | 150 |
| Sociokultūrinės paslaugos (kūrybinės dirbtuvės, sporto klubai, parodos, teatrai) | 147 |
| Vyresnio amžiaus asmenų ir sunkių ligonių priežiūra (slauga, vaistų suleidimas, aprūpinimas būtiniausiais pirkiniais ir pan.) | 141 |
| Tarpininkavimo paslaugos ir pagalba įdarbinant (informacija apie darbo vietas, profesinis orientavimas, motyvavimas imtis aktyvios veiklos ir kt.) | 132 |
| Kitos bendrosios socialinės paslaugos (tarpininkavimas, informavimas, maitinimas, viešojo transporto paslaugos, asmeninės higienos ir priežiūros paslaugos, sociokultūrinės, savipagalbos grupių ir pan.) | 129 |
| Transporto paslaugos judėjimo negalią turintiems asmenims | 128 |
| Tarpininkavimo paslaugos ir pagalba į(si)traukiant į savanoriškas veiklas/darbą | 127 |
| Vaikų priežiūros paslaugos | 122 |
| Neformalus asmeninių kompetencijų tobulinimas (darbas internetu, darbas kompiuteriu, kt.) | 116 |
| Specialiosios socialinės priežiūros paslaugos socialinę atskirtį patiriantiems asmenims (psichosocialinės ir intensyvios krizių įveikimo pagalbos, socialinių įgūdžių ugdymo ir palaikymo, pagalbos į namus ir kt.) | 113 |
| Specialios paslaugos gyventojams (laiptinės valymas, kiemo priežiūra, bendros viešosios erdvės sutvarkymas, kt.) | 110 |
| Tarpininkavimas į(si)traukiant į neformalų švietimą / profesinį mokymą | 105 |
| Psichologinė pagalba ir konsultavimas | 98 |

Atsakydami į klausimą, ar sutiktų mokėti už jiems trūkstamas paslaugas, jei jos būtų pradėtos teikti Aleksoto seniūnijoje, daugelis respondentų – 46 proc. – nurodė, kad šias paslaugas iš dalies apmokėtų. 34,2 proc. už paslaugas nėra linkę mokėti, o atsakymą, kad už paslaugas susimokėtų, pasirinko 19,8 proc. respondentų (žr. pav. žemiau). Tokį atsakymų pasiskirstymą galima aiškinti tuo, kad kai kurie respondentai tiesiog nėra pajėgūs mokėti (ar mokėti pilną kainą) už jiems reikalingas paslaugas, todėl yra būtina sudaryti galimybes į paslaugų teikimą labiau įsitraukti bendruomenėms ir kitoms nevyriausybinėms organizacijoms, kurios kai kuriais atvejais yra laikomos ne tik pigesniais, bet ir klientui priimtinesniais paslaugų teikėjais. Tuo pačiu būtų didinamas bendruomenėje teikiamų nemokamų paslaugų spektras ir prieinamumas.

|  |
| --- |
|  |
| 1. Respondentų nusiteikimo mokėti už reikalingas paslaugas pasiskirstymas , % |

Atsakydami į klausimą, ar sutiktų tam tikrose veiklose / paslaugų teikime (pvz., socialinė priežiūra, pagalba namuose ar kt.) dalyvauti savanoriškais pagrindais, didžioji dalis respondentų - 61,4 proc. - atsakė neigiamai (žr. pav. žemiau), ir tik 38,6 proc. atsakiusiųjų tokioje veikloje dalyvauti sutiktų.

|  |
| --- |
|  |
| 1. Respondentų požiūris į dalyvavimą tam tikrose veiklose savanoriškais pagrindais, % |

2012 m. VšĮ „Nevyriausybinių organizacijų informacijos ir paramos centro“ užsakymu buvo atlikta Lietuvos gyventojų apklausa, kurios tikslas buvo įvertinti gyventojų požiūrį į nevyriausybines organizacijas. Šioje apklausoje respondentai, nurodydami priežastis, dėl kurių nedalyvauja savanoriškoje veikloje, dažniausiai nurodė laiko stoką (32%), taip pat buvo nurodoma, kad niekas nepasiūlo (22%), neleidžia sveikata ar amžius (21%), netikima, kad įmanoma būti naudingu (17%). Tokie atliktų apklausų rezultatai rodo, kad būtina skatinti solidarumo, savanorystės ir veiksmingesnių bendruomeninių iniciatyvų plėtrą. Reikalinga didesnė informacijos sklaida apie savanorystės bendruomenėje galimybes, didesnis gerųjų patirčių ir jau vykdomų savanorystės projektų viešinimas, savanoriavimo motyvacijos skatinimas.

Respondentų, kurie atsakė, kad sutiktų dalyvauti savanoriškoje veikloje, buvo prašoma nurodyti, kokiose veiklose jie būtų linkę dalyvauti (buvo galima rinktis kelis atsakymo variantus). Pagal apklausos rezultatus, savanoriškais pagrindais labiausiai respondentai būtų linkę dalyvauti pagalbos namuose veikloje (38 atsakiusieji), taip pat didelė dalis apklaustųjų sutiktų organizuoti renginius bei teikti sociokultūrines paslaugas (34 respondentai), dalyvauti švietimo, mokymų ir informacijos teikimo veiklose (26 respondentai). Respondentų pagal veiklas, kuriose jie sutiktų dalyvauti savanoriškais pagrindais, pasiskirstymas pateiktas lentelėje žemiau.

**Veiklos, kuriose Aleksoto seniūnijos gyventojai sutiktų dalyvauti savanoriškais pagrindais**

|  |  |
| --- | --- |
| **Veikla** | **Respondentų, kurie sutiktų dalyvauti veikloje savanoriškais pagrindais, skaičius** |
| Pagalba namuose | 38 |
| Renginių organizavimas, sociokultūrinės paslaugos | 34 |
| Atskirų asmenų švietimas, mokymas ir informacijos teikimas | 26 |
| Atskiros bendruomeninės iniciatyvos (pvz., savipagalbos grupių veikla, pagalbos ir/ar informacijos telefonu/el. paštu teikimas, meno/sporto/verslo srities ar kitu bendru interesu paremtų asociacijų ir klubų veikla, kt.) | 22 |
| Darbas globos namuose | 15 |
| Darbas su smurtą patiriančiais asmenimis | 13 |
| Transporto organizavimo paslaugos (asmenims turintiems judėjimo negalią, ligoniams, vaikams ir kt.) | 9 |
| Darbas su kitais socialinės rizikos asmenimis ir/ar šeimomis | 8 |
| Darbas su priklausomybės ligomis sergančiais asmenimis | 6 |
| Darbas su neįgaliaisiais | 6 |
| Asmens higienos ir priežiūros paslaugų organizavimas ir teikimas | 5 |
| Darbas su psichikos sutrikimų turinčiais asmenimis | 3 |
| Kita | 2 |

Apklausos rezultatai parodė, kad mažiausiai respondentų savanoriškais pagrindais sutiktų dalyvauti dirbant su psichikos sutrikimų turinčiais asmenimis (3) bei organizuojant ir teikiant asmens higienos ir priežiūros paslaugas (5).

Tai, kad atsakydami į klausimą, kokios ekonominės veiklos galėtų imtis Aleksoto seniūnijos bendruomenės, organizacijos ar pavieniai fiziniai asmenys, jei tokios veiklos pradžiai būtų skirta Europos Sąjungos parama, respondentai pirmenybę teikė vaikų ir jaunimo užimtumo organizavimui (126 respondentai) ir laisvalaikio būrelių organizavimui (110 respondentų) byloja apie Vaikų ir jaunimo užimtumo ir Laisvalaikio būrelių trūkumą Aleksoto seniūnijoje. Nemaža dalis respondentų išskyrė tokias veiklas kaip mokymų, skirtų darbo įgūdžių lavinimui, organizavimą ir vykdymą (90), renginių organizavimą (84) bei vyresnio amžiaus asmenų ir sunkių ligonių priežiūros paslaugų teikimą (73). Atsakymų į šį klausimą pasiskirstymas pateiktas lentelėje žemiau.

**Ekonominių veiklų, kurių galėtų imtis Aleksoto seniūnijos bendruomenės, organizacijos ar pavieniai fiziniai asmenys, jei tokios veiklos pradžiai būtų skirta Europos Sąjungos parama, pasiskirstymas pagal svarbą**

|  |  |
| --- | --- |
| **Veikla** | **Respondentų, kurie sutiktų dalyvauti veikloje savanoriškais pagrindais, skaičius** |
| Vaikų ir jaunimo užimtumo organizavimas | 126 |
| Laisvalaikio būrelių organizavimas | 110 |
| Mokymų, skirtos darbo įgūdžių lavinimui, organizavimas ir vykdymas | 90 |
| Renginių organizavimas | 84 |
| Vyresnio amžiaus asmenų ir sunkių ligonių priežiūros paslaugų teikimas | 73 |
| Maitinimo paslaugų teikimas | 51 |
| Ūkininkų produkcijos realizavimas | 40 |
| Konsultavimas teisiniais klausimais | 39 |
| Nežinau, sunku pasakyti | 27 |
| Rinkodaros ir reklamos paslaugų teikimas | 16 |
| Kita | 4 |

Respondentų nuomonė atspindi visuotinai pripažintą principą, kad vien tik formaliojo ugdymo metu įgytų žinių ir gebėjimų nepakanka visapusiškai išsilavinusiai asmenybei išugdyti, reikia ir papildomos veiklos, kuri padėtų atskleisti prigimtines žmogaus galias (gebėjimą kūrybiškai, meniškai suvokti supantį pasaulį, gebėjimą bendrauti ir bendradarbiauti, veikti savarankiškai, kritiškai mąstyti ir pan.). Jaunimo sritis yra ypatinga tuo, kad vaikas ir/ar jaunuolis yra visuomenės dalis, jautriausiai reaguojanti į įvairias krizes ir kritines būkles, į savo kasdienybėje išgyvenamas asmenines ir socialines problemas. Didžiausia problema yra tai, kad, dėl individualios patirties trūkumo, vaikas/jaunuolis lengvai pasiduoda įvairiai, dažnai negatyviai, aplinkos įtakai.

Į klausimą, ar būtų linkę imtis bendruomeninio (kartu su tam tikra bendruomene / organizacija) verslo iniciatyvų ir įgyvendinti bendruomeninį verslą skatinančius projektus, net 24,3 proc. respondentų atsakė teigiamai. 3 proc. respondentų atsakė jau dabar svarstantys tokią galimybę. 34,0 proc. respondentų buvo neapsisprendę, o tokių projektų iš viso neplanavo 37,1 proc. tyrime dalyvavusių Aleksoto seniūnijos gyventojų (žr. pav. žemiau). Toks atsakymų pasiskirstymas atspindi iš esmės teigiamas tendencijas – Aleksoto seniūnijos gyventojai ar kitaip su seniūnija susiję asmenys yra linkę imtis veiklos, tačiau jiems reikalingas tam tikras paskatinimas, postūmis ar parama iš bendruomeninės organizacijos.

|  |
| --- |
| 3,6%  37,1% |
| 1. Respondentų požiūris į bendruomeninio verslo iniciatyvas, % |

Panašias tendencijas atspindi ir atsakymai į klausimą, ar respondentas imtųsi smulkaus verslo, jei būtų teikiamos profesionalios konsultacijos dėl naujo verslo kūrimo. 19,8 proc. respondentų į šį klausimą atsakė teigiamai kas rodo, kad respondentams užtektų iniciatyvumo kuriant savo verslą, tačiau jiems reikalingos konsultacijos verslo reguliavimo (steigimo, mokesčių sistemos, darbo teisės), juridinio asmens vidaus valdymo (finansų planavimo ir vadybos, projektų administravimo, personalo valdymo), juridinio asmens aplinkos (tarptautinės plėtros, partnerių paieškos, rinkos tyrimų) ir kitais klausimais.

Paprašius įvardinti verslo idėją, kurią norėtų įgyvendinti (laisvos formos atsakymo variantas), nemažai respondentų atsakė, kad įsteigtų sporto klubą, taip pat norėtų vykdyti vaikų ir jaunimo užimtumo veiklą. Tarp visų paminėtų verslo idėjų dominavo paslaugų sferos veiklos - globos namų steigimas, renginių organizavimas, viešasis maitinimas, transporto ir su juo susijusios paslaugos, keletą kartų buvo paminėta prekybos veikla bei amatų verslas (papuošalų ir drabužių kūrimas, taikomoji dailė).

Atsakydami į klausimą, kurios iš socialinių grupių Aleksoto seniūnijoje yra labiausiai pažeidžiamos (buvo galima pasirinkti kelis atsakymo variantus), didžioji dalis respondentų nurodė bedarbius (112). Kaip vienos iš labiausiai pažeidžiamų socialinių grupių buvo įvardintos socialinės rizikos šeimos (97) bei jaunimas iki 29 m. (86). Mažiausiai pažeidžiamos respondentams atrodo tautinės mažumos (žr. pav. žemiau). Toks požiūris galėtų būti aiškinamas tuo, kad artimoje aplinkoje nėra susiduriama su tautinėmis mažumomis (94 proc. Aleksoto seniūnijos gyventojų yra lietuviai), todėl apie jų problemas nežinoma arba žinoma mažai. Taip pat sąlyginai nedidelė dalis socialiai pažeidžiama grupe laiko iš įkalinimo įstaigų grįžusius asmenis, nors įvairūs tyrimai rodo, kad didelė dalis asmenų, atlikusių laisvės atėmimo bausmę, neturi gyvenamosios vietos, nebendrauja su giminėmis, mano, kad visuomenė jais nepasitiki. Neigiamas visuomenės požiūris į nuteistuosius, nuostata, kad šie asmenys niekada nepakeis savo elgesio ir vėl įsitrauks į nusikalstamą veiklą, leidžia daryti prielaidą, kad buvę nuteistieji tampa viena iš socialinės atskirties grupių.

|  |
| --- |
|  |
| 1. Labiausiai pažeidžiamos socialinės grupės Aleksoto seniūnijoje (respondentų skaičius) |

Paprašyti įvardinti, su kokiomis problemomis, jų manymu, susidurs į Aleksoto seniūniją atvykę imigrantai/pabėgėliai (buvo galima pasirinkti kelis atsakymo variantus, žr. pav. žemiau), respondentai dažniausiai minėjo kalbos (162 respondentai) ir darbo trūkumo (120 respondentų) problemas, taip pat buvo akcentuojamos naujos / nepažįstamos kultūrinės aplinkos (papročiai, tradicijos, apranga ir kt.) (94) ir integracijos (90) problemos. Pažymėtina, kad atsakymo variante „Kita“ dalis respondentų pateikė komentarų, atspindinčių neigiamą požiūrį į pabėgėlių/imigrantų atvykimą („ pabėgėliai čia nelaukiami“, „nereikia čia jų; būtų nesaugu man ir mano vaikams“, „pabėgėliai taps tik eiliniais čigonais Aleksote“), ir tai atspindi bendrą šalies tendenciją, kai vyrauja tiek kultūrinio pobūdžio uždarumas, pasireiškiantis „kitaip atrodančių“ imigrantų atžvilgiu, tiek ekonominis barjeras, susijęs su daugumos ir imigrantų konkurencija dėl ekonominių ir kitokio pobūdžio išteklių.

|  |
| --- |
|  |
| 1. Problemos, su kuriomis susidurs pabėgėliai / imigrantai (respondentų skaičius) |

Siekiant nustatyti, kokiems Europos Sąjungos paramos prioritetams respondentai teiktų pirmenybę Aleksoto seniūnijoje, buvo prašoma įvertinti kiekvieną prioriteto sritį, kurią savo strategijoje gali pasirinkti miesto vietos veiklos grupė - pažymėti vieną skaičių iš penkių, kur 1 – visai nesvarbu, o 5 – labai svarbu. Atsakydami į ši klausimą, daugiausiai respondentų – 156 – kaip svarbiausią prioritetą įvardino paslaugų vaikams ir jaunimui plėtrą (žr. pav. žemiau) , nedaug pagal svarbą atsiliko tokie prioritetai kaip palankesnių sąlygų pradėti naują verslą sudarymas (140 respondentų) ir bendruomeniškumą skatinančių iniciatyvų (pvz., savipagalbos grupių veikla, meno/sporto/verslo srities ar kitu asociacijų ir klubų veikla) rėmimas (136 respondentai). Toliau pagal svarbą rikiuojasi mokymosi visą gyvenimą ir profesinio mokymo skatinimas (133), paslaugų vyresnio amžiaus žmonėms ir neįgaliesiems plėtra (133) ir paslaugų bedarbiams plėtra (132). Mažiausiai svarbi respondentams atrodo tautinių mažumų integracija (kalbos mokymas, visuomenės švietimas, kt.) – jį kaip svarbų ar labai svarbų prioritetą įvardino 58 respondentai.

|  |
| --- |
|  |
| 1. Europos Sąjungos paramos prioritetų pasiskirstymas pagal svarbą (respondentų skaičius) |

Įvardindami, kokie konkretūs Aleksoto VVG inicijuojami projektai juos domintų (buvo galima pasirinkti keletą atsakymo variantų), respondentai dažniausiai rinkosi nemokamas paskaitas apie sveiką gyvenseną, mitybą (43 respondentai), taip pat juos domintų meninių gebėjimų (dailės, muzikos, šokių ir pan.) mokymai (39) ir saugios kaimynystės organizavimas (37). Prie laisvai nurodomo atsakymo varianto buvo minimos tokios veiklos kaip vaikų užimtumo organizavimas, aplinkos tvarkymas, verslumo ugdymo mokymai.

Paprašius įvardinti savo projekto, kurį būtų galima įgyvendinti gavus finansavimą iš Aleksoto VVG strategijos įgyvendinimui skirtų lėšų, idėją, buvo išsakytos tokios mintys kaip „nemokami užsiėmimai, būreliai vaikams, senjorams ir jaunimui“, „Aleksote reikalingas sporto centras, kitos pramogų ir poilsio zonos“, „daugiau dėmesio galėtų būti skiriama jaunimo užimtumo didinimui“, „sukurti savanorių grupę, dirbančią su senyvo amžiaus žmonėmis ir socialinės rizikos šeimomis, tenkinant jų buities ir higienos poreikius“, „viskas kas susiję su sportu, judėjimu“, „VDU muzikos akademijoje rengti gyventojų susitikimus su menininkais ir skatinti jų norą tobulėti meno srityje“, „pilietiško jaunimo veiklos organizavimas, pasitelkiant Lietuvos krašto apsaugą, gaisrinę, policiją, greitąją pagalbą“, „neįgaliųjų lankymas, savanoriškos veiklos organizavimas“, „socialiai remtinų vaikų užimtumo organizavimas, organizuojant kūrybinį darbą/ mokant amato“.

**Verslo subjektų/darbdavių apklausa dėl Aleksoto vietos plėtros 2015-2020 m. strategijos**

Siekiant kuo tikslesnio vietinių įsidarbinimo poreikių ir galimybių Aleksoto seniūnijoje identifikavimo, buvo atlikta verslo subjektų/darbdavių apklausa dėl Aleksoto vietos plėtros 2015-2020 m. strategijos.

Anketos klausimai, į kuriuos atsakė 62 respondentai, buvo skirti verslo savininkams ir/ar įmonės / ūkio subjekto vadovams.

Paprašyti atsakyti, ar šiuo metu susiduria su darbo jėgos trūkumo problema, daugiausiai respondentų – 26 (arba 41,9 proc.) – nurodė, kad šiuo metu darbo jėgos netrūksta, bet ateityje gali trūkti. 38,7 proc. atsakiusiųjų nurodė, kad jiems darbuotojų netrūksta, o 19,4 proc. – kad jau ir šiuo metu susiduria su darbuotojų trūkumo problema.

|  |
| --- |
|  |
| 1. Darbo jėgos Aleksoto seniūnijos įmonėse poreikis, % |

Respondentų, kurie atsakė, kad jiems šiuo metu darbo jėgos trūksta, buvo klausiama, kiek asmenų šiuo metu galėtų įdarbinti. Didžioji dalis respondentų (58,3 proc.) nurodė, kad šiuo metu galėtų įdarbinti 1-2 žmones, po 16,7 proc. respondentų galėtų priimti 3-5 ir 6-10 darbuotojų, ir tik vienas respondentas šiuo metu galėtų įdarbinti daugiau negu 10 asmenų, (žr. paveikslą žemiau.).

|  |
| --- |
|  |
| 1. Asmenų, kurie šiuo metu galėtų būti įdarbinti Aleksoto seniūnijos įmonėse, skaičiaus pasiskirstymas, % |

Paprašius nurodyti, kokios srities specialistų darbdaviams reikėtų (atviras klausimas, pasirinkimo variantų nebuvo pateikta), dažniausiai buvo minimi statybos sektoriaus darbuotojai, vadybininkai, informacinių technologijų specialistai, taip pat aukštos profesinės kvalifikacijos nereikalaujančių specialybių atstovai, pvz., sandėlininkai, pardavėjai, ir pan. Tokia tendencijas galima sieti su bendra šalies situacija, kai Lietuva susiduria su tam tikru paradoksu - nors bedarbystės lygis šalyje išlieka gana aukštas, tačiau kartu Lietuvai trūksta tam tikrų sričių darbuotojų. Dėl didelės emigracijos ir atlyginimų Lietuvoje ir kitose ES valstybėse skirtumų bei dėl į darbdavių poreikius neorientuotos švietimo politikos darbdaviams darosi sunku rasti ir tinkamų specialistų, ypač techninių profesijų atstovų – siuvimo technologų, siuvėjų, tolimųjų reisų vairuotojų, suvirintojų, virėjų, statybininkų, ir pan.

Nors Lietuvoje darbdaviai viešai deklaruoja susiduriantys su darbo jėgos trūkumu, diskutuojama apie užsieniečių įdarbinimo Lietuvoje poreikį (dažniausiai iš trečiųjų šalių), pasiteiravus, ar respondentai sutiktų priimti reikalingą kvalifikaciją turintį imigrantą/pabėgėlį (jei įmonei būtų reikalingas darbuotojas), tik 48,4 proc. apklausoje dalyvavusių įmonių atsakė teigiamai (žr. pav. žemiau). Galima teigti, kad toks atsakymų pasiskirstymas atspindi ir anksčiau analizuotoje (Aleksoto seniūnijos gyventojų ar kitaip su seniūnija susijusių asmenų) apklausoje išsakytą neigiamą Aleksoto bendruomenės požiūrį į imigrantus/pabėgėlius. Tokios neigiamos nuostatos paprastai nėra pagrįstos jokiais racionaliais argumentais, o tiesiog išankstiniais nusistatymais, todėl yra akivaizdus šviečiamosios veiklos poreikis, akcentuojant darbo jėgos iš trečiųjų šalių, įskaitant pabėgėlius, galimą naudą. Šiuo aspektu svarbu vaidmenį galėtų suvaidinti bendruomeninės organizacijos.

|  |
| --- |
|  |
| 1. Darbdavių požiūrio, ar sutiktų priimti į darbą reikiamą kvalifikaciją turintį imigrantą/pabėgėlį, pasiskirstymas, % |

Atsakydami į klausimą, ar sutiktų mentoriauti Aleksoto gyventojams, norintiems pradėti verslą (pasidalinti patirtimi įmonės steigimo, valdymo, personalo administravimo ir kt. klausimais), 51,6 proc. respondentų nurodė, kad į tokią veiklą sutiktų įsitraukti tik tokiu atveju, jeigu būtų kompensuojamos dėl to patiriamos išlaidos (žr. pav. žemiau). 19,4 proc. respondentų nurodė, kad mentoriauti nesutiktų, 29 proc. – kad tokios veiklos imtųsi. Tai iš esmės rodo pakankamai teigiamą darbdavių nusiteikimą gerosios patirties dalijimosi atžvilgiu, tačiau tokį nusiteikimą būtina nuolat skatinti bei motyvuoti, pabrėžiant mentorystės naudą visai bendruomenei (paskatinti gerosios patirties, daugiau asmenų ryžtųsi imtis verslo, tai savo ruožtu didintų seniūnijos gyventojų užimtumą bei tiesiogiai prisidėtų prie esamų socialinių problemų sprendimo).

|  |
| --- |
|  |
| 1. Darbdavių požiūrio, ar sutiktų mentoriauti Aleksoto gyventojams, norintiems pradėti verslą, pasiskirstymas, % |

Apibendrinant apklausų rezultatus, galima daryti šias išvadas:

1. Aleksoto seniūnijos gyventojai ar kitaip su seniūnija susiję asmenys kaip svarbiausią problemą nurodė blogą infrastruktūrą (keliai, apšvietimas, viešieji pastatai, vandentiekis ir pan.). Tokia nuomonė atsispindėjo tiek šios apklausos, tiek ankstesnių tyrimų rezultatuose. Kitos svarbios problemos yra mažas gyventojų verslumas, nedarbas, socialinių paslaugų trūkumas, gyventojų ir jaunimo išvykimas į kitus miesto rajonus / Lietuvos miestus ar kitas šalis.

2. Su aukščiau įvardintomis mažo gyventojų verslumo ir nedarbo problemomis tiesiogiai siejasi ir respondentų nuomonė, kad seniūnijoje trūksta paslaugų, skatinančių gyventojų užimtumą – neformalių mokymų, konsultacijų verslo pradžiai, ugdymo darbo vietoje (praktikos) galimybių, ir pan. Už šias paslaugas daugelis respondentų sutiktų bent iš dalies susimokėti.

3. Iš apklausos rezultatų matyti, kad respondentai yra linkę imtis verslo iniciatyvų – savarankiškai arba kartu su tam tikra bendruomene/organizacija. Respondentai nestokoja idėjų ir iniciatyvumo, tačiau juos dažnai stabdo žinių stoka ar baimė dėl nesėkmės.

4. Vertinant savanorystės iniciatyvas, apklausos rezultatai patvirtino šalyje vyraujančią tendenciją, kad savanoriškai veiklai didžioji dalis gyventojų vis dar nesiryžta. Dažniausiai nurodomos priežastys, kodėl nedalyvaujama savanoriškoje veikloje, yra laiko stoka, informacijos trūkumas ar manymas, kad tai neduos jokios naudos. Be to, net ir tarp savanoriškoje veikloje linkusių dalyvauti asmenų kai kurios sritys – pvz., darbas su psichikos sutrikimų turinčiais asmenimis ar asmens higienos ir priežiūros paslaugų teikimas – yra itin nepopuliarios. Apklausos rezultatai rodo, kad būtina skatinti solidarumo, savanorystės ir kitų bendruomeninių iniciatyvų plėtrą. Reikalinga didesnė informacijos sklaida apie savanorystės bendruomenėje galimybes, vykdyti gerųjų patirčių ir jau vykdomų savanorystės projektų viešinimą, didesnį dėmesį skirti savanoriavimo motyvacijos didinimui.

5. Kaip viena iš didžiausių Aleksoto seniūnijos problemų buvo įvardintas vaikų ir jaunimo užimtumo galimybių stygius. Respondentai aktyviai remtų tiek Aleksoto seniūnijos bendruomenės organizacijų ar pavienių asmenų iniciatyvas organizuojant vaikų ir jaunimo neformalių mokymų, laisvalaikio būrelių organizavimą, tiek patys norėtų inicijuoti/įgyvendinti tokius projektus, jei jiems būtų teikiama metodinė parama (konsultacijos, ir pan.) ir skiriama lėšų iš atitinkamų programų. Tokie apklausos rezultatai rodo, kad respondentai gerai suvokia vaikų ir jaunimo užimtumo svarbą visapusiškam jauno žmogaus asmenybės ugdymui, ir yra pasirengę imtis iniciatyvos, kad jaunuoliai laisvalaikį leistų prasmingai, dalyvaudami kokybiškose ugdomosiose, kūrybinėse, sportinėse ir kt. veiklose.

6. Apklausos rezultatai rodo, kad respondentai kaip labiausiai pažeidžiamas socialines grupes identifikuoja bedarbius, socialinės rizikos šeimas bei jaunimą iki 29 m. Tokius rezultatus iš dalies galėjo lemti tai, kad daugiausiai į anketos klausimus atsakiusių asmenų nurodė esantys studentai, o nemažos dalies atsakiusiųjų šeimose yra bedarbių asmenų. Socialinės rizikos šeimų priskyrimą prie vienos iš labiausiai pažeidžiamų socialinių grupių galėjo įtakoti pakankamai didelė viešos informacijos sklaida apie tokiose šeimose kylančias problemas ir sunkumus kuriuos patiria tokiose šeimose augantys vaikai.

7. Mažiausiai respondentų kaip socialiai pažeidžiamą grupę mato tautines mažumas. Toks požiūris galėtų būti aiškinamas tuo, kad artimoje aplinkoje nėra susiduriama su tautinėmis mažumomis, todėl apie jų problemas nežinoma arba žinoma mažai. Tokią išvadą suponuoja ir respondentų nuomonė, kad į Lietuvą (o tuo pačiu ir į seniūniją) atvykę pabėgėliai susidurtų su nedarbo, kalbos barjero ir bendromis integracijos problemomis, be to, dalis respondentų, atsakydami į klausimą apie pabėgėlių/imigrantų integraciją, pateikė komentarų, tiesiogiai išreiškiančių neigiamą požiūrį į pabėgėlių/imigrantų atvykimą. Tai atspindi bendrą šalies tendenciją, kai vyrauja tiek kultūrinio pobūdžio uždarumas, pasireiškiantis „kitaip atrodančių“ imigrantų atžvilgiu, tiek ekonominis barjeras, susijęs su daugumos ir imigrantų konkurencija dėl ekonominių ir kitokio pobūdžio išteklių.

8. Sąlyginai nedidelė dalis socialiai pažeidžiama grupe laiko iš įkalinimo įstaigų grįžusius asmenis, nors įvairūs tyrimai rodo, kad didelė dalis asmenų, atlikusių laisvės atėmimo bausmę, neturi gyvenamosios vietos, nebendrauja su giminėmis, mano, kad visuomenė jais nepasitiki. Neigiamas visuomenės požiūris į nuteistuosius, nuostata, kad šie asmenys niekada nepakeis savo elgesio ir vėl įsitrauks į nusikalstamą veiklą, leidžia daryti prielaidą, kad buvę nuteistieji tampa viena iš socialinės atskirties grupių.

9. Tai, kad respondentai aktyviai domisi Aleksoto seniūnijos problemomis, rodo ir pakankamai aktyvus dalinimasis idėjomis, kokius projektus būtų galima įgyvendinti gavus finansavimą iš Aleksoto VVG strategijos įgyvendinimui skirtų lėšų. Iš atsakymo variantuose pateikto sąrašo respondentai svarbiausiais prioritetais nurodė paslaugų vaikams ir jaunimui plėtrą, palankesnių sąlygų pradėti naują verslą sudarymą ir bendruomeniškumą skatinančių iniciatyvų rėmimą.

10. Aleksoto seniūnija turi pakankamai daug potencialo vietinio įsidarbinimo galimybėms didinti – nors 41,9 proc. apklausoje dalyvavusių įmonių nurodė, kad šiuo metu darbo jėgos netrūksta, net 38,7 proc. apklausos dalyvių nurodė, kad darbo jėgos ateityje gali trūkti, o 19,4 proc. įmonių darbo jėgos trūkumą jaučia jau šiuo metu. Be to, nemaža dalis įmonių sutiktų mentoriauti Aleksoto gyventojams, norintiems pradėti verslą. Tai sudaro prielaidas vietinių gyventojų verslumo gebėjimų ugdymui ir užimtumo augimui. Tačiau tam, kad toks potencialas būtų tinkamai išnaudotas, bendruomenėje būtina išnaudoti įvairias įtraukties priemones, o mentorystės skatinimas galėtų tapti vienu iš pagrindinių užimtumo seniūnijoje didinimo įrankių.

### Aleksoto teritorijos SSGG analizė

Remiantis atlikta Aleksoto teritorijos socialinės ekonominės situacijos bei gyventojų poreikių analize, buvo identifikuotos teritorijos stiprybės, silpnybės, galimybės ir grėsmės. Siekiant tinkamai pasirinkti strateginius tikslus ir uždavinius bei užtikrinti, kad strategijos priemonės duotų maksimalią naudą, Aleksoto VVG valdyba sureitingavo visus SSGG komponentus. Žemiau lentelėje yra pateikiami SSGG komponentai, nurodant jų įtakos koeficientą (kur I-maža įtaka, II-reikšminga įtaka, III-didelė įtaka) bei po valdybos narių reitingavimo užimamą vietą pagal svarbą.

**Aleksoto VVG teritorijos stiprybės, silpnybės, galimybės ir grėsmės**

|  |  |  |  |
| --- | --- | --- | --- |
| **Vieta**  **pagal įtakos koef.** | **Eil. Nr.** | **SSGG KOMPONENTAI** | **Įtakos koef.** |
|  |  |  |  |
|  |  | **Stiprybės** |  |
| **8** |  | Patraukli urbanistinė erdvė privačių namų statybai, nes seniūnijos teritorijoje labai nedidelis daugiaaukščių namų skaičius (iš 4 031 gyvenamųjų namų tik 213 yra daugiabučiai). Teritorijoje yra daug potencialo privačių namų statybai ir jaunų šeimų kūrimuisi. | **I** |
| **7** |  | Gera seniūnijos geografinė padėtis: netoli miesto centras ir tarptautiniai transporto koridoriai (Magistralė A1, Via Baltika). | **I** |
| **1** |  | Seniūnijoje sukaupta didžiulė verslo ir gamybos patirtis. Seniūnijos teritorijoje veikia apie 1060 įmonių iš kurių 5 - AB ‚Kauno grūdai“, UAB „Top Sport“, UAB „Imlitex“, AB „Freda“ ir UAB ‚Boslita ir Ko“ - patenka tarp dvidešimties didžiausių Kauno įmonių. | **III** |
| **2** |  | Tiek Kauno miesto, tiek ir Lietuvos kontekste Aleksotas išsiskiria tuo, kad 5,7 proc. gyventojų turi bent minimalų savo verslą, tuo tarpu kai vidutiniškai Lietuvoje nuosavą verslą turi tik 2,8 proc. gyventojų (kitose Kauno seniūnijose šis rodiklis svyruoja nuo 2 iki 5 proc.). Be to, kaip parodė įmonių apklausa, Aleksoto seniūnija turi pakankamai daug potencialo tiek vietinių gyventojų verslumo gebėjimų ugdymui, tiek ir vietinio įsidarbinimo galimybėms didinti. | **III** |
| **5** |  | Seniūnijoje gilios aviacijos tradicijos: Aleksoto VVG veiklos teritorijoje veikia K. Dariaus ir Girėno aerodromas, 2015 metais minintis 100 metų sukaktį. Šiuo metu S. Dariaus ir S. Girėno aerodromas aptarnauja daugiausiai bendrosios aviacijos skrydžių Lietuvoje (2013 m. buvo aptarnauta virš 30 tūkst. bendrosios aviacijos skrydžių). Aerodrome veikia 30 vietinių ir tarptautinių aviacinių organizacijų.  S. Dariaus ir S. Girėno aerodrome, veikia Broniaus Oškinio vaikų aviacijos mokykla - vienintelė tokio pobūdžio valstybinė ugdymo įstaiga šalyje bei vienintelė visoje Europoje, suteikianti vaikams išskirtinę galimybę nemokamai įgyti skraidymo aparatų pilotavimo patirtį bei aviacijos teorijos pradmenis. | **II** |
| **9** |  | Seniūnijos teritorijoje yra daug istorinių kultūrinio paveldo objektų, pritraukiančių didelius lankytojų – tiek vietinių, tiek užsienio turistų – srautus: Aleksoto funikulierius ir apžvalgos aikštelė, VDU Kauno botanikos sodas, S. Dariaus ir S. Girėno aerodromas, Kauno tvirtovės II fortas. | **I** |
| **11** |  | Graži gamtinė aplinka (Jiesios ir Marvelės upelių šlaitai ir slėniai, Napoleono kalnas), tinkanti rekreacijai. Kazliškiai, dalis Fredos ir Birutės patenka į tyliosios aglomeracijos zonas mieste - gyvenamosios (arba mišrios su rekreacine ir sveikatos apsaugos socialine infrastruktūra) paskirties teritorijas, netrikdomas intensyvaus transporto, kitų didelių triukšmo šaltinių, skirtas ramaus pobūdžio gyvensenai). | **I** |
| **5** |  | Aktyvios Aleksoto bendruomeninės organizacijos. Seniūnijoje veikia 6 Aleksoto seniūnijos bendruomenių centrai, pagal savo finansines galimybes bei turimus žmogiškuosius išteklius vykdantys kultūrines, švietėjiškas, sporto, sveikatinimo ir kitas bendruomenės sutelktumą ir gyvenimo kokybę gerinančias veiklas. | **II** |
| **4** |  | Aleksoto VVG teritorijai priklausančioje Nemuno saloje veikia didžiausia Baltijos šalyse „Žalgirio“ sporto ir pramogų arena, kurioje vyksta įvairių sporto šakų tarptautinio lygio varžybos, nacionalinių ir pasaulinio garso muzikos atlikėjų pasirodymai bei kiti pramoginiai renginiai.  Kauno „Žalgirio“ arena yra pirmoji sporto arena pasaulyje, turinti tvariųjų pastatų sertifikatą „BREEAM In-Use“ – šis įvertinimas rodo, kad pastatas gerai valdomas, energiškai efektyvus ir draugiškas aplinkai. | **II** |
| **3** |  | Tamprios seniūnijos gyventojų sąsajos su gyvenamąja vietove ir savęs kaip aleksotiškių identifikavimas, skatinantis gyvenamosios vietos puoselėjimą. 2013 m. atliktoje Aleksoto bendruomenės gyventojų sociologinėje apklausoje didžioji dauguma apklaustų gyventojų nurodė Kauno mieste gyvenantys nuo pat gimimo (72,9 proc.), o Aleksoto rajone gyvenančių nuo pat gimimo buvo beveik pusė (48,4 proc.). | **II** |
| **10** |  | Pastaraisiais metais išryškėjusios gyventojų skaičiaus augimo tendencijos periferinėse Kauno miesto dalyse, įskaitant net tris iš penkių Aleksoto seniūnaitijų - Birutės, Fredos ir Kazliškių. | **I** |
|  |  | **Silpnybės** |  |
| **8** |  | Nors trijose Aleksoto seniūnaitijose stebimas gyventojų skaičiaus augimas, bendrai Aleksoto seniūnijoje pasireiškia bendros visam Kauno miestui neigiamos demografinės tendencijos, susijusios su natūralia gyventojų kaita ir didele miesto gyventojų emigracija. Lyginant su 2011 m., 2015 m. Aleksote gyventojų sumažėjo beveik 6 proc. – nuo 21178 iki 19930 gyventojų. | **II** |
| **9** |  | Aleksoto VVG teritorijoje didėja gyventojų amžiaus vidurkis, t.y. daugėja pensinio amžiaus asmenų ir mažėja darbingo amžiaus gyventojų. | **II** |
| **3** |  | Iš kitų Kauno m. seniūnijų Aleksoto VVG teritorija išsiskiria aukščiausiu nedarbo lygiu bei didžiausia ilgalaikių bedarbių dalimi (net 20,6 proc. (arba 189 asmenys) visų Aleksoto seniūnijos bedarbių sudarė ilgalaikiai bedarbiai). Nedarbo problemą patvirtina ir apklausos rezultatai: 2015 m. apklausoje dėl Aleksoto vietos plėtros 2015-2020 m. strategijos net 21,8 proc. respondentų į klausimą, ar jų šeimoje yra bedarbių, atsakė teigiamai. Užimtumo didinimas ir verslumo skatinimas išlieka svarbiais Aleksoto VVG strategijos uždaviniais. | **III** |
| **1** |  | Santykinai didelis socialinės rizikos šeimų skaičius: socialinės rizikos šeimų santykinė dalis Aleksoto seniūnijoje, lyginant su bendru gyventojų seniūnijoje skaičiumi, sudaro 0,27 proc., ir tai yra didžiausias rodiklis Kauno mieste tarp visų seniūnijų, išskyrus Petrašiūnus, kuriuose socialinės rizikos šeimų dalis taip pat sudaro 0,27 proc. | **III** |
| **10** |  | Didėja atotrūkis tarp VVG teritorijos ir Kauno miesto pagal kai kuriuos socialinių, kultūrinių, rekreacinių paslaugų infrastruktūros išplėtojimo parametrus: visiškai nėra dviračių takų, net ir didesnėse gyvenvietėse trūksta vaikų žaidimo aikštelių, sporto aikštynų, sporto ir laisvalaikio salių, trūksta kultūriniams poreikiams tenkinti skirtų erdvių ir kultūros renginių. | **II** |
| **2** |  | Socialinių paslaugų sektoriaus galimybės ir kokybė neatitinka gyventojų poreikių Praktiškai nėra socialines paslaugas teikiančių nevyriausybinių organizacijų neįgaliems asmenims bei socialinės rizikos šeimoms, vaikų dienos centrų, apnakvindinimo paslaugas šeimoms, atsidūrusioms krizinėje situacijoje, teikiančių įstaigų, ir pan. Vaikų, gyvenančių socialinės rizikos šeimose, skaičius nemažėja ir šiuo metu siekia per 300 vaikų. | **III** |
| **5** |  | Jaunimo ir kitų amžiaus grupių gyventojų laisvalaikio užimtumas apklausos dėl Aleksoto vietos plėtros 2015-2020 m. strategijos duomenimis viena opiausių gyvenamosios vietovės problemų. Seniūnijos teritorijoje nepakankama būrelių ir kitos popamokinės veiklos pasiūla. | **II** |
| **7** |  | Prasta inžinerinės infrastruktūros būklė. 2015 m. apklausoje dėl Aleksoto vietos plėtros 2015-2020 m. strategijos didžioji dalis respondentų kaip aktualiausią problemą išskyrė blogą infrastruktūrą (keliai, šaligatvių trūkumas, apšvietimas, viešieji pastatai, vandentiekis ir pan.) | **II** |
| **4** |  | Aleksoto seniūnijoje nėra patalpų, kuriose NVO galėtų vykdyti ir plėtoti savo veiklas, tarp jų: įgyvendinti užimtumo iniciatyvas, teikti tam tikras socialines paslaugas bendruomenės nariams, įgyvendinti vaikų ir pagyvenusių asmenų užimtumo iniciatyvas, vykdyti mokymo, savanorystės ugdymo ir kt. veiklas. Pastato esančio Aleksote, Europos pr. 105A konversija į daugiafunkcinį centrą įrengiant ir pritaikant jį visuomenės poreikiams ir sukuriant infrastruktūrą, leistų bent iš dalies išspręsti šią problemą. | **II** |
| **11** |  | Seniūnijos teritorija išsidėsčiusi išilgai Nemuno, todėl atstumas tarp atskirų seniūnaitijų yra didelis, o susisiekimas viešuoju transportu - prastas. Nors Aleksoto seniūnija geografiškai yra arti centro, susisiekimas viešuoju transportu su Kauno miesto centru ir Aleksoto VVG teritorijai priklausančia Nemuno sala – netenkinantis. | **I** |
| **13** |  | Neefektyviai išnaudojamos ir visuomenės poreikiams nepritaikytos viešosios erdvės. Mažėja žaliųjų viešųjų plotų. Nėra tinkamai sutvarkytos viešosios susibūrimo vietos. | **I** |
| **6** |  | Nepritaikytos visuomenės poreikiams buvusių pramoninių teritorijų erdvės, lemiančios nepakankamą teritorijos investicinį patrauklumą bei tarptautinį konkurencingumą, nesudaromos sąlygos mokslo ir inovacijų plėtrai. | **II** |
| **12** |  | Kultūros, istorinis ir rekreacinis potencialas bei kraštovaizdis nėra efektyviai panaudojamas turizmo ir rekreacinių paslaugų plėtrai. | **I** |
|  |  | **Galimybės** |  |
| **1** |  | Didelis seniūnijos verslumo potencialas: remiantis 2015 m. apklausos dėl Aleksoto vietos plėtros 2015-2020 m. strategijos duomenimis, beveik 20 proc. respondentų būtų pasirengę pradėti nuosavą verslą, jei būtų teikiamos profesionalios konsultacijos dėl naujo verslo kūrimo. Tai atspindi bendras Kauno miesto tendencijas: 2015 m. pradžioje Kauno miesto savivaldybėje buvo veikiantys 12914 ūkio subjektai, t.y. veikiančių ūkio subjektų skaičius, lyginant su 2014 m. tuo pačiu laikotarpiu, išaugo 4 proc. Verslumo ugdymas užtikrintų nedarbo mažėjimą seniūnijoje bei teigiamai paveiktų socialinės paramos sektorių, sumažintų šio sektoriaus išlaidas bei socialinės paramos gavėjų skaičių. | **III** |
| **14** |  | Didelė aukštąjį išsilavinimą turinčių seniūnijos gyventojų dalis (skaičiuojama, kad maždaug 31 proc. Aleksoto gyventojų turi aukštąjį išsilavinimą) sudaro geras prielaidas verslo plėtojimui, ypatingai didesnės pridėtinės vertės ir technologinėse srityse. | **I** |
| **6** |  | Sutvarkius apleistas pramonines teritorijas ir įdiegus jose tinkamas infrastruktūras, būtų sudarytos palankios sąlygos privačioms investicijoms, įskaitant „plyno lauko“ investicijas. Dalis investicijų sutvarkytose teritorijose galėtų būti nukreipta verslumo ugdymui (pvz. verslo inkubatorius ar inovacijų parkas buvusioje aviacijos gamyklos teritorijoje), bendruomeniškumo ugdymui, socialinių paslaugų teikimui ir socialinės atskirties mažinimui (pvz. Aleksoto bendruomenės namai) ar laisvalaikio praleidimo galimybių pasiūlos didinimui. Kartu būtų sukuriamos naujos darbo vietos, didėtų seniūnijos gyventojų užimtumas, mažėtų socialiai pažeidžiamų gyventojų socialinė atskirtis. | **II** |
| **7** |  | Informacijos apie sėkmingus verslo plėtros ir mentorystės pavyzdžius sklaida gali padidinti verslumo iniciatyvas seniūnijoje. | **II** |
| **11** |  | Efektyviau išnaudojamos ir visuomenės poreikiams pritaikytos viešosios erdvės, saugomi viešieji žalieji plotai kurtų patrauklią gyvenimui aplinką ir skatintų į seniūniją keltis jaunas, darbingas šeimas. | **I** |
| **13** |  | Rekreacinių objektų, esančių gamtine aplinka išsiskiriančiose seniūnijos dalyse (greta vandens telkinių, želdynų, atvirų erdvių), plėtojimas gali būti išnaudotas didesniems lankytojų – tiek vietinių, tiek atvykstančių iš užsienio – srautams pritraukti. | **I** |
| **5** |  | Aktyvus ir efektyvus ES struktūrinių fondų suteikiamų galimybių išnaudojimas ženkliai prisidėtų prie seniūnijos gyventojų poreikius tenkinančios sveikatos, socialinių, kultūros ir sporto paslaugų infrastruktūros sukūrimo bei palaikymo. | **II** |
| **8** |  | Investicijos į seniūnijos žmogiškųjų išteklių plėtrą leistų suteikti neformaliojo mokymo paslaugas daugeliui šių paslaugų pageidaujančių VVG teritorijos gyventojų, taip užtikrinant tiek jų sėkmingą konkuravimą darbo rinkoje, tiek saviraiškos galimybių plėtrą. | **II** |
| **2** |  | Aktyvių bendruomeninių organizacijų iniciatyvų skatinimas ir jų veiklos plėtojimas, bendruomeniškumo ir savanorystės ugdymas, mecenavimo skatinimas švietimo, kultūros ir kitose srityse prisidėtų prie efektyvesnio vietos problemų sprendimo, socialinės atskirties mažėjimo ir gyvenimo kokybės tikslinėje teritorijoje augimo. | **III** |
| **12** |  | Bendruomeninės vertybės, stiprūs kaimynystės ir bendruomeniškumo santykiai, taip pat vietos patriotizmas ir kultūros tradicijų laikymasis gali suformuoti gyvybingą ir efektyvią alternatyvą chaotiškiems ir praktiškai nevaldomiems globalizacijos reiškiniams. | **I** |
| **3** |  | Viešojo ir privataus sektoriaus partnerystės iniciatyvų skatinimas leistų efektyviau išnaudoti vietos resursus, kurtų lojalios sektorinės partnerystės pamatus. | **III** |
| **10** |  | Efektyvesnis esamų ir potencialių viešųjų erdvių, tokių kaip Aleksoto funikulierius ir apžvalgos aikštelė, VDU Kauno botanikos sodas bei S. Dariaus ir S. Girėno aerodromas išnaudojimas leistų pritraukti didesnius turistų srautus, o tuo pačiu sudarytų prielaidas smulkaus ir vidutinio verslo augimui ir plėtrai. | **I** |
| **9** |  | Sėkminga pabėgėlių integracija prisidėtų prie dalies seniūnijos problemų, tokių kaip mažėjantis gyventojų skaičius ar didėjantis gyventojų amžiaus vidurkis, sprendimo. | **II** |
| **4** |  | Bendradarbiavimo tinklų kūrimas ir vystymas su kitomis VVG (ypatingai besiribojančiomis) ir užsienio partneriais, sudarytų sąlygas pasidalinti gerąja patirtimi. Bendrų projektų vykdymas leistų užtikrinti aukštesnę vietos projektų kokybę. | **II** |
|  |  | **Grėsmės** |  |
| **1** |  | Tolesnis seniūnijos gyventojų skaičiaus mažėjimas, atsižvelgiant į tendenciją, kad Kaune gyventojų mažėja sparčiau nei vidutiniškai visoje Lietuvoje. Dėl mažėjančio gyventojų skaičiaus mažės demografinis – ekonominis miesto potencialas bei socialinio-kultūrinio vystymosi galimybės. | **III** |
| **6** |  | Nepasikeitus tendencijoms, Kauno mieste, įskaitant ir Aleksoto seniūniją, pensinio amžiaus gyventojų dalis dar didės. Gyventojų senėjimas didina socialinių paslaugų, sveikatos priežiūros poreikį bei išlaidas šioms sritims. | **II** |
| **3** |  | Kvalifikuotų specialistų migracija į sostinę ir užsienį, sąlygojamą geresnių finansinių perspektyvų. | **II** |
| **4** |  | Griežtėjantys ir sparčiai kintantys darbo rinkos profesiniai reikalavimai gali tapti neįveikiamu barjeru daugeliui seniūnijos gyventojų, ypač ilgalaikių bedarbių, o projektai, skirti profesinei kvalifikacijai ar kitoms kompetencijoms tobulinti, gali būti neveiksmingi, jei švietimo, mokymo ir perkvalifikavimo priemonės nebus suderintos su realiais darbo vietų kūrimo kvalifikaciniais poreikiais. | **II** |
| **10** |  | Intensyviai plėtojant verslą, ypač stambų, gali būti mažiau paisoma aplinkos apsaugos ir darnios plėtros reikalavimų, kas neigiamai atsilieptų „žaliųjų“ ir rekreacinių zonų išsaugojimui. | **I** |
| **5** |  | Nepakankamos viešosios paskirties pastatų ir erdvių atnaujinimo ir pritaikymo viešiesiems poreikiams apimtys, netvarkomi apleisti pastatai formuos nepatrauklų ir nesaugų seniūnijos vaizdą. | **II** |
| **7** |  | Lietuvos įsipareigojimai dėl pabėgėlių priėmimo, tam tinkamai nepasiruošus, sukels socialinius prieštaravimus bei neigiamą visuomenės reakciją, kas atsispindi ir 2015 m. apklausos dėl Aleksoto vietos plėtros 2015-2020 m. strategijos rezultatuose. Pabėgėliai dėl savo statuso būdami socialiai pažeidžiama grupė, pateks į dar didesnę socialinę atskirtį su visomis iš to išplaukiančiomis problemomis: ekonominiais sunkumais, padidėjusiu socialinių paslaugų poreikiu, ir pan. | **II** |
| **2** |  | Neskiriant pakankamai dėmesio jaunimo, ypač gyvenančio socialinės rizikos šeimose, užimtumui laisvalaikiu, ateityje tikėtinas tokių jaunuolių socialinių įgūdžių trūkumas įvairiose srityse (tarpusavio bendravimo, mokymosi, socialinių ryšių mezgimo, ir kt.). Be to, negalėjimas produktyviai išnaudoti laisvo laiko gali paskatinti jaunuolių polinkį į smurtą, priklausomybę nuo alkoholio, narkotinių ar psichotropinių medžiagų, ir tai smarkiai pablogintų seniūnijos saugumo situaciją. | **III** |
| **8** |  | Neturėdamas galimybės vystyti savo talentų ir saviraiškos galimybių, jaunimas neišnaudos savo kūrybinio potencialo, kuris ateityje galėtų tapti viena iš seniūnijos ekonominio ir kultūrinio augimo prielaidų. | **II** |
|  |  | Globalizacijos sąlygomis silpnės vietos gyventojų identitetas, mažės seniūnijos kultūrinio savitumo raiška. | **I** |
| **9** |  | Prieglobstį gavę užsieniečiai dažnai turi psichinės ir fizinės sveikatos problemų dėl patirtų traumų ir skausmingų patirčių kilmės šalyje ir tai gali apsunkinti jų integracijos procesą įvairiose srityse. Nesėkmė integracijos procese gali nustumti pabėgėlius į tautiniu bei religiniu pagrindu paremtą ekonominę, socialinę bei kultūrinę atskirtį. Tai didintų socialinę įtampą, nesaugumą ir lemtų dar didesnę šios gyventojų grupės socialinę izoliaciją. | **II** |

Atsižvelgus į atliktą Kauno miesto Aleksoto tikslinės teritorijos stiprybių, silpnybių, galimybių ir grėsmių (SSGG) analizę buvo suformuluota tokia Aleksoto tikslinės teritorijos Vizija:

**Aleksotas –** **vietovė turinti** **unikalius gamtovaizdžius ir kultūros paveldą. Tai teritorija, pasižyminti versliais gyventojais ir aktyviomis bendruomenėmis, sugebančiomis kūrybingai ir efektyviai panaudoti vietos išteklius ir paramą teritorijos plėtrai bei kiekvieno žmogaus gerovei. Tai vieta, kurioje gera gyventi, dirbti, sportuoti ir ilsėtis visiems jos gyventojams.**

## ALEKSOTO TERITORIJOS VYSTYMOSI POREIKIŲ IR GALIMYBIŲ ANALIZĖ

Kauno miesto Aleksoto plėtros 2015-2020 metais strategija yra parengta 2014–2020 m. Europos Sąjungos struktūrinių fondų lėšų administravimo laikotarpiui, atsižvelgiant į Partnerystės sutartį, 2014–2020 metų veiksmų programą, ją įgyvendinančius dokumentus, Kauno miesto integruotą teritorijos vystymo programą, patvirtintą Kauno miesto savivaldybės tarybos 2015 m. rugsėjo 8 d. sprendimu Nr. T-470, bei Lietuvos Respublikos vidaus reikalų ministro 2015 m. sausio 22 d. įsakymu Nr. 1V-36 patvirtintas Vietos plėtros strategijų rengimo taisykles ir kitus strateginius ir norminius teisės aktus, išvardintus įvadinėje strategijos dalyje.

Žemiau pateikiamas Aleksoto plėtros strategijos suderinamumas su Kauno miesto integruotos teritorijos vystymo programos tikslais, uždaviniais ir planuojamomis investicijomis.

**Kauno miesto integruotą teritorijos vystymo programos ir Kauno miesto Aleksoto plėtros 2015-2020 metais strategijos tikslų ir uždavinių palyginimas**

|  |  |
| --- | --- |
| **Kauno miesto integruotą teritorijos vystymo programa** | **Aleksoto plėtros 2015-2020 metais strategija** |
| **Tikslas** | **Tikslas** |
| Sumažinti neigiamas demografines tendencijas Kauno miesto tikslinėse teritorijose, gerinant gyvenamąją aplinką | Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius |
| **Uždaviniai** | **Uždaviniai** |
| Sudaryti sąlygas naujų darbo vietų kūrimui, kuriant naujus ir stiprinant esamus traukos centrus tikslinėse teritorijose. | Didinti gyventojų verslumą, siekiant pagerinti darbingų vietos veiklos grupės teritorijos gyventojų padėtį darbo rinkoje. |
| Didinti bedarbių ir neaktyvių darbingų gyventojų užimtumą, siekiant pagerinti šių asmenų padėtį darbo rinkoje. |
| Mažinti socialinę atskirtį, skatinant socialiai pažeidžiamų grupių integraciją ir sveiką gyvenimo būdą. | Mažinti Kauno miesto Aleksoto VVG teritorijos gyventojų socialinę atskirtį. |

Žemiau lentelėje pateiktas Kauno miesto integruotos teritorijos vystymo programoje ir Kauno miesto Aleksoto plėtros 2015-2020 metais strategijoje išskirtų svarbiausių tikslinės teritorijos stiprybių, silpnybių, galimybių ir grėsmių (SSGG) analizės elementų palyginimas.

**Kauno miesto integruotos teritorijos vystymo programos ir Kauno miesto Aleksoto plėtros 2015-2020 metais strategijos SSGG analizės elementų palyginimas**

|  |  |  |
| --- | --- | --- |
| **Kauno miesto integruotą teritorijos vystymo programa** | | **Aleksoto plėtros 2015-2020 metais strategija** |
| **Stiprybės** | | |
| Kaunas įsikūręs ypatingai patogioje geografinėje vietoje, kur susikerta sausumos, oro ir upių keliai bei išplėtota miesto išorės ir vidaus transporto infrastruktūra. | Gera seniūnijos geografinė padėtis: netoli miesto centras ir tarptautiniai transporto koridoriai (Magistralė A1, Via Baltika). | |
| Aleksoto ir Žaliakalnio viešosios erdvės išsiskiria rekreaciniais objektais, kurie pritraukia didelę dalį lankytojų. | Seniūnijos teritorijoje yra daug istorinių kultūrinio paveldo objektų, pritraukiančių didelius lankytojų – tiek vietinių, tiek užsienio turistų – srautus: Aleksoto funikulierius ir apžvalgos aikštelė, VDU Kauno botanikos sodas, S. Dariaus ir S. Girėno aerodromas, Kauno tvirtovės II fortas. | |
| Graži gamtinė aplinka (Jiesios ir Marvelės upelių šlaitai ir slėniai, Napoleono kalnas), tinkanti rekreacijai. Kazliškiai, dalis Fredos ir Birutės patenka į tyliosios aglomeracijos zonas mieste - gyvenamosios (arba mišrios su rekreacine ir sveikatos apsaugos socialine infrastruktūra) paskirties teritorijas, netrikdomas intensyvaus transporto, kitų didelių triukšmo šaltinių, skirtas ramaus pobūdžio gyvensenai). | |
| Aleksoto tikslinėje teritorijoje susiformavusios apleistos teritorijos, turinčios urbanistinį potencialą. | Patraukli urbanistinė erdvė privačių namų statybai, nes seniūnijos teritorijoje labai nedidelis daugiaaukščių namų skaičius (iš 4 031 gyvenamųjų namų tik 213 yra daugiabučiai). Teritorijoje yra daug potencialo privačių namų statybai ir jaunų šeimų kūrimuisi. | |
| Aukštas verslumo lygis. | Tiek Kauno miesto, tiek ir Lietuvos kontekste Aleksotas išsiskiria tuo, kad 5,7 proc. gyventojų turi bent minimalų savo verslą, tuo tarpu kai vidutiniškai Lietuvoje nuosavą verslą turi tik 2,8 proc. gyventojų (kitose Kauno seniūnijose šis rodiklis svyruoja nuo 2 iki 5 proc.). Be to, kaip parodė įmonių apklausa, Aleksoto seniūnija turi pakankamai daug potencialo tiek vietinių gyventojų verslumo gebėjimų ugdymui, tiek ir vietinio įsidarbinimo galimybėms didinti. | |
| Seniūnijoje sukaupta didžiulė verslo ir gamybos patirtis. Seniūnijos teritorijoje veikia apie 1060 įmonių iš kurių 5 - AB ‚Kauno grūdai“, UAB „Top Sport“, UAB „Imlitex“, AB „Freda“ ir UAB ‚“Boslita ir Ko“ - patenka tarp dvidešimties didžiausių Kauno įmonių. | |
| **Silpnybės** | | |
| Kauno miesto tikslinėse teritorijose švietimo, sveikatinimo ir socialinių paslaugų kokybė ir inžinerinė infrastruktūra neatitinka gyventojų poreikių | Didėja atotrūkis tarp VVG teritorijos ir Kauno miesto pagal kai kuriuos socialinių, kultūrinių, rekreacinių paslaugų infrastruktūros išplėtojimo parametrus: visiškai nėra dviračių takų, net ir didesnėse gyvenvietėse trūksta vaikų žaidimo aikštelių, sporto aikštynų, sporto ir laisvalaikio salių, trūksta kultūriniams poreikiams tenkinti skirtų erdvių ir kultūros renginių. | |
| Socialinių paslaugų sektoriaus galimybės ir kokybė neatitinka gyventojų poreikių. Praktiškai nėra socialines paslaugas teikiančių nevyriausybinių organizacijų neįgaliems asmenims bei socialinės rizikos šeimoms, vaikų dienos centrų, apnakvindinimo paslaugas šeimoms, atsidūrusioms krizinėje situacijoje, teikiančių įstaigų, ir pan. Vaikų, gyvenančių socialinės rizikos šeimose, skaičius nemažėja ir šiuo metu siekia per 300 vaikų. | |
| Jaunimo ir kitų amžiaus grupių gyventojų laisvalaikio užimtumas apklausos dėl Aleksoto vietos plėtros 2015-2020 m. strategijos duomenimis viena opiausių gyvenamosios vietovės problemų. Seniūnijos teritorijoje nepakankama būrelių ir kitos popamokinės veiklos pasiūla. | |
| Aleksoto seniūnijoje nėra patalpų, kuriose NVO galėtų vykdyti ir plėtoti savo veiklas, tarp jų: įgyvendinti užimtumo iniciatyvas, teikti tam tikras socialines paslaugas bendruomenės nariams, įgyvendinti vaikų ir pagyvenusių asmenų užimtumo iniciatyvas, vykdyti mokymo, savanorystės ugdymo ir kt. veiklas. Pastato esančio Aleksote, Europos pr. 105A konversija į daugiafunkcinį centrą įrengiant ir pritaikant jį visuomenės poreikiams ir sukuriant infrastruktūrą, leistų bent iš dalies išspręsti šią problemą. | |
| Kauno mieste pasireiškia neigiamos demografinės tendencijos, susijusios su natūralia gyventojų kaita ir didele miesto gyventojų emigracija | Nors trijose Aleksoto seniūnaitijose stebimas gyventojų skaičiaus augimas, bendrai Aleksoto seniūnijoje pasireiškia bendros visam Kauno miestui neigiamos demografinės tendencijos, susijusios su natūralia gyventojų kaita ir didele miesto gyventojų emigracija. Lyginant su 2011 m., 2015 m. Aleksote gyventojų sumažėjo beveik 6 proc. – nuo 21178 iki 19930 gyventojų. | |
| Kauno mieste pastebimas darbingo amžiaus gyventojų mažėjimas, kuris pasireiškia ir tikslinėse teritorijose | Aleksoto VVG teritorijoje didėja gyventojų amžiaus vidurkis, t.y. daugėja pensinio amžiaus asmenų ir mažėja darbingo amžiaus gyventojų. | |

Žemiau lentelėje pateikti Kauno miesto Aleksoto integruotos teritorijos vystymo (investicijų) poreikiai ir jų poveikis Kauno miesto Aleksoto plėtros 2015-2020 metais strategijoje išskirtų tikslinės teritorijos problemų sprendimui / bendruomenių poreikių tenkinimui.

**Kauno miesto integruotos teritorijos vystymo poreikiai ir jų poveikis tikslinės Kauno miesto Aleksoto teritorijos problemų sprendimui**

|  |  |  |
| --- | --- | --- |
| **Kauno miesto integruotos teritorijos vystymo poreikiai \*** | **Tikslinės grupės** | **Poveikis Aleksoto plėtros strategijoje įvardintų problemų sprendimui** |
|  |  |  |
| 1. Buvusios Aviacijos gamyklos teritorijos konversija pritaikant ją visuomenės poreikiams ir privačių investicijų pritraukimui | Vietinis verslas, vyresnio amžiaus darbingi asmenys, bedarbiai, neaktyvus jaunimas | Įgyvendinus planus sutvarkytoje teritorijoje įkurti verslo inkubatorių / inovacijų parką, būtų sudarytos sąlygos naujų įmonių steigimuisi. Buvusios Aviacijos gamyklos teritorijos konversijos sąlygotas privačių investicijų pritraukimas, o kartu ir naujų verslų kuriamos darbo vietos leistų padidinti seniūnijos gyventojų užimtumą.  Verslo inkubatorius / inovacijų parkas galėtų tapti platforma mokslo lyderių, akademinės bendruomenės, verslo sektoriaus ir kitų socialinių partnerių bendradarbiavimui, įtraukiant neaktyvų jaunimą, skatinant jo sąmoningumą, iniciatyvumą, kūrybiškumą ir verslumą. |
|  |  |  |
| 2. Teritorijos, apribotos Nemuno upės kairiojo kranto ir H. ir O. Minkovskių g., kompleksinis vystymas įrengiant krantinę, šaligatvius, apšvietimą, pėsčiųjų ir dviračių takus, parkavimo aikšteles, želdynus ir mažosios architektūros įrenginius (plėtojant viešąsias erdves), inžinerinių tinklų (vandentiekio, elektros, nuotekų sistemos ir kt.) bei kitos infrastruktūros įrengimas pritaikant teritoriją privačių investicijų pritraukimui | Vietinis verslas, bedarbiai, vyresnio amžiaus darbingi asmenys, neįgalieji | Patraukli infrastruktūra sudarytų palankias sąlygas privačioms investicijoms pritraukti, kurios taptų prielaida naujų darbo vietų kūrimui ir seniūnijos gyventojų užimtumo didinimui.  Dviračių turizmas turėtų didelę ekologinę ir socialinę - ekonominę naudą vietinėms bendruomenėms, nes būtų sukurtos naujos darbo vietos dviračių turizmo infrastruktūros vystymo ir turistų aptarnavimo sektoriuje.  Želdynų plėtra ir mažosios architektūros įrengimas, patogi šaligatvių ir dviračių takų infrastruktūra sudarytų galimybes didesniam vyresnio amžiaus asmenų bei neįgaliųjų fiziniam aktyvumui atvirose erdvėse, prisidėtų prie šių tikslinių grupių socialinės atskirties mažėjimo. |
|  |  |  |
| 3. Nemuno salos išvystymas į multifunkcinį sveikatinimo ir kultūros kompleksą pritaikant jį visuomenės poreikiams, siekiant plėtoti alternatyvias susisiekimo rūšis įrengiant krantines ir prieplauką, kitą infrastruktūrą, skatinančią privačių investicijų pritraukimą | Vietinis verslas, neįgalieji, vyresnio amžiaus asmenys, vaikai iš socialinės rizikos šeimų | Nemuno salos išvystymas sudarytų prielaidas privačių investicijų pritraukimui, vietinio verslo iniciatyvų plėtrai, o kartu ir naujų darbo vietų kūrimui.  Nemuno salos infrastruktūros sutvarkymas sudarytų sąlygas (tiek tikslinės Aleksoto, tiek ir susijusios teritorijos gyventojų, įskaitant ir priklausančius įvairioms socialinės atskirties grupėms) laisvalaikio praleidimui. Tai prisidėtų prie minėtų tikslinių grupių socialinės atskirties mažėjimo, sveikesnės gyvensenos, mažesnio sergamumo, o kartu ir gyvenimo kokybės augimo. |
|  |  |  |
| 4. Panaudojant teritorijos gamtinio karkaso ypatumus, siekiant netradicinių erdvių pritaikymo kultūros ir kitoms reikmėms, sutvarkyti Marvelės upelio slėnį, įrengti infrastruktūrą ir pritaikyti ją visuomenės poreikiams | Vietinis verslas, vyresnio amžiaus asmenys, neįgalieji | Atsižvelgiant į SSGG analizėje identifikuotą didelį Aleksoto seniūnijos verslumo potencialą, sutvarkytas Marvelės upelio slėnis ir jame įrengta infrastruktūra taptų patraukli vietinėms verslo iniciatyvoms, kas tuo pačiu prisidėtų prie seniūnijos gyventojų užimtumo augimo.  Šiose viešose erdvėse vykstantys kultūros, edukaciniai bei kito pobūdžio renginiai taptų labiau prienami tai visuomenės daliai (vyresnio amžiaus žmonėms, neįgaliesiems), kuri turi ribotas galimybes į juos įsitraukti kitais būdais (dėl per didelių atstumų, ribotų finansinių išteklių ir pan.). Tai skatintų šių visuomenės grupių aktyvesnę socializaciją, mažintų socialinę atskirtį. |
|  |  |  |
| 5. Apžvalgos aikštelės Aleksote rekonstravimas, pritraukiant privačias investicijas | Vietinis verslas, neaktyvūs darbingi asmenys, bedarbiai | Apžvalgos aikštelės rekonstravimas leistų pritraukti didesnius lankytojų – tiek vietinių, tiek užsienio turistų – srautus, o kartu ir paskatintų naujas vietinio verslo iniciatyvas tose sferose, kuriose šiuo metu jaučiamas paslaugų Aleksoto seniūnijoje trūkumas – maitinimo, apgyvendinimo įstaigų, ir pan. Tuo pačiu būtų kuriamos naujos darbo vietos aptarnavimo sferoje, kurioje reikiamos kompetencijos gali būti sąlyginai greitai ir nesunkiai įgyjamos, todėl atsirastų galimybė integruoti į darbo rinką net ir ilgalaikius bedarbius. |
|  |  |  |
| 6. Pastato esančio Aleksote, Europos pr. 105A konversija į daugiafunkcinį centrą įrengiant ir pritaikant jį visuomenės poreikiams ir sukuriant infrastruktūrą, skatinančią tolesnį teritorijos vystymą bei privačių investicijų pritraukimą | Vyresnio amžiaus asmenys, neįgalieji, vaikai iš socialinės rizikos šeimų, kiti soc. atskirtį patiriantys asmenys (patiriantys smurtą šeimoje, priklausantys nuo alkoholio, grįžę iš įkalinimo įstaigų, pabėgėliai ir kt.) | Daugiafunkciniame centre būtų sudarytos sąlygos veikti vaikų dienos, pagyvenusių žmonių dienos ir jaunimo užimtumo centrams, kitoms nevyriausybinėms organizacijoms. Tokie centrai, siekdami ugdyti ir palaikyti pagyvenusių ir neįgalių žmonių funkcionalumą ir mažinti socialinę atskirtį, vykdytų tokias veiklas kaip savišvieta, socialinės, pedagoginės bei psichologinės pagalbos teikimas, neformalus suaugusiųjų užimtumas (kultūrinė veikla, sportinė veikla), visuomenės sveikatinimas.  Būtų užtikrintas Aleksoto VVG teritorijoje ypač aktualus vaikų iš socialinės rizikos šeimų ugdymo, higienos, sveikatos priežiūros, bendravimo ir socialinių įgūdžių lavinimo, tikslingo laisvalaikio praleidimo poreikių patenkinimas. |

\* Viešųjų materialinių ir (ar) nematerialinių investicijų (ES, valstybės, savivaldybių biudžetų ir kitų viešųjų lėšų) lėšomis numatomos įgyvendinti Kauno miesto integruotos teritorijos vystymo programos priemonės

# Aleksoto plėtros strategijos tikslai, uždaviniai ir jų įgyvendinimo stebėsenos rodikliai bei integruoto ir novatoriško strategijos pobūdžio apibūdinimas

## Aleksoto plėtros strategijos tikslai

Kauno miesto Aleksoto plėtros 2015-2020 m. strategijos tikslas - **pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius** – pasirinktas, atsižvelgiant į atliktą teritorijos poreikių ir galimybių analizę, jos metu identifikuotus didžiausią įtaką Aleksoto tikslinei teritorijai darančius veiksnius bei įvertinus galimus išorinės aplinkos pokyčius (galimybes ir grėsmes) ir turimus išteklius.

*1. Pasirinkto tikslo įgyvendinimas prisidės prie SSGG analizėje nustatytų tarpusavyje susijusių silpnybių sprendimo, o kartu leis pasinaudoti stiprybėmis, galimybėmis bei sumažinti grėsmes.*

Strategijos tikslas leis išnaudoti šias Aleksoto tikslinės teritorijos stiprybes ir galimybes:

- Seniūnijoje sukaupta didžiulė verslo ir gamybos patirtis. Seniūnijos teritorijoje veikia apie 1060 įmonių iš kurių 5 - AB ‚Kauno grūdai“, UAB „Top Sport“, UAB „Imlitex“, AB „Freda“ ir UAB ‚Boslita ir Ko“ - patenka tarp dvidešimties didžiausių Kauno įmonių.

- Tiek Kauno miesto, tiek ir Lietuvos kontekste Aleksotas išsiskiria tuo, kad 5,7 proc. gyventojų turi bent minimalų savo verslą, tuo tarpu kai vidutiniškai Lietuvoje nuosavą verslą turi tik 2,8 proc. gyventojų

- Didelis seniūnijos verslumo potencialas: remiantis 2015 m. apklausos dėl Aleksoto vietos plėtros 2015-2020 m. strategijos duomenimis, beveik 20 proc. respondentų būtų pasirengę pradėti nuosavą verslą, jei būtų teikiamos profesionalios konsultacijos dėl naujo verslo kūrimo.

- Aktyvios Aleksoto bendruomeninės organizacijos.

- Tamprios seniūnijos gyventojų sąsajos su gyvenamąja vietove ir savęs kaip aleksotiškių identifikavimas, skatinantis gyvenamosios vietos puoselėjimą.

- Sutvarkius apleistas pramonines teritorijas ir įdiegus jose tinkamas infrastruktūras, būtų sudarytos palankios sąlygos privačioms investicijoms, įskaitant „plyno lauko“ investicijas, o tuo pačiu ir užimtumo augimui.

- Aktyvių bendruomeninių organizacijų iniciatyvų skatinimas ir jų veiklos plėtojimas, bendruomeniškumo ir savanorystės ugdymas, mecenavimo skatinimas švietimo, kultūros ir kitose srityse prisidėtų prie efektyvesnio vietos problemų sprendimo, socialinės atskirties mažėjimo ir gyvenimo kokybės tikslinėje teritorijoje augimo.

- Bendradarbiavimo tinklų kūrimas ir vystymas su kitomis VVG (ypatingai besiribojančiomis) ir užsienio partneriais, sudarytų sąlygas pasidalinti gerąja patirtimi. Bendrų projektų vykdymas su besiribojančiomis VVG leistų užtikrinti aukštesnę vietos projektų kokybę.

- Sėkminga pabėgėlių integracija prisidėtų prie dalies seniūnijos problemų, tokių kaip mažėjantis gyventojų skaičius ar didėjantis gyventojų amžiaus vidurkis, sprendimo.

Suformuluotas tikslas prisidės prie šių Aleksoto tikslinės teritorijos SSGG analizėje identifikuotų silpnybių sprendimo:

- Nors trijose Aleksoto seniūnaitijose stebimas gyventojų skaičiaus augimas, bendrai Aleksoto seniūnijoje pasireiškia bendros visam Kauno miestui neigiamos demografinės tendencijos, susijusios su natūralia gyventojų kaita ir didele miesto gyventojų emigracija.

- Aleksoto VVG teritorijoje yra santykinai didelis ilgalaikių bedarbių skaičius

- Santykinai didelis, lyginant su kitomis Kauno m. seniūnijomis, socialinės rizikos šeimų skaičius.

- Socialinių paslaugų sektoriaus galimybės ir kokybė neatitinka gyventojų poreikių

- Praktiškai nėra socialines paslaugas teikiančių nevyriausybinių organizacijų neįgaliems asmenims bei socialinės rizikos šeimoms, vaikų dienos centrų, apnakvindinimo paslaugas šeimoms, atsidūrusioms krizinėje situacijoje, teikiančių įstaigų, ir pan. Vaikų, gyvenančių socialinės rizikos šeimose, skaičius nemažėja ir šiuo metu siekia per 300 vaikų.

- Jaunimo ir kitų amžiaus grupių gyventojų laisvalaikio užimtumas apklausos dėl Aleksoto vietos plėtros 2015-2020 m. strategijos duomenimis viena opiausių gyvenamosios vietovės problemų.

- Aleksoto seniūnijoje nėra patalpų, kuriose NVO galėtų vykdyti ir plėtoti savo veiklas, tarp jų: įgyvendinti užimtumo iniciatyvas, teikti tam tikras socialines paslaugas bendruomenės nariams, įgyvendinti vaikų ir pagyvenusių asmenų užimtumo iniciatyvas, vykdyti mokymo, savanorystės ugdymo ir kt. veiklas.

Tikslo įgyvendinimas leis sumažinti šias SSGG analizėje išskirtas grėsmes:

- Tolesnis seniūnijos gyventojų skaičiaus mažėjimas, atsižvelgiant į tendenciją, kad Kaune gyventojų mažėja sparčiau nei vidutiniškai visoje Lietuvoje

- Nepasikeitus tendencijoms, Kauno mieste, įskaitant ir Aleksoto seniūniją, pensinio amžiaus gyventojų dalis dar didės.

- Nepakankamos viešosios paskirties pastatų ir erdvių atnaujinimo ir pritaikymo viešiesiems poreikiams apimtys, netvarkomi apleisti pastatai formuos nepatrauklų ir nesaugų seniūnijos vaizdą

- Lietuvos įsipareigojimai dėl pabėgėlių priėmimo, tam tinkamai nepasiruošus, sukels socialinius prieštaravimus bei neigiamą visuomenės reakciją, kas atsispindi ir 2015 m. apklausos dėl Aleksoto vietos plėtros 2015-2020 m. strategijos rezultatuose.

- Neskiriant pakankamai dėmesio jaunimo, ypač gyvenančio socialinės rizikos šeimose, užimtumui laisvalaikiu, ateityje tikėtinas tokių jaunuolių socialinių įgūdžių trūkumas įvairiose srityse.

- Neturėdamas galimybės vystyti savo talentų ir saviraiškos galimybių, jaunimas neišnaudos savo kūrybinio potencialo, kuris ateityje galėtų tapti viena iš seniūnijos ekonominio ir kultūrinio augimo prielaidų.

- Nesėkmė integracijos procese gali nustumti pabėgėlius į tautiniu bei religiniu pagrindu paremtą ekonominę, socialinę bei kultūrinę atskirtį. Tai didintų socialinę įtampą, nesaugumą ir lemtų dar didesnę šios gyventojų grupės socialinę izoliaciją.

*2. Formuluojant tikslą, buvo įvertinti šie alternatyvūs tikslai:*

- Sumažinti neigiamas demografines tendencijas Kauno miesto Aleksoto tikslinėje teritorijoje, gerinant gyvenamąją aplinką, įskaitant infrastruktūrą;

- Mažinti gyventojų emigraciją kuriant naujas darbo vietas.

Daugiakriterinės analizės metodu (2 priedas) buvo atrinkta tikslo alternatyva „Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius“, kuri surinko daugiausiai balų.

**Tikslo stebėsenos (efekto rodiklis):**

|  |  |  |  |  |
| --- | --- | --- | --- | --- |
| *Kodas* | *Efekto rodiklio pavadinimas* | *Matavimo vienetas* | *Pradinė reikšmė (2015 m.)* | *Siekiama reikšmė (2022 m.)* |
| 1-E-1 | Bedarbių skaičius tenkantis 1000 gyventojų | Asmenys | 48,5 | 45,5 |

**Tikslo stebėsenos (rezultato rodiklis):**

|  |  |  |  |  |
| --- | --- | --- | --- | --- |
| *Kodas* | *Rezultato rodiklio pavadinimas* | *Matavimo vienetas* | *Pradinė reikšmė (2015 m.)* | *Siekiama reikšmė (2022 m.)* |
| 1-R-1 | Darbingi asmenys (vietos bendruomenės nariai), kurių socialinė atskirtis sumažėjo dėl projekto veiklų dalyvių dalyvavimo projekto veiklose (praėjus 6 mėnesiams po projekto veiklų dalyvių dalyvavimo ESF veiklose) | Procentai | 0 | 10 |
| 1-R-2 | Projektų veiklų dalyvių, kurių padėtis darbo rinkoje pagerėjo praėjus 6 mėnesiams po dalyvavimo ESF veiklose dalis | Procentai | 0 | 20 |
| 1-R-3 | Socialinių partnerių organizacijose ar NVO savanoriaujančių dalyvių (vietos bendruomenės nariai) dalis praėjus 6 mėnesiams po dalyvavimo ESF veiklose | Procentai | 0 | 10 |
| 1-R-4 | Projektų veiklų dalyvių, įkūrusių ar išplėtusių verslą, praėjus 6 mėnesiams po dalyvavimo ESF veiklose, dalis | Procentai | 0 | 20 |

Įgyvendinus Aleksoto plėtros 2015-2020 m. strategiją BIVP projektų veiklų dalyvių skaičius (įskaitant visas tikslines grupes) ir visus uždavinius, **sudarys 320 asmenų**.

Aleksoto plėtros 2015-2020 m. strategijos tikslo įgyvendinimo terminas, per kurį bus pasiekti suplanuoti efekto ir rezultato (-ų) rodikliai - 2022 metų gruodžio 31 diena.

## Aleksoto vietos plėtros strategijos uždaviniai

Kauno miesto Aleksoto plėtros 2015-2020 m. strategijoje numatyti trys uždaviniai, tikslui pasiekti:

1.1 uždavinys. Mažinti Kauno miesto Aleksoto VVG teritorijos gyventojų socialinę atskirtį.

1.2 uždavinys. Didinti bedarbių ir neaktyvių darbingų gyventojų užimtumą, siekiant pagerinti šių asmenų padėtį darbo rinkoje.

1.3 uždavinys. Didinti gyventojų verslumą, siekiant pagerinti darbingų vietos veiklos grupės teritorijos gyventojų padėtį darbo rinkoje.

Siekiant strategijoje numatyto tikslo ir uždavinių įgyvendinimo bus skatinama savanoriška gyventojų veikla, mecenavimo veikla, bendradarbiavimo ir informacijos sklaidos tinklų, kiek tai reikalinga strategijos tikslui ir uždaviniams pasiekti, kūrimas ir palaikymas.

**Uždaviniais sprendžiamos silpnybės, pasinaudojimas stiprybėmis ir jų rezultatai**

|  |  |  |  |
| --- | --- | --- | --- |
| **Sprendžiama silpnybė (arba)**  **Pasinaudojimas stiprybe** | **Rezultatas** | **Svarstyti alternatyvūs būdai\*** | |
| **1.1 uždavinys**. Mažinti Kauno miesto Aleksoto VVG teritorijos gyventojų socialinę atskirtį | | | |
| **Sprendžiama silpnybė:** Socialinių paslaugų sektoriaus galimybės ir kokybė neatitinka gyventojų poreikių Praktiškai nėra socialines paslaugas teikiančių nevyriausybinių organizacijų neįgaliems asmenims bei socialinės rizikos šeimoms, vaikų dienos centrų, apnakvindinimo paslaugas šeimoms, atsidūrusioms krizinėje situacijoje, teikiančių įstaigų, ir pan. Vaikų, gyvenančių socialinės rizikos šeimose, skaičius nemažėja ir šiuo metu siekia per 300 vaikų. | Pagerėjusi darbingų asmenų (vietos bendruomenės narių) padėtis darbo rinkoje bei pagerėję sąlygos socialinę atskirtį patiriantiems darbingiems gyventojams dalyvauti visuomenės gyvenime | | Gerinti viešųjų paslaugų prieinamumą socialiai pažeidžiamoms grupėms;  Plėtoti socialinę infrastruktūrą, sudarant prielaidas socialiai pažeidžiamų grupių integracijai. |
| **1.2 uždavinys**. Didinti bedarbių ir neaktyvių darbingų gyventojų užimtumą, siekiant pagerinti šių asmenų padėtį darbo rinkoje | | | |
| **Sprendžiama silpnybė:** Iš kitų Kauno m. seniūnijų Aleksoto VVG teritorija išsiskiria aukščiausiu nedarbo lygiu bei didžiausia ilgalaikių bedarbių dalimi (net 20,6 proc. (arba 189 asmenys) visų Aleksoto seniūnijos bedarbių sudarė ilgalaikiai bedarbiai). Ypatingai aktuali VVG teritorijos problema – palyginti aukšta neaktyvių darbingų gyventojų dalis. | Pagerėjusi darbingų neaktyvių asmenų (vietos bendruomenės narių) padėtis darbo rinkoje, padidėjęs bedarbių ir neaktyvių darbingų gyventojų užimtumas | | Aktyviau įtraukti bedarbius į savivaldybės finansuojamas viešųjų darbų programas  Teikti ilgalaikiams bedarbiams ir neaktyviems gyventojams psichologinę pagalbą |
| **1.3 uždavinys**. Didinti gyventojų verslumą, siekiant pagerinti darbingų vietos veiklos grupės teritorijos gyventojų padėtį darbo rinkoje | | | |
| **Pasinaudojimas stiprybe:** Seniūnijoje sukaupta didžiulė verslo ir gamybos patirtis. Tiek Kauno miesto, tiek ir Lietuvos kontekste Aleksotas išsiskiria tuo, kad 5,7 proc. gyventojų turi savo verslą, tuo tarpu kai vidutiniškai Lietuvoje nuosavą verslą turi tik 2,8 proc. gyventojų (kitose Kauno seniūnijose šis rodiklis svyruoja nuo 2 iki 5 proc.). Be to, kaip parodė įmonių apklausa, Aleksoto seniūnija turi pakankamai daug potencialo tiek vietinių gyventojų verslumo gebėjimų ugdymui, tiek ir vietinio įsidarbinimo galimybėms didinti. | Išaugę tikslinės Aleksoto VVG teritorijos gyventojų verslumo gebėjimai ir užimtumas | | Didinti gyventojų užimtumą Kauno mieste, aktualizuojant kultūros paveldą;  Kurti naujas darbo vietas, vykdant apleistų teritorijų konversiją. |

\* Pasinaudojus daugiakriterinės analizės metodu, alternatyvūs įvardytos silpnybės (problemos) sprendimo (arba stiprybės išnaudojimo) būdai buvo atmesi, kaip surinkę mažiau balų.

|  |  |
| --- | --- |
| **1.1. Uždavinys: Mažinti Kauno miesto Aleksoto VVG teritorijos gyventojų socialinę atskirtį** |  |
| 1. Uždavinys suformuotas atsižvelgiant į SSGG analizėje identifikuotą silpnybę: Socialinių paslaugų sektoriaus galimybės ir kokybė neatitinka gyventojų poreikių Praktiškai nėra socialines paslaugas teikiančių nevyriausybinių organizacijų neįgaliems asmenims bei socialinės rizikos šeimoms, techninės kūrybos centrų, apnakvindinimo paslaugas šeimoms, atsidūrusioms krizinėje situacijoje, teikiančių įstaigų, ir pan. Vaikų, gyvenančių socialinės rizikos šeimose, skaičius nemažėja ir šiuo metu siekia per 300 vaikų. |
| 2. Uždavinio alternatyvų vertinimo metu svarstyti alternatyvūs uždaviniai: |
| Plėtoti socialinių paslaugų teikimą, sudarant prielaidas socialiai pažeidžiamų grupių integracijai; |
| Gerinti viešųjų paslaugų prieinamumą socialiai pažeidžiamoms grupėms; |
| Mažinti Kauno miesto Aleksoto VVG teritorijos gyventojų socialinę atskirtį. |
| Daugiakriterinės analizės (2 priedas) metodu buvo atrinkta uždavinio alternatyva „Mažinti Kauno miesto Aleksoto VVG teritorijos gyventojų socialinę atskirtį“ |
| 3. Uždavinio įgyvendinimo pradžia/pabaiga – 2017/2022 metai |
| *4. rezultatas, nurodantis uždaviniu sprendžiamos problemos (arba išnaudojamos stiprybės) kiekybinį pokytį, ir sukuriami produktai iki 2022 m.* |
| Uždavinio įgyvendinimo stebėsenos produkto rodiklis ir reikšmė (skaičiais):  „BIVP projektų veiklų dalyviai (įskaitant visas tikslines grupes)“ ( 134 asmenys)  „Projektų, kuriuos visiškai arba iš dalies įgyvendino socialiniai partneriai ar NVO, skaičius“ (1 projektas)  Uždavinio įgyvendinimo stebėsenos rezultato rodiklis ir reikšmė (procentais)  „Socialinių partnerių organizacijose ar NVO savanoriaujančių dalyvių (vietos bendruomenės nariai) dalis praėjus 6 mėnesiams po dalyvavimo ESF veiklose“; (10 proc.)  ,,Darbingi asmenys (vietos bendruomenės nariai), kurių socialinė atskirtis sumažėjo dėl projekto veiklų dalyvių dalyvavimo projekto veiklose (praėjus 6 mėnesiams po projekto veiklų dalyvių dalyvavimo ESF veiklose)“ (10 proc.) |

|  |  |
| --- | --- |
| **1.2. Uždavinys: Didinti bedarbių ir neaktyvių darbingų gyventojų užimtumą, siekiant pagerinti šių asmenų padėtį darbo rinkoje** |  |
| *1. Paaiškinimas, kaip formuluojant uždavinį buvo naudojami SSGG analizės rezultatai (nurodomi konkrečių SSGG lentelėje įvardytų veiksnių strateginiai ryšiai).* |
| Tikslo 2 uždavinys suformuotas atsižvelgiant į SSGG analizėje identifikuotą silpnybę: Iš kitų Kauno m. seniūnijų Aleksoto VVG teritorija išsiskiria aukščiausiu nedarbo lygiu bei didžiausia ilgalaikių bedarbių dalimi (net 20,6 proc. (arba 189 asmenys) visų Aleksoto seniūnijos bedarbių sudarė ilgalaikiai bedarbiai). |
|  |
| 2. Uždavinio alternatyvų vertinimo metu svarstyti alternatyvūs uždaviniai: |
| *Didinti gyventojų užimtumą Aleksoto seniūnijoje, aktualizuojant kultūros paveldą;* |
| *Kurti naujas darbo vietas, vykdant apleistų teritorijų konversiją;* |
| *Didinti bedarbių ir neaktyvių darbingų gyventojų užimtumą, siekiant pagerinti šių asmenų padėtį darbo rinkoje.* |
| Daugiakriterinės analizės (2 priedas) metodu buvo atrinkta uždavinio alternatyva „Didinti bedarbių ir neaktyvių darbingų gyventojų užimtumą, siekiant pagerinti šių asmenų padėtį darbo rinkoje“ |
| 3. Uždavinio įgyvendinimo pradžia/pabaiga – 2017/2021 metai |
| *4. rezultatas, nurodantis uždaviniu sprendžiamos problemos (arba išnaudojamos stiprybės) kiekybinį pokytį, ir sukuriami produktai iki 2022 m.*  *Uždavinio įgyvendinimo stebėsenos produkto rodiklis ir reikšmė (skaičiais):*  *„BIVP projektų veiklų dalyviai (įskaitant visas tikslines grupes)“ (90 asmenų)*  *„Projektų, kuriuos visiškai arba iš dalies įgyvendino socialiniai partneriai ar NVO, skaičius“ (1 projektas)*  *Uždavinio įgyvendinimo stebėsenos rezultato rodiklis ir reikšmė (procentais)*  *„BIVP projektų veiklų dalyvių, kurių padėtis darbo rinkoje pagerėjo praėjus 6 mėnesiams po dalyvavimo ESF veiklose, dalis“; (20 proc.)* |

|  |  |
| --- | --- |
| **1.3. Uždavinys: Didinti gyventojų verslumą, siekiant pagerinti darbingų vietos veiklos grupės teritorijos gyventojų padėtį darbo rinkoje** |  |
| *1. Paaiškinimas, kaip formuluojant uždavinį buvo naudojami SSGG analizės rezultatai (nurodomi konkrečių SSGG lentelėje įvardytų veiksnių strateginiai ryšiai).* |
| Tikslo 1 uždavinys suformuotas atsižvelgiant į SSGG analizėje identifikuotą stiprybę: Seniūnijoje sukaupta didžiulė verslo ir gamybos patirtis. Tiek Kauno miesto, tiek ir Lietuvos kontekste Aleksotas išsiskiria tuo, kad 5,7 proc. gyventojų turi savo verslą, tuo tarpu kai vidutiniškai Lietuvoje nuosavą verslą turi tik 2,8 proc. gyventojų (kitose Kauno seniūnijose šis rodiklis svyruoja nuo 2 iki 5 proc.). Be to, kaip parodė įmonių apklausa, Aleksoto seniūnija turi pakankamai daug potencialo tiek vietinių gyventojų verslumo gebėjimų ugdymui, tiek ir vietinio įsidarbinimo galimybėms didinti. |
| *2. Svarstyti alternatyvūs uždaviniai ir uždavinio pasirinkimo priežastys (pagal gairių 6 priedą atlikto uždavinio ir priemonių alternatyvų įvertinimo išvada).* |
| Uždavinio alternatyvų vertinimo metu svarstyti alternatyvūs uždaviniai: |
| *Didinti gyventojų verslumą, siekiant jaunimo užimtumo augimo;* |
| *Skatinti verslumą, naujų verslų kūrimąsi ir plėtrą, naudojant intensyvias neformalaus mokymo ir motyvavimo priemones;* |
| *Didinti gyventojų verslumą, siekiant pagerinti darbingų vietos veiklos grupės teritorijos gyventojų padėtį darbo rinkoje.* |
| Daugiakriterinės analizės (2 priedas) metodu buvo atrinkta uždavinio alternatyva „Didinti gyventojų verslumą, siekiant pagerinti darbingų vietos veiklos grupės teritorijos gyventojų padėtį darbo rinkoje“ |
| 3. Uždavinio įgyvendinimo pradžia/pabaiga – 2018/2022 metai |
| *4. rezultatas, nurodantis uždaviniu sprendžiamos problemos (arba išnaudojamos stiprybės) kiekybinį pokytį, ir sukuriami produktai iki 2022 m.*  *Uždavinio įgyvendinimo stebėsenos produkto rodiklis ir reikšmė (skaičiais):*  *„BIVP projektų veiklų dalyviai (įskaitant visas tikslines grupes)“ (105 asmenys)*  *„Projektų, kuriuos visiškai arba iš dalies įgyvendino socialiniai partneriai ar NVO, skaičius“ (1 projektas)*  *Uždavinio įgyvendinimo stebėsenos rezultato rodiklis ir reikšmė (procentais)*  *„BIVP projektų veiklų dalyvių, įkūrusių ar išplėtusių verslą, praėjus 6 mėnesiams po dalyvavimo ESF veiklose, dalis“; (20 proc.)* |

## Aleksoto vietos plėtros strategijos integruoto ir novatoriško pobūdžio apibūdinimas

Aleksoto VVG parengta strategija yra pirmasis bandymas seniūnijoje įgyvendinti kompleksines, į gyvenimo kokybės gerinimą, darbo vietų kūrimą bei socialinės atskirties mažinimą nukreiptas plėtros priemones ir veiksmus.

**Aleksoto VVG strategijos integruoto pobūdžio apibūdinimas**. Aleksoto plėtros strategija – tai dokumentas, kurio pagrindu vykdoma Aleksoto tikslinės teritorijos plėtra, todėl rengiant ją ypatingas dėmesys skirtas integruoto požiūrio principui. Norėdami ištirti atskirų bendruomenės grupių situaciją buvo atliktas gyventojų nuomonės tyrimas. Iš tyrimo rezultatų matyti, kad teritorijos gyventojai mato įvairias socialines ir ekonomines problemas, kurių sprendimo būdai atsispindi strategijoje. Rengiant plėtros strategiją buvo organizuojami susitikimai su vietos gyventojais, susitikimuose buvo aptariama seniūnijos padėtis socialinėje ir ekonominėje srityse. Strategijos integruoto požiūrio principo laikymuisi ypatingą reikšmę turėjo VVG organizuojami atskiri susitikimai su tikslinių grupių (jaunimo, verslo, savanorių organizacijų ir kt. ) atstovais. Nustatytoms atskirų sektorių problemoms spręsti Aleksoto plėtros strategijos uždaviniai buvo tiesiogiai susieti su Kauno ITV programos 1.3 Uždaviniu , o strategijos veiksmai − su Kauno ITV programos priemone Nr. 1.3.2.1.

**Kauno ITV programos ir Kauno miesto Aleksoto VPS sąsajų aprašymas**

|  |  |  |  |
| --- | --- | --- | --- |
|  | **Kauno ITV programa** |  | **Kauno miesto Aleksoto VPS** |
| Tikslas | 1. Tikslas. Sumažinti neigiamas demografines tendencijas Kauno miesto tikslinėse teritorijose, gerinant gyvenamąją aplinką |  | 1 Tikslas. Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius. |
| Uždaviniai | 1.1. Uždavinys. Sudaryti sąlygas naujų darbo vietų kūrimui, kuriant naujus ir stiprinant esamus traukos centrus tikslinėse teritorijose |  |  |
|  | 1.2. Uždavinys. Didinti tikslinių teritorijų patrauklumą gyventojams, kompleksiškai gerinant ir plėtojant viešąją infrastruktūrą |  | 1.1. Uždavinys. Mažinti Kauno miesto Aleksoto VVG teritorijos gyventojų socialinę atskirtį |
|  | **1.3. Uždavinys. Mažinti socialinę atskirtį, skatinant socialiai pažeidžiamų grupių integraciją ir sveiką gyvenimo būdą** |  | 1.2. Uždavinys. Didinti bedarbių ir neaktyvių darbingų gyventojų užimtumą, siekiant pagerinti šių asmenų padėtį darbo rinkoje |
|  | 1.4. Uždavinys. Mažinti oro užterštumą, kuriant saugią ir darnią susisiekimo sistemą |  | 1.3. Uždavinys. Didinti gyventojų verslumą, siekiant pagerinti darbingų vietos veiklos grupės teritorijos gyventojų padėtį darbo rinkoje |
| Susijusios priemonės, veiksmai | **1.3.2.1. Pagal Aleksoto ir Žaliakalnio teritorijose veikiančių VVG parengtas vietos plėtros strategijas (bendradarbiaujant savivaldybei, įmonėms ir verslo asociacijoms, bendruomenėms ir kitoms nevyriausybinėms organizacijoms) įgyvendinti vietos bendruomenių socialines ir kultūrines iniciatyvas socialinei integracijai didinti; jaunimo bei socialinio verslumo iniciatyvas; veiklas skatinančias jaunimo užimtumą, įdarbinimą ir verslumą** |  | 1.1.1. Veiksmas. Bendrųjų socialinių ir kitų paslaugų teikimas socialinę atskirtį patiriantiems gyventojams; 1.1.2. Veiksmas. Socialinę atskirtį patiriančių šeimų vaikų priežiūros organizavimas ir kitų paslaugų teikimas; 1.1.3. Veiksmas. Socialinę atskirtį patiriančių gyventojų informuotumo didinimas ir visuomeninio aktyvumo skatinimas  1.2.1. Veiksmas. Naujų profesinių ir kitų reikalingų įgūdžių įgijimo rėmimas; 1.2.2. Veiksmas. Informavimas, konsultavimas, tarpininkavimas ir kita pagalba įsidarbinant;  1.3.1. Veiksmas. Besikuriančio verslo, įskaitant savarankišką veiklą pradedančius asmenis, konsultavimas ir mentorystė;  1.3.2. Veiksmas. Verslui pradėti, įskaitant savarankišką veiklą pradedančius asmenis, reikalingų priemonių suteikimas |

Aleksoto plėtros strategijos integralumas ir suderinamumas su Kauno miesto integruotos teritorijos vystymo programos tikslais, uždaviniais ir planuojamomis investicijomis; strategijos sąsajos su Integruotų teritorijų vystymo programa pagrindžiamos ir detalizuojamos Strategijos 3.3 skyriuje.

**Integruoto pobūdžio laikymasis įgyvendinant Aleksoto plėtros strategiją**. Siekiant integruotai – tarpusavyje susietai ir nuosekliai, spręsti atskirų socialinių, ekonominių ir aplinkosaugos sektorių problemas, įgyvendinant strategiją bus organizuojami kvietimai pagal atskirus veiksmus, atsižvelgiant į atskirų sektorių tematiką bei susitikimuose su VVG teritorijos gyventojais išsakytą aktualų poreikį. Kvietimai bus logiškai išdėstyti laike, logiškai suplanuoti. Finansiniai ištekliai, skirti kvietimams, bus pagrįsti bei logiškai suplanuoti, atsižvelgiant į strategijos prioritetus, uždavinius veiksmus bei jų įgyvendinimo planą.

**Strategijos pobūdžio naujoviškumas (novatoriškumas) pagrindžiamas** dideliu dėmesiu iniciatyvoms „iš apačios į viršų“, taip siekiant į Strategijos rengimą, sprendžiant seniūnijos problemas, įtraukti kuo daugiau dalyvių – Kauno miesto Aleksoto VVG teritorijos gyventojus, socialinės atskirties grupes, įvairias įstaigas ir įmones, bendruomenes ir vietos valdžią.

Toks strategijos rengimo metodas, aktyvindamas vietos bendruomenes ir kitas nevyriausybines organizacijas, kartu skatina partnerystę ir bendradarbiavimą, kas suteikia galimybes įgyti naujos patirties ir netradiciškai pažvelgti į „senų“ problemų sprendimą.

Aleksoto VVG, rengdama Strategiją, daug dėmesio skyrė seniūnijos gyventojų informavimui apie vietos iniciatyvų finansavimo galimybes, taip pat su vietos gyventojais buvo kalbama apie galimas plėtros kryptis aptariant projektines idėjas, kartu bandoma atskleisti susidariusias problemas, ieškant jų priežasčių ir galimų sprendimo būdų. Toks strateginio dokumento rengimas (kuomet rengiant atsižvelgiama į gyventojų nuomonę ir išklausomos problemos ir detalios jų sprendimo alternatyvos, kartu ieškant geriausio varianto) – nauja viešojo gyvenimo praktika, skatinanti seniūnijos gyventojų ir jų bendruomenių aktyvumą.

Svarbu ir tai, kad nagrinėjant gyventojų kritines pastabas ir pasiūlymus, kylančius „iš apačios į viršų“, pavyko ne tik įvertinti didelę Aleksoto seniūnijos gyventojų ir verslo poreikių įvairovę, bet ir įvertinti galimus įsisenėjusių vietos problemų sprendimo sunkumus ir identifikuoti geriausias alternatyvas.

Aleksoto VVG strategijos novatoriškumas grindžiamas dar ir tuo, kad strategija numato Lietuvoje dar nepaplitusią pabėgėlių integracijos veiklą; pabėgėliai yra išskiriami kaip viena iš tikslinių strategijos grupių, atkreipiamas dėmesys į galimą jų socialinės atskirties problemą bei kompleksinio jų integracijos poreikio būtinybę.

Aleksoto VVG didelį dėmesį skyrė tam, kad strategijos įgyvendinimas užtikrintų nevienakryptę, daugiasektorišką vietos plėtrą. Tam prielaidas sudarė pati VVG sudėtis, kurioje proporcingai atstovaujami pagrindiniai vietos plėtrą įtakojantys sektoriai: verslas, vietos valdžia ir gyventojų bendruomenės bei nevyriausybinės organizacijos. Rengiant strategiją buvo derinami visų sektorių poreikiai ir interesai, todėl strategijoje numatytas platus įgyvendinamų priemonių ratas – įtraukti įvairių sektorių būklę plėtojantys ar problemas sprendžiantys veiksmai. Strategijos įgyvendinimas be kitų teigiamų pasekmių, užtikrins socialinės atskirties mažėjimą, užimtumo augimą bei ekonominių veiklų, taip pat susijusių ir su inovacijų diegimu ir taikymu, masto augimą Aleksoto seniūnijoje.

# Aleksoto plėtros 2015-2020 metais strategijos rengimo eiga ir Aleksoto bendruomenės dalyvavimo, rengiant vietos plėtros strategiją, apibūdinimas

Rengiant Kauno miesto Aleksoto plėtros 2015-2020 metų strategiją vadovautasi „iniciatyvos iš apačios“ principu. Nors strategijos parengimas vyko ypač sparčiai (strategijos rengimo darbai prasidėjo iš karto po Kauno miesto Aleksoto vietos veiklos grupės įsteigimo 2015.08.06), strategijos rengėjams pavyko užtikrinti platų visų gyventojų grupių įtraukimą į strategijos rengimo procesą.

Principinė strategijos rengimo schema pateikta paveiksle žemiau.

|  |
| --- |
| *Vietos veiklos grupės partnerių veikla*  ***ALEKSOTO PLĖTROS******STRATEGIJA 2015-2020 M.***  *Aleksoto gyventojų, bendruomenių, NVO, įmonių, kitų institucijų ir organizacijų veikla* |
| 1. Principinė strategijos rengimo schema |

Vadovaujantis principine strategijos rengimo schema buvo parengtas vietos plėtros strategijos rengimo planas, kuris pateikiamas lentelėje žemiau.

**Vietos plėtros strategijos rengimo planas**

|  |  |  |  |  |  |
| --- | --- | --- | --- | --- | --- |
|  | **I etapas** | **II etapas** | **III etapas** | **IV etapas** | **V etapas** |
|  | **Bendradarbiavimo pagrindų formavimas** | **Strateginio planavimo metmenys** | **Socialinės-ekonominės situacijos ir poreikių analizė** | **Tikslų, uždavinių ir priemonių formulavimas, veiksmų plano sudarymas** | **Integruotos Aleksoto plėtros strategijos pristatymas ir derinimai** |
| Konsultacijos  VVG darbo grupėje | Sutarimai dėl bendradarbiavimo sąlygų ir tvarkos.  Strateginių sprendimų rengimas | Org. veiklos plano sudarymas, taisyklių ir įsipareigojimų nustatymas | Vertybinių nuostatų, vizijos, misijos formulavimas, VVG veiklos krypčių nustatymas. | Tikslų, uždavinių, priemonių ir veiklos sričių nustatymas, finansinio plano rengimas | Strategijos įgyvendinimo scenarijai, etapai ir monitoringas |
| Mokymai / Kvalifikacijos kėlimas | Strateginio planavimo procesas. Planavimo metodika | VVG darbo organizavimas | Projektų rengimas ir valdymas | - | - |
| Konsultacijos su gyventojais, bendruomenėmis, nevyriausybinėmis organizacijomis, įmonių ir savivaldybės atstovais, socialinių paslaugų teikėjais, kitais suinteresuotais asmenimis ir organizacijomis | 08.6.1-ESFA-V/T-909 / 910 / 911 priemonių galimybės  2014-2020 m. Susitikimai su savivaldybės, seniūnijos, seniūnaitijų ir bendruomenių atstovais. | Susitikimai su:  gyventojais  Aleksoto verslo bendruomenės atstovais  Socialines paslaugas teikiančių organizacijų atstovais  ekspertais | Pasitarimai su bendruomenėmis dėl prioritetų formulavimo | Tikslų, uždavinių, priemonių, veiklų ir finansinio plano derinimas savivaldybėje ir bendruome-nėse | Integruotos vietos plėtros strategijos pristatymas bendruome-  nėse ir savivaldybės taryboje |
| Siekiami rezultatai | Suformuota darbinė grupė;  Parengtas viešinimo ir informacijos skaidos apie rengiamą Aleksoto plėtros strategiją, planas | Atlikta NVO poreikių analizė | Atlikta:  situacijos analizė  Aleksoto seniūnijos gyventojų ir verslo įmonių poreikių analizė,  Aleksoto SSGG analizė | Parengtas pirminis strategijos variantas.  Gautos  suinteresuotų organizacijų pastabos | Parengtas galutinis patikslintas strategijos dokumentas  Gautas suinteresuotų organizacijų ir bendruomenių pritarimas  Strategijos dokumentas atiduotas galutiniam tvirtinimui |

Kauno miesto Aleksoto plėtros 2015-2020 metams strategijos rengimas buvo organizuojamas penkiais etapais, kur kiekvienas turėjo po keturias pagrindines darbų sritis (išskyrus ketvirtą ir penktą, kuriose nebuvo organizuojami mokymai). Pirmojo etapo paskirtis – supažindinti Aleksoto gyventojus, bendruomenių, nevyriausybinių organizacijų, verslo įmonių ir vietos valdžios atstovus, su 08.6.1-ESFA-V/T-909 / 910 / 911 priemonių galimybėmis 2014-2020 m. laikotarpiu bei reikalavimais planuojamai rengti Aleksoto plėtros strategijai. Antrojo etapo paskirtis – įtraukti kuo didesnę Aleksoto bendruomenės ir verslo dalį į strategijos rengimo procesą, siekiant, kad kiekviena organizacija įvertintų galimybes ir nusimatytų sritis, kuriose galėtų dalyvauti įgyvendinant vietos projektus. Trečias etapas skirtas socialinei-ekonominei situacijos, gyventojų ir verslo poreikių analizei, siekiant atlikti Aleksoto stiprybių, silpnybių, galimybių ir grėsmių (SSGG) analizę bei identifikuoti Aleksoto teritorijos vystymosi poreikius ir galimybes. Ketvirtasis etapas skirtas Aleksoto plėtros strategijos tikslų ir uždavinių formulavimui, veiksmų plano sudarymui bei finansinio plano parengimui, numatant lėšas būtinas tikslams pasiekti ir uždaviniams spręsti. Penktasis etapas skirtas parengtos Aleksoto plėtros strategijos viešinimui, tikslinimui, koregavimui ir suderinimui su VVG partneriais, suinteresuotomis nevyriausybinėmis organizacijomis, bendruomenėmis ir Aleksoto gyventojais.

Aleksoto plėtros strategijos rengimas organizuotas keturiais darbų pobūdžiais:

Darbiniai tarpusavio konsultavimosi pasitarimaistrategijos rengimo darbo grupėje, kurių paskirtis apdoroti ir sisteminti Aleksoto seniūnijos ir seniūnaitijų, verslo bendruomenės, socialinių paslaugų teikėjų ir jų gavėjų, nevyriausybinių organizacijų, bendruomenių ir kitų suinteresuotų potencialių vietos projektų įgyvendintojų teikiamą informaciją bei rengti vietos plėtros strategiją.

Mokymai skirti strategijos rengimo darbo grupės nariams, siekiant efektyvesnio bendradarbiavimo ir partnerystės, geresnių organizacinių ir darbinių gebėjimų, organizuojant Aleksoto plėtros strategijos rengimo darbus bei vėliau administruojant ir/ar įgyvendinant vietos projektus.

Susitikimai ir konsultacijos su gyventojais, bendruomenėmis, nevyriausybinėmis organizacijomis, įmonių atstovais, Kauno m. savivaldybės atstovais, socialinių paslaugų teikėjais, kitais suinteresuotais asmenimis ir organizacijomis (įskaitant Žaliakalnio ir Garliavos vietos veiklos grupes), kurių paskirtis supažindinti su paramos galimybėmis ir strategijos rengimo metodika, bei identifikuoti ir užfiksuoti pagrindines problemas;

Viešinimo renginiai-pasitarimai, skirti pateikti ir suderinti atskiras strategijos dalis, siekiant gauti atžvalgas, pastabas ir patikslinimus iš vietos projektų įgyvendinimo dalyvių.

Kauno miesto Aleksoto plėtros 2015-2020 metais strategijos rengimo organizavimas pateiktas paveiksle žemiau.

|  |
| --- |
| *ES ir Lietuvos respublikos strateginiai dokumentai, teisės aktai, metodinės rekomendacijos ir reikalavimai rengiamai Aleksoto plėtros strategijai*  **Finansinis planas ir monitoringas**  **Tikslai, uždaviniai veiksmai**  **SSGG analizė**  **Situacijos ir poreikių analizė**  **VVG**  **veiklos planavimas**  **Konsultavimasis**  **Konsultavimasis**  **Konsultavimasis**  **Konsultavimasis**  *Gyventojai, bendruomenių atstovai, nevyriausybinės organizacijos, įmonių ir vietinės valdžios organų atstovai, socialinių paslaugų teikėjai, kiti asmenys ir organizacijos* |
| 1. Aleksoto plėtros strategijos rengimo organizavimas |

Rengiant Kauno miesto Aleksoto plėtros 2015-2020 metams strategiją Aleksoto seniūnijos gyventojams buvo sudaryta galimybė dalyvauti strategijos rengimo veiklose teikiant pastabas ir pasiūlymus visuose strategijos rengimo etapuose. Savo pastabas, pasiūlymus ir rekomendacijas buvo kviečiami teikti ir kitų Kauno miesto seniūnijų gyventojai, suinteresuoti Aleksoto problemų sprendimu, įskaitant augančią socialinę atskirtį, nedarbą ir palyginti nedidelį verslumo lygį.

Aleksoto plėtros strategiją rengė Aleksoto VVG pirmininko vadovaujama darbo grupė, kuri kas antrą savaitę organizavo bendrus strategijos rengimo darbo grupės ir Aleksoto VVG valdybos posėdžius su plėtros strategija susijusių klausimų analizavimui, aptarimui, konsultacijoms ir diskusijoms su Aleksoto gyventojais ir nevyriausybinėm organizacijom, sprendimų priėmimui ir tolesnių darbų planavimui.

Kauno miesto Aleksoto plėtros 2015-2020 m. strategijos rengimo eiga pateikta lentelėje žemiau.

**Kauno miesto Aleksoto plėtros 2015-2020 m. strategijos rengimo eiga**

|  |  |  |  |
| --- | --- | --- | --- |
| Eil. Nr. | Data | Dalyviai | Turinys |
| 1 | 2015–08–11 | Aleksoto VVG valdyba, savivaldos (savivaldybės, seniūnijos, seniūnaitijų), gyventojų bendruomenių atstovai | Steigiamasis asociacijos Kauno miesto Aleksoto vietos veiklos grupės narių susirinkimas, kurio metu išrinkta Aleksoto VVG valdyba. Informacijos pateikimas apie 08.6.1-ESFA-V/T-909 / 910 / 911 priemonių galimybės 2014-2020 m. laikotarpiu. |
| 2 | 2015-08-21 | Aleksoto VVG | Strategijos rengimo darbo grupės sudarymas ir darbo grupės vadovo paskyrimas. |
| 3 | 2015-08-24 | VVG strategijos rengimo darbo grupė | VVG strategijos rengimo darbo grupė aptarė Viešinimo ir informacijos sklaidos apie rengiamą Aleksoto plėtros strategiją, priemones, siekiant įtraukti į strategijos rengimo procesą kuo platesnį Aleksoto seniūnijos ir kitų suinteresuotų Kauno seniūnijų gyventojų, organizacijų ir verslo įmonių ratą. |
| 4 | 2015-09-03 | VVG strategijos rengimo darbo grupė, konsultantai | VVG strategijos rengimo darbo grupės *Mokymai* „Strateginio planavimo procesas.“, 2 val.  Mokymų vieta: Vytauto pr. 23, Kaunas |
| 5 | 2015-09-10 | VVG strategijos rengimo darbo grupė | Susitikimas su Aleksoto gyventojais ir nevyriausybinių organizacijų atstovais. Pateikta informacija apie ES paramos priemonės Nr.08.6.1-ESFA-V-911 “Vietos plėtros strategijų įgyvendinimas”galimybės 2014-2020 m. laikotarpiu. Pristatyta Kauno miesto Aleksoto plėtros strategijos 2015-2020 m. rengimo svarba ir planuojami strategijos rengimo etapai. Susitikimo dalyviai paraginti aktyviai dalyvauti strategijos rengimo procese. |
| 6 | 2015-09-15 | VVG strategijos rengimo darbo grupė, konsultantai | *Mokymai* „Strateginio planavimo metodika“, 2 val. Mokymų vieta: Vytauto pr. 23, Kaunas.  Socialinės-ekonominės situacijos tyrimo instrumentarijaus rengimas.  Strategijos rengimo darbo grupės pasitarimas.  Specialistų-ekspertų grupės sudarymas |
| 7 | 2015-09-21 | VVG strategijos rengimo darbo grupė | Strategijos rengimo darbo grupės pasitarimas. Susitikimas su ekspertais. Aptarta statistinių duomenų rinkimo problematika ir metodai. |
| 8 | 2015-09-29 | VVG strategijos rengimo darbo grupė | *Mokymai* „VVG darbo organizavimas“, 2 val. Mokymų vieta: Vytauto pr. 23, Kaunas. |
| 9 | 2015-09-30 | VVG strategijos rengimo darbo grupė, VVG valdyba | Strategijos rengimo darbo grupės ir VVG valdybos pasitarimas. Suformuluoti pradiniai vizijos ir misijos variantai, parengtas pirminis veiklos krypčių sąrašas |
| 10 | 2015-10-19 | VVG strategijos rengimo darbo grupė | Strategijos rengimo darbo grupės pasitarimas. Aptarti atlikti darbai, suderintas tolesnių darbų planas. |
| 11 | 2015-10-23 | VVG strategijos rengimo darbo grupė, konsultantai | *Mokymai* „Projektų rengimas ir valdymas“ (1 dalis), 2 val. Mokymų vieta: Vytauto pr. 23, Kaunas |
| 12 | 2015-10-28 | VVG strategijos rengimo darbo grupė, konsultantai | *Mokymai* „Projektų rengimas ir valdymas“ (2 dalis), 2 val. Mokymų vieta: Vytauto pr. 23, Kaunas |
| 13 | 2015-11-05 | VVG strategijos rengimo darbo grupė | Susitikimas su Žaliakalnio VVG valdybos nariais aptarti bendradarbiavimo galimybių rengiant ir įgyvendinant vietos plėtros strategijas. |
| 14 | 2015-11-17 | VVG strategijos rengimo darbo grupė, VVG valdyba, konsultantai | Strategijos rengimo darbų pristatymas ir aptarimas. Darbų inventorizacija. Susitikimas su Kauno miesto savivaldybės tarybos, socialinio skyriaus ir visuomenės sveikatos biuro atstovais, siekiant užtikrinti rengiamos strategijos papildomumą ir suderinamumą su patvirtinta Kauno miesto ITV programa. |
| 15 | 2015-11-18 | VVG strategijos rengimo darbo grupė, VVG valdybos nariai, konsultantai | Susitikimas Kauno miesto Aleksoto seniūnijoje su savivaldos atstovais, Aleksoto bendruomenių, nevyriausybinių organizacijų bei Aleksoto policijos nuovados atstovais. Pristatyti preliminarūs rengiamos vietos plėtros strategijos tikslai, uždaviniai ir galimi veiksmai. Išklausyti susitikimo dalyvių pasiūlymai. Susitikimo metu aptartos socialinės atskirties mažinimo seniūnijos teritorijoje galimybės, diskutuota kitais aktualiais Vietos plėtros strategijos rengimo klausimais. |
| 16 | 2015-11-19 | VVG strategijos rengimo darbo grupė, konsultantai | Susitikimas su S. Dariaus ir S. Girėno aerodromo vadovybe. Susitikimo metu pristatyta Aleksoto Vietos veiklos grupės veikla ir rengiama strategija, aptartos aerodromo valdomo turto (patalpų ir teritorijos) panaudojimo galimybės mažinant labiausiai pažeidžiamų seniūnijos gyventojų socialinę atskirtį bei didinant užimtumą ir gyventojų verslumą |
| 17 | 2015-11-20 | VVG strategijos rengimo darbo grupė, konsultantai | Aptarta Plėtros strategijos rengimo eiga, suderintos 2 apklausos anketos: 1 Aleksoto seniūnijos gyventojų poreikių identifikavimui ir 2 Aleksoto seniūnijos verslo įmonių požiūrio į verslumo ugdymą ir darbo vietų kūrimą nustatymui. Aptartas anketų platinimo ir surinkimo mechanizmas. |
| 18 | 2015-11-20 /  2015-12-04 |  | Seniūnijos gyventojų poreikių (2015-11-20) ir verslo požiūrio tyrimo (2015-11-27) pradžia anketinės apklausos būdu. Siekiant kuo didesnio reprezentatyvumo, anketos patalpintos ir seniūnijos internetinėje svetainėje [www.aleksotas.lt](http://www.aleksotas.lt) Iš viso gauti daugiau nei 200 gyventojų ir daugiau nei 60 Aleksoto seniūnijos įmonių atsakymai. |
| 19 | 2015-11-26 | VVG strategijos rengimo darbo grupė, VVG valdyba, konsultantai | Susitikimas su Aleksoto verslo bendruomene. Susitikimo metu įmonėms buvo pristatyta rengiamos Aleksoto strategijos 2015-2020 m. struktūra, galimi tikslai, uždaviniai ir veiksmai, kurie po susitikimo patikslinti, atsižvelgiant į susitikimo dalyvių išsakytas mintis ir pastebėjimus. |
| 20 | 2015-12-02 | VVG strategijos rengimo darbo grupė, konsultantai | Strategijos rengimo darbo grupės pasitarimas. Susitikimas su Aleksoto seniūnijoje veikiančiais Caritas organizacijos savanoriais, dirbančiais su probleminių šeimų vaikais. Išklausytos mintys dėl vaikų dienos centrų trūkumo, darbo su probleminiais vaikais specifikos bei savanorių rengimo nepakankamumo |
| 21 | 2015-12-08 | VVG strategijos rengimo darbo grupė, konsultantai | Strategijos rengimo darbo grupės pasitarimas. Susitikimas su VšĮ Technopolis atstovais aptarti verslumo ugdymo ir užimtumo didinimo galimybių tikslinėje Aleksoto teritorijoje. Aptarta darbo galimybių, praktikos darbo vietoje įgijimo ir nuosavo verslo pradėjimo problematika. Dalyvauta Konsultaciniame seminare miestų vietos veiklos grupėms Birštone „Bendruomenės inicijuotos vietos plėtros strategijos: rengimas, atranka ir įgyvendinimas“. |
| 22 | 2015-12-09 | VVG strategijos rengimo darbo grupė, konsultantai | Pristatyta socialinė-ekonominė Aleksoto situacijos, gyventojų bei verslo poreikių analizė. Pristatyta pirminė Aleksoto SSGG analizė. |
| 23 | 2015-12-10 | VVG strategijos rengimo darbo grupė, konsultantai | Strategijos rengimo darbo grupės pasitarimas. SSGG formulavimas ir sąsajų fiksavimas, scenarijų rengimas bei tikslų ir uždavinių formulavimas. |
| 24 | 2015-12-11 | VVG strategijos rengimo darbo grupė, konsultantai | Strategijos rengimo darbo grupės pasitarimas. Tikslų, uždavinių, veiksmų formulavimas, finansinio plano sudarymas, įgyvendinimo rodiklių formulavimas |
| 25 | 2015-12-14 | VVG strategijos rengimo darbo grupė | Susitikimas Aleksoto S. Dariaus ir S. Girėno oro uoste su Aleksoto gyventojais ir bendruomene. Susitikimo metu pristatytas pirminis strategijos variantas. |
| 26 | 2015-12-15 | VVG strategijos rengimo darbo grupė, VVG valdyba, konsultantai, Kauno m. savivaldybės tarybos atstovai, Kauno m. gyventojai. | Pirminio strategijos varianto, įskaitant tikslus, uždavinius, veiksmų ir finansinį planą, pristatymas, diskusijos ir aptarimas Kauno miesto savivaldybėje su Kauno m. savivaldybės tarybos atstovais, Kauno miesto verslo ir nevyriausybinių organizacijų atstovais ir Kauno m. gyventojais. Paprašyta pateikti pastabas ir pasiūlymus. |
| 27 | 2015-12-16 | VVG strategijos rengimo darbo grupė, VVG valdyba, konsultantai, Aleksoto bendruomenių, verslo organizacijų atstovai ir gyventojai | Pirminio strategijos varianto, įskaitant tikslus, uždavinius, veiksmų ir finansinį planą, pristatymas, diskusijos ir aptarimas Aleksoto seniūnijoje su Aleksoto seniūnijos bendruomenėmis, verslo atstovais ir seniūnijos gyventojais. Paprašyta pateikti pastabas ir pasiūlymus. |
| 28 | 2016-01-11 | VVG strategijos rengimo darbo grupė | Parengtas patikslintas Aleksoto plėtros strategijos iki 2020 metų projektas |

Aukščiau lentelėje pateikta informacija apie Kauno miesto Aleksoto plėtros 2015-2020 metais strategijos rengimo eigą leidžia teigti, kad nepaisant didelės strategijos rengimo spartos, darbo rengimo grupei pavyko užtikrinti aktyvų bendruomenės dalyvavimą, rengiant vietos plėtros strategiją. Strategijos rengimo metu vyko susitikimai ir diskusijos dėl rengiamos Aleksoto plėtros strategijos nuostatų su įvairiomis tikslinės teritorijos gyventojų grupėmis, įskaitant bendruomeninių organizacijų atstovus, savanorius, savivaldos atstovus, potencialius projektų vykdytojus ir dalyvius bei verslo bendruomenę. Susitikimų metu buvo konsultuojamasi su gyvenamosios vietovės bendruomene, nevyriausybinėmis organizacijomis, įmonėmis, kitomis institucijomis, įstaigomis ir organizacijomis dėl vietos plėtros strategijos tikslų, uždavinių ir veiksmų.

Aukščiau lentelėje pateikta informacija leidžia teigti, kad pasirinkti viešinimo (žiniasklaidoje, internetiniuose portaluose ir susitikimų metu) ir konsultavimosi būdai pakankami, siekiant užtikrinti kuo platesnį visų gyventojų grupių įtraukimą į strategijos rengimo procesą.

# Vietos plėtros strategijos įgyvendinimo veiksmų planas

| **1 Tikslas: Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius** | | | | | | | | |
| --- | --- | --- | --- | --- | --- | --- | --- | --- |
| **Veiksmo Nr.** | **Veiksmo pavadinimas** | **Lėšų poreikis, Eur /**  **Finansavimo šaltiniai** | **Veiksmo pradžia ir pabaiga** | **Veiksmo tikslinės grupės** | **Veiksmo aprašymas ir lėšų poreikio pagrindimas** | **Vykdytojo atrankos principai /**  **Reikalavimai projekto vykdytojams** | **Priemonės įgyvendinimo stebėsenos produkto rodiklis ir reikšmė**  **(skaičiais)** | **Priemonės įgyvendinimo stebėsenos rezultato rodiklis ir reikšmė (procentais)** |
| 1 | 2 | 3 | 4 | 5 | 6 | 7 | 8 | 9 |
| **1.1 Uždavinys: Mažinti Kauno miesto Aleksoto VVG teritorijos gyventojų socialinę atskirtį.** | | | | | | | | |
| 1.1.1 | Aleksoto mikrorajone gyvenančių socialinę atskirtį patiriančių vaikų įtraukimas į visuomenę per techninio kūrybos centro veiklas | 327622,72ES parama ir LR valstybės biudžeto lėšos (95 proc.)  17 243,30Privačios lėšos (5 proc.) | 2020/07-2021/12 | - darbingų asmenų (vietos bendruomenės narių) vaikai, darbingų pabėgėlių vaikai, soc. rizikos šeimų vaikai jaunesni nei 16 m. amžiaus. | **Veiksmo tikslas** - pagerinti darbingų asmenų (vietos bendruomenės narių) padėtį darbo rinkoje, teikiant socialinę atskirtį patiriančių vaikų įtraukimo techninio kūrybos centro veiklas, kuris bus skirtastikslinėms Aleksoto VVG gyventojų grupėms (ypač soc. rizikos ir pabėgėlių šeimoms).  Veiksmui įgyvendinti bus atrinktas vienas projektas, kurio trukmė - iki 30 mėn.  **Veiksmo veiklos**: Projekto vykdytojas, pasitelkdamas kvalifikuotus savanorius (t.sk. specialiai projekto metu apmokytus), įkurs techninės kūrybos centrą Aleksoto mikrorajone, užtikrins Aleksoto vaikų įsitraukimą į šio centro veiklą, užtikrins tvarią dienos centro veiklą pasibaigus projektui.  Projekto metu bus siekiama užtikrinti tęstinę socialinę atskirtį patiriančių šeimų (ypatingas dėmesys socialinės rizikos ir pabėgėlių šeimoms) vaikų (ne mažiau kaip 50) įtraukimo į techninio kūrybos centro organizuojamas veiklas  Vieno projekto trukmė – 16 mėn. Veiksmo trukmė – 16 mėn.  **Lėšų poreikio pagrindimas**: Lėšų poreikis 1.1.1 veiksmui apskaičiuotas remiantis nustatyta maksimalia galima 3.000 eurų paramos suma vienam tikslinės grupės asmeniui (į (iki 16 mėn.). dalis lėšų numatoma techninio kūrybos centro įrengimui. Planuojama, kad kiekvieno projekto metu paslaugos bus teikiamos ne mažiau kaip 50 asmenų. Iki 10 proc. veiksmo įgyvendinimo biudžeto bus skirta gyventojų savanoriškos veiklos skatinimo, atlikimo organizavimo ir savanorių mokymo veikloms. | Veiksmo vykdytojas bus atrenkamas konkurso būdu.  Prioritetiniai balai projektinių pasiūlymų vertinimo metu bus suteikiami už:  - pabėgėlių įtraukimą į veiksmo tikslinę grupę  - soc. rizikos šeimų įtraukimą į veiksmo tikslinę grupę  - didesnį savanorių, dalyvaujančių projekto veiklose, skaičių  - mecenatų (pvz. verslo) nuosavo indėlio formavimui pritraukimą  **Privalomas reikalavimas:** Projekto vykdytojas, arba vienas iš projekto partnerių yra socialinis partneris arba NVO. | „BIVP projektų veiklų dalyviai (įskaitant visas tikslines grupes)“  **(134 asmenys)**  „Projektų, kuriuos visiškai arba iš dalies įgyvendino socialiniai partneriai ar NVO, skaičius  **(1 projektas)** | „Socialinių partnerių organizacijose ar NVO savanoriaujančių dalyvių (vietos bendruomenės nariai) dalis praėjus 6 mėnesiams po dalyvavimo ESF veiklose“;  **(10 proc.)** |
| **1.2 Uždavinys: Didinti bedarbių ir neaktyvių darbingų gyventojų užimtumą, siekiant pagerinti šių asmenų padėtį darbo rinkoje.** | | | | | | | | |
| 1.2.1 | Naujų profesinių ir kitų reikalingų įgūdžių įgijimo rėmimas | 144825  ES parama ir LR valstybės biudžeto lėšos (90 proc.)  16 091,67  Privačios lėšos (10 proc.) | 2019/01-2021/12 | - Neaktyvūs Aleksoto seniūnijos gyventojai | **Veiksmo tikslas** - pagerinti darbingų neaktyvių asmenų (vietos bendruomenės narių) padėtį darbo rinkoje.  **Veiksmo veiklos:** Veiksmui įgyvendinti bus atrinktas vienas projektas. Projekto vykdytojas, tikslinėms grupėms priklausantiems gyventojams (projekto veiklų dalyviams) organizuos neformalaus švietimo (įskaitant neformalųjį profesinį mokymą) veiklą ir/ar (pagal poreikį) praktinių darbo įgūdžių įgijimo ar ugdymo darbo vietoje veiklą. Projekto veiklos apims taip pat informavimą, konsultavimą, tarpininkavimą ir/ar kitą pagalbą įdarbinant.  Projektas įgyvendinamas etapais, kiekviename etape po 10-15 dalyvių, etapo vidutinė trukmė - 1 metai (etapų skaičius ir trukmė gali būti keičiami).  Projekto trukmė - iki 36 mėn.  **Lėšų poreikio pagrindimas**: Lėšų poreikis 1.2.1 veiksmui apskaičiuotas remiantis nustatyta maksimalia galima 3.000 eurų paramos suma vienam tikslinės grupės asmeniui (6.000 eurų - neįgaliam asmeniui). Tikslinės grupės dydis – 60 asmenų. Planuojama, kad iki 20 proc. veiksmo įgyvendinimo biudžeto bus skirta informavimo, konsultavimo, tarpininkavimo ir kitos pagalbos įdarbinant veikloms. | Veiksmo vykdytojas bus atrenkamas konkurso būdu.  Prioritetiniai balai projektinių pasiūlymų vertinimo metu bus suteikiami už:  - pabėgėlių įtraukimą į veiksmo tikslinę grupę  - didesnį savanorių, dalyvaujančių projekto veiklose, skaičių  **Privalomas** bendradarbiavimo su Žaliakalnio VVG partneriu reikalavimas | „BIVP projektų veiklų dalyviai (įskaitant visas tikslines grupes)“  **(60 asmenų)** | „BIVP projektų veiklų dalyvių, kurių padėtis darbo rinkoje pagerėjo praėjus 6 mėnesiams po dalyvavimo ESF veiklose, dalis“; **(20 proc.)** |
| 1.2.2 | Informavimas, konsultavimas, tarpininkavimas ir kita pagalba įsidarbinant | 67669,71  ES parama ir LR valstybės biudžeto lėšos (90 proc.)  7518,86  Privačios lėšos (10 proc.) | 2017/01-2018/12 | - Bedarbiai  - Neaktyvūs Aleksoto seniūnijos gyventojai  Veiksmo tikslinės grupės, susiję su bendradarbiavimo ir informacijos sklaidos tinklų kūrimu ir palaikymu:  - Aleksoto VVG teritorijos gyventojai  - Aleksoto VVG teritorijoje ir besiribojančiose teritorijose ūkinę komercinę veiklą vykdantys verslininkai ir savarankišką veiklą vykdantys asmenys  - Aleksoto VVG teritorijoje ir besiribojančiose teritorijose veiklą vykdančių juridinių asmenų darbuotojai ir valdymo organų atstovai | **Veiksmo tikslas** - pagerinti darbingų asmenų (vietos bendruomenės narių) padėtį darbo rinkoje.  **Veiksmo veiklos:** Veiksmui įgyvendinti bus atrinktas vienas projektas.  Projekto metu bus teikiamos informavimo, konsultavimo ir tarpininkavimo paslaugos siekiantiems įsidarbinti asmenims, kaupiama ir viešinama informacija apie darbo ieškančius tikslinės teritorijos gyventojus ir VVG teritorijoje bei besiribojančiose teritorijose laisvas darbo vietas siūlančius verslo subjektus ir organizacijas, siūlomų darbo vietų pobūdį, specifiką. Informacijos prieinamumas ženkliai padidins įsidarbinimo galimybes darbo neturintiems tikslinės teritorijos gyventojams.  Projekto veiklos taip pat apims darbo vietų suradimą ne mažiau kaip 30 darbingų, darbo ieškančių Aleksoto VVG teritorijos gyventojų.  Projekto trukmė - iki 24 mėn.  **Lėšų poreikio pagrindimas**: Lėšų poreikis 1.2.2 veiksmui apskaičiuotas remiantis nustatyta maksimalia galima 3.000 eurų paramos suma vienam tikslinės grupės asmeniui (6.000 eurų - neįgaliam asmeniui). Tikslinės grupės dydis – ne mažiau, kaip 30 asmenų. | Veiksmo vykdytojas bus atrenkamas konkurso būdu.  Prioritetiniai balai projektinių pasiūlymų vertinimo metu bus suteikiami už:  - pabėgėlių įtraukimą į veiksmo tikslinę grupę  - didesnį savanorių, dalyvaujančių projekto veiklose, skaičių  **Privalomas reikalavimas:** Projekto vykdytojas, arba vienas iš projekto partnerių yra socialinis partneris arba NVO. | „BIVP projektų veiklų dalyviai (įskaitant visas tikslines grupes)“  **(30 asmenų)**  „Projektų, kuriuos visiškai arba iš dalies įgyvendino socialiniai partneriai ar NVO, skaičius“  **(1 projektas)** | „BIVP projektų veiklų dalyvių, kurių padėtis darbo rinkoje pagerėjo praėjus 6 mėnesiams po dalyvavimo ESF veiklose, dalis“; **(20 proc.)** |
| **1.3 Uždavinys: Didinti gyventojų verslumą, siekiant pagerinti darbingų vietos veiklos grupės teritorijos gyventojų padėtį darbo rinkoje.** | | | | | | | | |
| 1.3.1 | Besikuriančio verslo, įskaitant savarankišką veiklą pradedančius asmenis, konsultavimas ir mentorystė | 142500  ES parama ir LR valstybės biudžeto lėšos (88,24 proc.)  18 991,39  Privačios lėšos (11,76 proc.) | 2020/01-2022/12 | - Bedarbiai  - Neaktyvūs Aleksoto seniūnijos gyventojai  - Kiti, nei aukščiau paminėti, darbingi gyventojai, kurių namų ūkio pajamos neviršija namų ūkio skurdo rizikos ribos  - Verslininkai (fiziniai asmenys), kurie ne anksčiau kaip prieš 1 metus Aleksoto VVG teritorijoje yra pradėję vykdyti ūkinę komercinę veiklą  - Įmonių, ne anksčiau kaip prieš 1 metus registruotų Aleksoto VVG teritorijoje ir vykdančių ūkinę veiklą darbuotojai ir valdymo organų atstovai | **Veiksmo tikslas** – tikslinėms grupėms priklausančių asmenų (vietos bendruomenės narių) verslumo gebėjimus. **Veiksmo veiklos:** Veiksmui įgyvendinti bus atrinktas vienas projektas. Projekto vykdytojas tikslinėms grupėms priklausantiems gyventojams (projekto veiklų dalyviams) suteikia konsultacijas konkretaus verslo kūrimo ir plėtros klausimais, pagalbą randant klientus ir tiekėjus, mentoriauja.  **Tikslinės grupės dydis**: 55 asmenys  Projektas įgyvendinamas etapais, vidutiniškai etape dalyvauja po 5-8 projekto veiklų dalyvius, etapo vidutinė trukmė - iki 1 metų.  Projekto trukmė - iki 36 mėn.  **Lėšų poreikio pagrindimas**: Lėšų poreikis 1.3.1 veiksmui apskaičiuotas remiantis nustatyta maksimalia galima 3.000 eurų paramos suma vienam tikslinės grupės asmeniui (6.000 eurų - neįgaliam asmeniui). Tikslinės grupės dydis, įskaitant visas tikslines grupes, – ne mažiau, kaip 55 asmenys. | Veiksmo vykdytojas bus atrenkamas konkurso būdu.  Prioritetiniai balai projektinių pasiūlymų vertinimo metu bus suteikiami už:  - pabėgėlių įtraukimą į veiksmo tikslinę grupę  - didesnį savanorių, dalyvaujančių projekto veiklose, skaičių  **Privalomas** bendradarbiavimo su Žaliakalnio VVG teritorijos partneriu reikalavimas  **Privalomas reikalavimas:** Projekto vykdytojas, arba vienas iš projekto partnerių yra socialinis partneris arba NVO. | „BIVP projektų veiklų dalyviai (įskaitant visas tikslines grupes)“  **(55 asmenys)**  „Projektų, kuriuos visiškai arba iš dalies įgyvendino socialiniai partneriai ar NVO, skaičius“  **(1 projektas)** | „BIVP projektų veiklų dalyvių, įkūrusių ar išplėtusių verslą, praėjus 6 mėnesiams po dalyvavimo ESF veiklose, dalis“; **(20 proc.)** |
| 1.3.2 | Verslui pradėti, įskaitant savarankišką veiklą pradedančius asmenis, reikalingų priemonių suteikimas | 233632,57  ES parama ir LR valstybės biudžeto lėšos (90 proc.)  25 959,17  Privačios lėšos (10 proc.) | 2017/09-2019/12 | - Bedarbiai  - Neaktyvūs Aleksoto seniūnijos gyventojai  - Kiti, nei aukščiau paminėti, darbingi gyventojai, kurių namų ūkio pajamos neviršija namų ūkio skurdo rizikos ribos  - Verslininkai (fiziniai asmenys), kurie ne anksčiau kaip prieš 1 metus Aleksoto VVG teritorijoje yra pradėję vykdyti ūkinę komercinę veiklą  - Įmonių, ne anksčiau kaip prieš 1 metus registruotų Aleksoto VVG teritorijoje ir vykdančių ūkinę veiklą darbuotojai ir valdymo organų atstovai | **Veiksmo tikslas** – sustiprinti tikslinėms grupėms priklausančių asmenų (vietos bendruomenės narių) verslumo gebėjimus.  **Tikslinės grupės dydis**: 50 asmenų  **Veiksmo veiklos**: Veiksmui įgyvendinti bus atrinktas vienas projektas.  Projekto metu bus finansuojamos priemonių, kurios reikalingos verslui (įskaitant savarankišką darbą) pradėti, įsigijimas.  Projektas įgyvendinamas etapais, vidutiniškai etape dalyvauja po 5-10 projekto veiklų dalyvius, etapo trukmė - iki 1 metų. Projekto trukmė - iki 36 mėn.  **Lėšų poreikio pagrindimas:** Lėšų poreikis veiksmui apskaičiuotas, remiantis Atmintinės apie numatomas projektų finansavimo pagal 2014-2020 m. Europos Sąjungos fondų investicijų veiksmų programos 8 prioriteto ,,Socialinės įtrauktiems didinimas ir kova su skurdu“ įgyvendinimo priemonę Nr. 08.6.1-ESFA-V-911 ,,Vietos plėtros strategijų įgyvendinimas“ sąlygas, rekomendacijomis. Maksimali vienam subjektui (įmonei ar savarankišką darbą vykdančiam fiziniam asmeniui) galima pagalba sudarys 10 tūkst. eurų. Planuojama vidutinė parama vienam asmeniui - 5,3 tūkst. eurų. Lėšų poreikis pagal 1.3.2 veiksmą visai tikslinei 50 asmenų grupei – 265.000 eurų. | Veiksmo vykdytojas bus atrenkamas konkurso būdu.  Prioritetiniai balai projektinių pasiūlymų vertinimo metu bus suteikiami už:  - pabėgėlių įtraukimą į veiksmo tikslinę grupę  - didesnį savanorių, dalyvaujančių projekto veiklose, skaičių | „BIVP projektų veiklų dalyviai (įskaitant visas tikslines grupes)“  **(50 asmenų)** | „BIVP projektų veiklų dalyvių, įkūrusių ar išplėtusių verslą, praėjus 6 mėnesiams po dalyvavimo ESF veiklose, dalis“; **(20 proc.)** |

**Finansavimo pasiskirstymas pagal atskirus uždavinius (suvestinė)**



|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | 2016 | 2017 | 2018 | 2019 | 2020 | 2021 | 2022 |
| 1.1.1 Aleksoto mikrorajone gyvenančių socialinę atskirtį patiriančių vaikų įtraukimas į visuomenę per vaikų dienos centro veiklas | **344 866,02** | **0** | **0** | **0** | **0** | **50 000,00** | **175 000,00** | **119 866,02** |
| *1.1.1.* Aleksoto mikrorajone gyvenančių socialinę atskirtį patiriančių vaikų įtraukimas į visuomenę per vaikų dienos centro veiklas | 344 866,02 | - | - | - | - | 50 000,00 | 175 000,00 | 119 866,02 |
| *privačios lėšos* | 17 243,30 |  |  |  |  | 2 500,00 | 8 750,00 | 5 993,30 |
| *ES parama* | 301 052,51 | 0 | 0 | 0 | 0 | 43 647,75 | 152 767,12 | 104 637,64 |
| *LR valstybės biudžeto lėšos* | 26 570,21 | 0 | 0 | 0 | 0 | 3 852,25 | 13 482,88 | 9 235,08 |
| 1.2. UŽDAVINYS: Didinti bedarbių ir neaktyvių darbingų gyventojų užimtumą, siekiant pagerinti šių asmenų padėtį darbo rinkoje | **236 105,24** |  |  |  | **92 527,78** | **89 938,57** | **53 638,89** |  |
| *1.2.1. Naujų profesinių ir kitų reikalingų įgūdžių įgijimo rėmimas* | **160 916,67** |  |  |  | **53 638,89** | **53 638,89** | **53 638,89** |  |
| *privačios lėšos* | 16 091,67 | 0 | 0 | 0 | 5 363,89 | 5 363,89 | 5 363,89 | 0 |
| *ES parama* | 133 079,70 | 0 | 0 | 0 | 44359,9 | 44359,9 | 44359,9 | 0 |
| *LR valstybės biudžeto lėšos* | 11 745,30 | 0 |  |  | 3915,1 | 3915,1 | 3915,1 | 0 |
| *1.2.2. Informavimas, konsultavimas, tarpininkavimas ir kita pagalba įsidarbinant* | **75188,57** |  |  |  | **38 888,89** | **36 299,68** |  |  |
| *privačios lėšos* | 7518,86 | 0 |  |  | 3 888,89 | 3 629,97 | 0 | 0 |
| *ES parama* | 62 181,70 | 0 |  |  | 32 161,50 | 30 020,20 | 0 | 0 |
| *LR valstybės biudžeto lėšos* | 5 488,01 | 0 |  |  | 2 838,50 | 2 649,51 | 0 | 0 |
| 1.3. UŽDAVINYS: Didinti gyventojų verslumą, siekiant pagerinti darbingų vietos veiklos grupės teritorijos gyventojų padėtį darbo rinkoje. | 421 083,13 | 0 |  |  | **27 777,78** | **144 388,89** | **144 388,89** | **104 527,57** |
| *1.3.1. Besikuriančio verslo, įskaitant savarankišką veiklą pradedančius asmenis, konsultavimas ir mentorystė* | **161 491,39** |  |  |  |  | **55500** | **55500** | **50491,39** |
| *privačios lėšos* | 18 991,39 |  |  |  |  | 6 526,80 | 6 526,80 | 5 937,79 |
| *ES parama* | 130 943,24 |  |  |  |  | 45001,47 | 45001,47 | 40940,3 |
| *LR valstybės biudžeto lėšos* | 11 556,76 |  |  |  |  | 3971,73 | 3971,73 | 3613,3 |
| *1.3.2. Verslui pradėti, įskaitant savarankišką veiklą pradedančius asmenis, reikalingų priemonių suteikimas* | **259 591,74** | **0** | **0** | **0** | **27 777,78** | **88 888,89** | **88 888,89** | **54 036,18** |
| *privačios lėšos* | 25 959,17 | 0 | 0 | 0 | 2 777,78 | 8 888,89 | 8 888,89 | 5 403,62 |
| *ES parama* | 214 684,96 | 0 | 0 | 0 | 22 972,50 | 73 512,00 | 73 512,00 | 44 688,46 |
| *LR valstybės biudžeto lėšos* | 18 947,60 | 0 | 0 | 0 | 2 027,50 | 6 488,00 | 6 488,00 | 3 944,10 |
| Strategijos administravimo išlaidos | **100 000,00** | **3 000,00** | **13 000,00** | **16 000,00** | **19 000,00** | **21 000,00** | **19 000,00** | **9 000,00** |
| *privačios lėšos* | 0 | 0 | 0 | 0 | 0 | 0 | 0 | 0 |
| *ES parama* | 92500 | 2775 | 12025 | 14800 | 17575 | 19425 | 17575 | 8325 |
| *LR valstybės biudžeto lėšos* | 7500 | 225 | 975 | 1200 | 1425 | 1575 | 1425 | 675 |
| ***VISO:*** | **1 102 054,39** | **3 000,00** | **13 000,00** | **16 000,00** | **139 305,56** | **305 327,46** | **392 027,78** | **233 393,59** |
| *privačios lėšos* | 85 804,39 | 0,00 | 0,00 | 0,00 | 12 030,56 | 26 909,55 | 29 529,58 | 17 334,71 |
| *ES parama* | 934 442,11 | 2 775,00 | 12 025,00 | 14 800,00 | 117 068,90 | 255 966,32 | 333 215,49 | 198 591,40 |
| *LR valstybės biudžeto lėšos* | 81 807,88 | 225,00 | 975,00 | 1 200,00 | 10 206,10 | 22 451,59 | 29 282,71 | 17 467,48 |

# Vietos plėtros strategijos valdymo ir stebėsenos tvarka

## Aleksoto VVG strategijos įgyvendinimo koordinavimo ir stebėsenos tvarka, sistemos institucinė struktūra

Aleksoto vietos plėtros 2015–2020 m. strategijos valdymo ir stebėsenos sistema sudaryta siekiant užtikrinti sklandų strategijos įgyvendinimą. Ši sistema leis užtikrinti nuolatinę strategijos įgyvendinimo kontrolę ir, esant reikalui, imtis būtinų korekcijos priemonių, reikalingų suplanuotiems rodikliams pasiekti.

Veiksmų, skirtų Aleksoto vietos plėtros 2015–2020 m. strategijai įgyvendinti, atranką atlieka Aleksoto VVG valdyba, remdamasi tikslinės teritorijos SSGG analize ir atsižvelgdama į vietos bendruomenių, kitų nevyriausybinių organizacijų, gyventojų ir verslo poreikius bei numatytų veiksmų poveikį strategijoje išvardintų tikslinių grupių problemų sprendimui.

Strategijos įgyvendinimo koordinavimas ir stebėsena bus vykdomi remiantis strategijos įgyvendinimo veiksmų planu bei strategijos tikslų ir uždavinių įgyvendinimo stebėsenos rodikliais.

Aleksoto VVG strategijos įgyvendinimo koordinavimo ir stebėsenos sistemos institucinę struktūrą sudarys du organai – Aleksoto VVG valdyba ir Aleksoto VVG valdybos sprendimu suformuotas Strategijos įgyvendinimo stebėsenos komitetas, kuriam vadovaus paskirtas Aleksoto VVG valdybos narys. Esant reikalui, galės būti pasitelkiama ir išorės ekspertų grupė. Strategijos įgyvendinimo stebėsenos komitetas darbą organizuos vadovaudamasis parengtu ir Aleksoto VVG valdybos patvirtintu strategijos įgyvendinimo stebėsenos komiteto darbo reglamentu. Strategijos įgyvendinimo stebėsenos komiteto posėdžiuose gali dalyvauti Aleksoto VVG pirmininkas ir valdybos nariai.

Strategijos įgyvendinimo koordinavimo ir stebėsenos funkcijų pasiskirstymas pateikiamas lentelėje žemiau.

**Strategijos įgyvendinimo koordinavimo ir stebėsenos funkcijų pasiskirstymas**

|  |  |
| --- | --- |
| Aleksoto VVG valdyba | Strategijos įgyvendinimo stebėsenos komitetas |
| Inicijuoja vietos plėtros strategijos pakeitimus  Atsižvelgdama į vietos plėtros projektų vertintojų grupės išvadas, sudaro siūlomų finansuoti vietos plėtros strategijos įgyvendinimo projektų sąrašą ir teikia jį Lietuvos Respublikos vidaus reikalų ministerijai  Rengia vietos plėtros projektinių pasiūlymų paraiškų vertinimo, vertinimo ataskaitų rengimo ir teikimo Aleksoto VVG valdybai vidaus tvarkos aprašą  Rengia Aleksoto VVG plėtros strategijos įgyvendinimo metinių ir galutinės ataskaitų projektus ir teikia juos tvirtinti visuotiniam Aleksoto VVG narių susirinkimui  Teisės aktų nustatytais terminais teikia Lietuvos Respublikos vidaus reikalų ministerijai galutinės vietos plėtros strategijos įgyvendinimo ataskaitos kopiją ir jos patvirtinimą įrodančio dokumento kopiją  Teikia Lietuvos Respublikos vidaus reikalų ministerijai susistemintą informaciją apie planuotas ir vietos plėtros strategijos įgyvendinimo metu pasiektas efekto, rezultato ir produkto rodiklių reikšmes, atrinktus finansuoti ir baigtus įgyvendinti projektus  Lietuvos Respublikos vidaus reikalų ministerijos prašymu, teikia jai papildomą informaciją, susijusią su vietos plėtros strategijos įgyvendinimu | Nuolat stebi strategijos įgyvendinimo eigą pagal kiekvieną strategijoje numatytą uždavinį ir jo įgyvendinimui skirtus veiksmus bei planuotus įgyvendinimo rodiklius  Renka, sistemina ir teikia VVG valdybai informaciją apie efekto, rezultato ir produkto rodiklių reikšmes bei šių rodiklių prognozes (visam 2015-2020 m. strategijos įgyvendinimo laikotarpiui) kartą per pusmetį  Renka, sistemina ir teikia informaciją VVG valdybai apie atrinktus finansuoti ir baigtus įgyvendinti projektus (ne rečiau kaip 1 kartą į metus)  Teikia Aleksoto VVG valdybai išvadas bei pasiūlymus dėl projektų įgyvendinimo efektyvumo didinimo  Identifikuoja strategijos koregavimo ir tikslinimo poreikį ir teikia dėl to pasiūlymus Aleksoto VVG valdybai  Teikia pasiūlymus ir pastabas strategijos įgyvendinimo metinių ir galutinės ataskaitų projektams  Vykdo kitas Aleksoto VVG valdybos pavestas su strategijos įgyvendinimu ir stebėsena susijusias funkcijas |

Aleksoto vietos plėtros strategijos metines ir galutinę ataskaitas tvirtina visuotinis Aleksoto VVG narių susirinkimas.

Aleksoto VVG vietos plėtros strategijos įgyvendinimo metu viešins vietos plėtros strategijos įgyvendinimo eigą ir rezultatus Aleksoto VVG interneto svetainėje [www.aleksotoVVG.lt](http://www.aleksotoVVG.lt) ir (aktualiausią informaciją) Kauno miesto savivaldybės interneto svetainėje, taip pat užtikrins nuolatinį joje (jose) pateikiamos informacijos atnaujinimą. Nurodytoje (-ose) interneto svetainėje (-ėse) informacija apie planuotas ir pasiektas efekto, rezultato ir produkto rodiklių reikšmes, atrinktus finansuoti ir baigtus įgyvendinti projektus bus viešinama ne rečiau kaip kartą per metus.

Aleksoto VVG ne rečiau kaip kartą per kalendorinius metus pristatys Aleksoto VVG veiklos teritorijos gyventojams vietos plėtros strategijos įgyvendinimo metinę ataskaitą viešų susitikimų (renginių) metu, apie kurių vietą, datą ir laiką bus iš anksto skelbiama Aleksoto VVG interneto svetainėje ir (arba) Kauno miesto savivaldybės interneto svetainėje ir/arba vietinėje spaudoje bei kitais Aleksoto VVG prieinamais būdais.

## Veiksmų ir juos įgyvendinančių projektų vykdytojų atrankos procedūra

Veiksmų ir projektų, skirtų Aleksoto vietos plėtros 2015–2020 m. strategijai įgyvendinti, vykdytojų atranka bus vykdoma pagal Aleksoto VVG valdybos patvirtintas projektinių pasiūlymų atrankos procedūras bei vietos plėtros projektinių pasiūlymų paraiškų vertinimo, vertinimo ataskaitų rengimo ir teikimo Aleksoto VVG valdybai vidaus tvarkos aprašą (toliau – vidaus tvarkos aprašą).

Užregistravus vietos plėtros projektinių pasiūlymų paraiškas, jų vertinimas bus atliekamas dviem etapais:

administracinės atitikties vertinimas;

naudos ir kokybės vertinimas.

Vietos plėtros projekto atrankos administracinės atitikties kriterijus bei naudos ir kokybės kriterijus bei jų vertinimo balus tvirtina Aleksoto VVG valdyba.

Nustatant, ar vietos plėtros projektas atitinka administracinės atitikties kriterijus, bus vertinama, ar :

1) vietos plėtros projektas atitinka vietos plėtros strategijos uždavinį ir veiksmus;

2) vietos plėtros projektas nepažeidžia horizontaliojo partnerystės principo, horizontaliojo vyrų ir moterų lygių galimybių skatinimo, nediskriminacijos principo ir horizontaliojo jaunimo principo;

3) vietos plėtros projektas įgyvendinamas Aleksoto VVG veiklos teritorijoje;

4) pagrįsta, kaip bus užtikrintas vietos plėtros projekto tęstinumas;

5) pagrįsta, kad vietos plėtros projektas, be jam įgyvendinti skirtų lėšų, negalėtų būti įgyvendintas tokios pat apimties, per tokį pat laikotarpį ir tokios pat kokybės;

6) pagrįsta, kad vietos plėtros projekto rezultatai bus prieinami gyvenamosios vietovės bendruomenei;

7) pagrįsta, kad, įgyvendinus vietos plėtros projektą, galutiniai naudos gavėjai bus vietos plėtros strategijos dalyje „Vietos plėtros strategijos įgyvendinimo teritorija ir gyventojų, kuriems taikoma vietos plėtros strategija, apibrėžtis“ nurodyti gyventojai;

8) vietos plėtros projektiniame pasiūlyme numatytos tinkamos finansuoti vietos plėtros projekto išlaidos nebuvo, nėra ir nebus finansuojamos iš kitų nacionalinių programų ir Europos Sąjungos struktūrinių fondų.

Nustatant, ar vietos plėtros projektas atitinka naudos ir kokybės kriterijus, bus vertinama:

1) vietos plėtros projekto naudos ir rezultatų pagrįstumas:

vietos plėtros projektų prisidėjimo prie vietos plėtros strategijoje numatytų rodiklių pasiekimo pagrįstumas;

ar vietos plėtros projekto nauda atitinka sąnaudas, kurių reikia planuojamiems vietos plėtros projekto rezultatams pasiekti;

2) vietos plėtros projekto veiksmų pagrįstumas, išdėstymas laike, atsakomybės už vietos plėtros projekto įgyvendinimą pasiskirstymas, pajėgumas įgyvendinti vietos plėtros projektą;

3) kiti Aleksoto VVG valdybos nustatyti vietos plėtros projektų naudos ir kokybės aspektai.

Vertinant projektus, taip pat bus atsižvelgiama, kaip jų įgyvendinimo metu bus laikomasi trijų lygiagrečių principų - savanorytės, mecenavimo ir bendradarbiavimo (partnerystės).

Vietos plėtros projektinius pasiūlymus vertins Aleksoto VVG valdybos patvirtinta Vietos plėtros projektų vertintojų grupė (toliau – vertintojų grupė), vadovaudamasi projektinių pasiūlymų atrankos procedūromis. Vertintojų grupės nariais negali būti skiriami Aleksoto VVG valdybos nariai.

Vietos plėtros projektų vertintojų grupė savo išvadas (ataskaitas) dėl vietos plėtros projekto su siūlymu finansuoti/ nefinansuoti projektą pateikia Aleksoto VVG valdybai, kuri siūlomų finansuoti vietos plėtros strategijos įgyvendinimo projektų sąrašą teikia Lietuvos Respublikos vidaus reikalų ministerijai.

Vietos plėtros projektų vertinimo ir atrankos modelio schema pateikta paveiksle žemiau.

|  |
| --- |
| *Vietos plėtros projektinio pasiūlymo*  *teikėjas*  *Vietos plėtros projektinis pasiūlymas teikiamas Aleksoto VVG*  *Vertintojų grupė atlieka projektinio pasiūlymo paraiškos vertinimą ir teikia VVG valdybai projektinio pasiūlymo vertinimo išvadą*  *VRM tvirtina siūlomų finansuoti vietos plėtros projektų sąrašą, informuoja apie tai VVG ir vietos plėtros projekto vykdytojai gali teikti paraišką finansuoti vietos plėtros projektą*  *VVG valdyba siūlomų finansuoti vietos plėtros strategijos įgyvendinimo projektų sąrašą teikia VRM* |
| 1. Vietos plėtros projektų vertinimo ir atrankos modelio schema |

## Vietos plėtros strategijos pakeitimų inicijavimo procedūra

Aleksoto vietos plėtros strategijos pakeitimus gali inicijuoti visuotinis Aleksoto VVG narių susirinkimas ir /ar Aleksoto VVG valdyba. Vietos plėtros strategijos pakeitimus tvirtina visuotinis Aleksoto VVG narių susirinkimas.

Aleksoto VVG gali keisti vietos plėtros strategiją kai:

strategiją būtina keisti dėl teisės aktų, reglamentuojančių vietos plėtros strategijų įgyvendinimą, pakeitimų;

būtina keisti suplanuotų lėšų paskirstymą tarp vietos plėtros strategijos uždavinių ir veiksmų;

būtina keisti didžiausią galimą paramos sumą vienam vietos plėtros strategijos veiksmui įgyvendinti;

būtina patikslinti / papildyti vietos plėtros strategijos veiksmų sąrašą, siekiant įgyvendinti vietos plėtros strategijoje numatytus rodiklius.

Prieš tvirtinant vietos plėtros strategijos pakeitimą, turi būti įvykę viešieji planuojamų vietos plėtros strategijos pakeitimų projekto pristatymai ir konsultuotasi su Aleksoto VVG veiklos teritorijos gyventojais Vietos plėtros strategijų rengimo taisyklėse numatytais būdais.

Vietos plėtros strategijos pakeitimų projektas turi būti pristatytas Kauno regiono plėtros tarybai ir gauta regiono plėtros tarybos sprendimu patvirtinta išvada, kad vietos plėtros strategijos projektas atitinka regiono plėtros plano prioritetus, tikslus ir uždavinius. Jeigu vietos plėtros strategijos pakeitimams įgyvendinti numatyta naudoti savivaldybės biudžeto lėšas, vietos plėtros strategijos pakeitimų projektui turi pritarti Kauno miesto savivaldybės taryba, taip pat turi būti gauta savivaldybės tarybos sprendimu patvirtinta išvada, kad vietos plėtros strategija atitinka Kauno miesto integruotą teritorijos vystymo programą.

Vietos plėtros strategijos keitimas turi būti raštu suderintas su Lietuvos Respublikos vidaus reikalų ministerija.

# Vietos plėtros strategijos finansinis planas

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 1 TIKSLAS. **PAGERINTI VIETINES ĮSIDARBINIMO GALIMYBES, DIDINANT BENDRUOMENIŲ SOCIALINĘ INTEGRACIJĄ, IŠNAUDOJANT VIETOS BENDRUOMENIŲ, VERSLO IR VIETOS VALDŽIOS RYŠIUS** | | | | | | | | | | | | |
| 1.1. UŽDAVINYS: **Mažinti Kauno miesto Aleksoto VVG teritorijos gyventojų socialinę atskirtį.** | | | | | | | | | | | | |
| VEIKSMAS | LĖŠŲ POREIKIS | Įgyvendinimo pradžios N metai | | | Įgyvendinimo N + 1 metai | | Įgyvendinimo N + 2 metai | Įgyvendinimo N + 3 metai | | Įgyvendinimo N + 4 metai | Įgyvendinimo N + 5 metai | Įgyvendinimo pabaigos metai |
| *2016 m.* | | | *2017 m.* | | *2018 m.* | *2019 m.* | | *2020 m.* | *2021 m.* | *2022 m.* |
|  | | | | | | | | | |  |  |  |
| *1.1.1.* Aleksoto mikrorajone gyvenančių socialinę atskirtį patiriančių vaikų įtraukimas į visuomenę per techninio kūrybos centro veiklas | Savivaldybės biudžeto lėšos |  | | |  | |  |  | |  |  |  |
| Valstybės biudžeto lėšos |  | | |  | |  | *0* | | 3 852,25 | 13 482,88 | 9 235,08 |
| Kitos viešosios lėšos |  | | |  | |  | 0 | | 0 | 0 | 0 |
| Privačios lėšos | *0* | | | *0* | | *0* | *0* | | 2 500,00 | 8 750,00 | 5 993,30 |
| Europos Sąjungos struktūrinių fondų lėšos | *0* | | | *0* | | *0* | *0* | | 3 852,25 | 13 482,88 | 9 235,08 |
| *Iš viso:* | ***0*** | | | ***0*** | | ***0*** | ***0*** | | 10 204,50 | 35 715,76 | 24 463,46 |
|  | | | | | | | | | |  |  |  |
|  | | | | | | | | | | | | |
| **IŠ VISO 1.1. UŽDAVINIUI** | | **0** | | **0** | | **0** | | ***0*** | | 10 204,50 | 35 715,76 | 24 463,46 |
| 1.2. UŽDAVINYS: **Didinti bedarbių ir neaktyvių darbingų gyventojų užimtumą, siekiant pagerinti šių asmenų padėtį darbo rinkoje.** | | | | | | | | | | | | |
| VEIKSMAS | LĖŠŲ POREIKIS | Įgyvendinimo pradžios N metai | | Įgyvendinimo N + 1 metai | | Įgyvendinimo N + 2 metai | | Įgyvendinimo N + 3 metai | | Įgyvendinimo N + 4 metai | Įgyvendinimo N + 5 metai | Įgyvendinimo pabaigos metai |
| *2016 m.* | | *2017 m.* | | *2018 m.* | | *2019 m.* | | *2020 m.* | *2021 m.* | *2022 m.* |
|  | | | | | | | | | | | | |
| 1.2.1. *Naujų profesinių ir kitų reikalingų įgūdžių įgijimo rėmimas* | Savivaldybės biudžeto lėšos |  | |  | |  | |  | |  |  |  |
| Valstybės biudžeto lėšos | *0* | | *0* | | *0* | | 3 915,10 | | 3 915,10 | 3 915,10 | 0,00 |
| Kitos viešosios lėšos |  | |  | |  | | 0 | | 0 | 0 | 0 |
| Privačios lėšos | *0* | | *0* | | *0* | | 5 363,89 | | 5 363,89 | 5 363,89 | 0,00 |
| Europos Sąjungos struktūrinių fondų lėšos | *0* | | *0* | | *0* | | 44359,9 | | 44359,9 | 44359,9 | 0 |
| *Iš viso:* | ***0*** | | ***0*** | | ***0*** | | 53 638,89 | | 53 638,89 | 53 638,89 | 0,00 |
|  | | | | | | | | | |  |  |  |
| *1.2.2.  Informavimas, konsultavimas, tarpininkavimas ir kita pagalba įsidarbinant* | Savivaldybės biudžeto lėšos |  | |  | |  | | |  |  |  |  |
| Valstybės biudžeto lėšos | *0* | | *0* | | *0* | | | 2 838,50 | 2 649,51 | *0* | *0* |
| Kitos viešosios lėšos |  | | 0 | | 0 | | | 0,00 | 0,00 |  |  |
| Privačios lėšos | *0* | | *0* | | *0* | | | 3 888,89 | 3 629,97 | *0* | *0* |
| Europos Sąjungos struktūrinių fondų lėšos | *0* | | *0* | | *0* | | | 32 161,50 | 30 020,20 | *0* | *0* |
| *Iš viso:* |  | | ***0*** | | ***0*** | | | 38 888,89 | 36 299,68 |  |  |
| **IŠ VISO 1.2. UŽDAVINIUI** | | **0** | | **0** | | **0** | | | 92 527,78 | 89 938,57 | 53 638,89 | **0** |
| 1.3. UŽDAVINYS: **Didinti gyventojų verslumą, siekiant pagerinti darbingų vietos veiklos grupės teritorijos gyventojų padėtį darbo rinkoje.** | | | | | | | | | | | | |
| VEIKSMAS | LĖŠŲ POREIKIS | Įgyvendinimo pradžios N metai | | | Įgyvendinimo N + 1 metai | | Įgyvendinimo N + 2 metai | | Įgyvendinimo N + 3 metai | Įgyvendinimo N + 4 metai | Įgyvendinimo N + 5 metai | Įgyvendinimo pabaigos metai |
| *2016 m.* | | | *2017 m.* | | *2018 m.* | | *2019 m.* | *2020 m.* | *2021 m.* | *2022 m.* |
|  | | | | | | | | | |  |  |  |
| 1.3.1. *Besikuriančio verslo, įskaitant savarankišką veiklą pradedančius asmenis, konsultavimas ir mentorystė* | Savivaldybės biudžeto lėšos |  | |  | |  | | |  |  |  |  |
| Valstybės biudžeto lėšos | *0* | | *0* | | *0* | | | *0* | 3 971,73 | 3 971,73 | 3 613,30 |
| Kitos viešosios lėšos |  | |  | |  | | |  | 0,00 | 0,00 | 0,00 |
| Privačios lėšos | *0* | | *0* | | *0* | | | *0* | 6 526,80 | 6 526,80 | 5 937,79 |
| Europos Sąjungos struktūrinių fondų lėšos | *0* | | *0* | | *0* | | | *0* | 45 001,47 | 45 001,47 | 40 940,30 |
| *Iš viso:* | ***0*** | | ***0*** | | ***0*** | | | ***0*** | 55 500,00 | 55 500,00 | 50 491,39 |
|  | | | | | | | | | |  |  |  |
| *1.3.2. Verslui pradėti, įskaitant savarankišką veiklą pradedančius asmenis, reikalingų priemonių suteikimas* | Savivaldybės biudžeto lėšos |  |  | | | |  | | 2 027,50 | 6 488,00 | 6 488,00 | 3 944,10 |
| Valstybės biudžeto lėšos | *0* | *0* | | | | *0* | | 0 | 0 | 0 | 0 |
| Kitos viešosios lėšos |  |  | | | |  | | 2 777,78 | 8 888,89 | 8 888,89 | 5 403,62 |
| Privačios lėšos | *0* |  | | | |  | | 22 972,50 | 73 512,00 | 73 512,00 | 44 688,46 |
| Europos Sąjungos struktūrinių fondų lėšos | *0* |  | | | |  | | 27 777,78 | 88 888,89 | 88 888,89 | 54 036,18 |
| *Iš viso:* | ***0*** |  | | | |  | | 2 027,50 | 6 488,00 | 6 488,00 | 3 944,10 |
| **IŠ VISO 1.3. UŽDAVINIUI** | | **0** |  | | | |  | | **27 777,78** | **144 388,89** | **144 388,89** | **104 527,57** |
|  | | | | | | | | | |  |  |  |
| *Strategijos administravimo išlaidos, eurais* | Savivaldybės biudžeto lėšos |  |  | | | |  | |  |  |  |  |
| Valstybės biudžeto lėšos | *225* | *975* | | | | *1200* | | *1425* | *1575* | *1425* | *675* |
| Kitos viešosios lėšos |  |  | | | |  | |  |  |  |  |
| Privačios lėšos |  |  | | | |  | |  |  |  |  |
| Europos Sąjungos struktūrinių fondų lėšos | *2775* | *12025* | | | | *14800* | | *17575* | *19425* | *17575* | *8325* |
| *Iš viso:* | ***3.000*** | ***13.000*** | | | | ***16.000*** | | ***19.000*** | ***21.000*** | ***19.000*** | ***9.000*** |
|  | | | | | | | | | |  |  |  |
|  | | | | | | | | | | | | |
| *Iš viso vietos plėtros strategijai įgyvendinti* | Savivaldybės biudžeto lėšos |  | |  | | |  | |  |  |  |  |
|  | Valstybės biudžeto lėšos | 225,00 | | 975,00 | | | 1 200,00 | | 10 206,10 | 22 451,59 | 29 282,71 | 17 467,48 |
|  | Kitos viešosios lėšos |  | |  | | |  | |  |  |  |  |
|  | Privačios lėšos | 0,00 | | 0,00 | | | 0,00 | | 12 030,56 | 26 909,55 | 29 529,58 | 17 334,71 |
|  | Europos Sąjungos struktūrinių fondų lėšos | 2 775,00 | | 12 025,00 | | | 14 800,00 | | 117 068,90 | 255 966,32 | 333 215,49 | 198 591,40 |
|  | *Iš viso:* | **3.000** | | **13 000,00** | | | **16 000,00** | | **139 305,56** | **305 327,46** | **392 027,78** | **233 393,59** |

# Priedai

**Priedas Nr. 1**

Aleksoto VVG teritorijos gyventojų apklausos anketa

**1. Kaip esate susijęs su Aleksoto seniūnija?** (galimi keli variantai)

Esu Aleksoto seniūnijos gyventojas



Dirbu seniūnijos teritorijoje



Vaikai lanko darželį / mokyklą / būrelius



Aleksoto seniūnijos teritorijoje leidžiu laisvalaikį / sportuoju



Kita



Niekaip nesu susijęs su Aleksoto seniūnija



**2. Jūsų lytis:**

Moteris Vyras



**3. Jūsų amžius:**

iki 18 metų 50-59 metų



19-29 metų 60-69 metų



30-39 metų 70 metų ir daugiau



40-49 metų



**4. Jūsų išsilavinimas:**

Pradinis Profesinis



Pagrindinis Aukštesnysis



Vidurinis Aukštasis



Kita (įrašykite):



**5. Jūsų pareigos arba pagrindinis užsiėmimas:**

Vadovaujantis darbuotojas



Tarnautojas



Darbininkas



Sezoninis/laikinas darbuotojas



Verslininkas



Ūkininkas



Moksleivis



Studentas



Namų šeimininkė



Bedarbis



Pensininkas



Kita (įrašykite):



**6. Nurodykite, Jūsų šeimoje kartu gyvenančių asmenų skaičių:**

**7. Ar Jūsų šeimoje yra bedarbių?**

Taip



Ne



**8. Pagrindinėmis Aleksoto seniūnijos problemomis išskirčiau:**

Gyventojų skaičiaus mažėjimas



Jaunimo išvykimas į kitus miesto rajonus / Lietuvos miestus ar kitas šalis



Gyventojų senėjimas



Mažas gyventojų verslumas



Nedarbas



Saugumas



Socialinių paslaugų trūkumas



Bloga infrastruktūra (keliai, apšvietimas, viešieji pastatai, vandentiekis ir pan.)



Socialinės atskirties augimas



Kita (įrašykite):



**9. Ar jaučiate šių paslaugų trūkumą Aleksoto seniūnijoje:**

|  |  |  |
| --- | --- | --- |
|  | **Taip, trūksta** | **Ne, netrūksta** |
| Vaikų ir jaunimo užimtumo paslaugos |  |  |
| Vaikų priežiūros paslaugos |  |  |
| Specialios paslaugos gyventojams (laiptinės valymas, kiemo priežiūra, bendros viešosios erdvės sutvarkymas, kt.) |  |  |
| Neformalus asmeninių kompetencijų tobulinimas (darbas internetu, darbas kompiuteriu, kt.) |  |  |
| Naujų profesinių įgūdžių įgijimui reikalingos paslaugos (neformalus profesinis mokymas, ugdymas darbo vietoje, praktika, savanorystė ir kt.) |  |  |
| Tarpininkavimo paslaugos ir pagalba įdarbinant (informacija apie darbo vietas, profesinis orientavimas, motyvavimas imtis aktyvios veiklos ir kt.) |  |  |
| Tarpininkavimas į(si)traukiant į neformalų švietimą / profesinį mokymą |  |  |
| Tarpininkavimo paslaugos ir pagalba į(si)traukiant į savanoriškas veiklas/darbą |  |  |
| Verslumo mokymų paslaugos ir konsultacijos verslo pradžiai ir plėtrai (verslo kūrimo; besikuriančio verslo konsultavimas; pagalba randant tiekėjus bei klientus) |  |  |
| Vyresnio amžiaus asmenų ir sunkių ligonių priežiūra (slauga, vaistų suleidimas, aprūpinimas būtiniausiais pirkiniais ir pan.) |  |  |
| Transporto paslaugos judėjimo negalią turintiems asmenims |  |  |
| Kitos bendrosios socialinės paslaugos (tarpininkavimas, informavimas, maitinimas, viešojo transporto paslaugos, asmeninės higienos ir priežiūros paslaugos, sociokultūrinės, savipagalbos grupių ir pan.) |  |  |
| Neaktyvių darbingų gyventojų užimtumo (neformalus mokymas; savanorystė; ugdymas darbo vietoje; naujų praktinių darbo įgūdžių įgijimas) |  |  |
| Psichologinė pagalba ir konsultavimas |  |  |
| Sociokultūrinės paslaugos (kūrybinės dirbtuvės, sporto klubai, parodos, teatrai..) |  |  |
| Specialiosios socialinės priežiūros paslaugos socialinę atskirtį patiriantiems asmenims (psichosocialinės ir intensyvios krizių įveikimo pagalbos, socialinių įgūdžių ugdymo ir palaikymo, pagalbos į namus ir kt.) |  |  |
| Kita (įrašykite): |  |  |

**10. Ar sutiktumėte mokėti už Jums trūkstamas paslaugas, jei jos būtų pradėtos teikti Aleksoto seniūnijoje?**

Taip, mokėčiau



Ne, nemokėčiau



Iš dalies apmokėčiau



**11. Ar sutiktumėte tam tikrose veiklose/paslaugų teikime (pvz., socialinė priežiūra, pagalba namuose ar kt.) dalyvauti savanoriškais pagrindais?**

Taip



Ne



**12. Kuriose iš šių veiklų sutiktumėte dalyvauti savanoriškais pagrindais?**

(Jei prieš tai buvusiame klausime atsakėte "Ne", šį klausimą galite praleisti)

Darbas globos namuose



Darbas su neįgaliaisiais



Darbas su priklausomybės ligomis sergančiais asmenimis



Darbas su psichikos sutrikimų turinčiais asmenimis



Darbas su smurtą patiriančiais asmenimis



Darbas su kitais socialinės rizikos asmenimis ir/ar šeimomis



Atskirų asmenų švietimas, mokymas ir informacijos teikimas



Pagalba namuose



Asmens higienos ir priežiūros paslaugų organizavimas ir teikimas



Transporto organizavimo paslaugos (asmenims turintiems judėjimo negalią, ligoniams, vaikams ir kt.)



Atskiros bendruomeninės iniciatyvos (pvz., savipagalbos grupių veikla, pagalbos ir/ar informacijos telefonu/el. paštu teikimas, meno/sporto/verslo srities ar kitu bendru interesu paremtų asociacijų ir klubų veikla, kt.)



Renginių organizavimas, sociokultūrinės paslaugos



Kita (įrašykite):



**13. Kaip manote, kokios ekonominės veiklos galėtų imtis Aleksoto seniūnijos bendruomenės, organizacijos ar pavieniai fiziniai asmenys, jei tokios veiklos pradžiai būtų skirta Europos Sąjungos parama?**

Ūkininkų produkcijos realizavimas



Maitinimo paslaugų teikimas



Renginių organizavimas



Laisvalaikio būrelių organizavimas



Konsultavimas teisiniais klausimais



Rinkodaros ir reklamos paslaugų teikimas



Vyresnio amžiaus asmenų ir sunkių ligonių priežiūros paslaugų teikimas



Mokymų, skirtos darbo įgūdžių lavinimui, organizavimas ir vykdymas



Vaikų ir jaunimo užimtumo organizavimas



Nežinau, sunku pasakyti



Kita (įrašykite):



**14. Ar Jūs būtumėte linkę imtis bendruomeninio (kartu su tam tikra bendruomene/organizacija) verslo iniciatyvų ir įgyvendinti bendruomeninį verslą skatinančius projektus?**

Taip, tai būtų įdomu



Jau šiuo metu svarstau apie tokių projektų galimybę



Tokių projektų neplanuoju



Nežinau, sunku pasakyti



Kita (įrašykite):



**15. Ar Jūs pats imtumėtės smulkaus verslo, jei būtų teikiamos profesionalios konsultacijos dėl naujo verslo kūrimo?**

Taip



Ne



**Jei „Taip“, įvardinkite verslo sritį ir idėją, kurią norėtumėte įgyvendinti?**

(Laukas neprivalomas)  
(Išvardinkite vieną ar keletą veiklų ir trumpai nurodykite, kodėl ši veikla gali būti naudinga ir sėkminga)



**Jei „Taip“, įvardinkite, kokių žinių/įgūdžių/informacijos/išteklių Jums reikia, norint pačiam imtis smulkaus verslo?**

(Laukas neprivalomas)

**16. Kurios iš šių grupių, Jūsų nuomone, Aleksoto seniūnijoje yra labiausiai pažeidžiamos?**

Bedarbiai



Asmenys sergantys priklausomybės ligomis (narkomanai, alkoholikai ir kt.)



Socialinės rizikos šeimos



Neįgalieji



Asmenys sugrįžę iš įkalinimo įstaigų



Jaunimas, išėjęs iš globos įstaigų



Jaunimas (asmenys iki 29 metų)



Vyresnio amžiaus asmenys (nuo 65 metų)



Tautinės mažumos



Kita (įrašykite):



**17. Jūsų nuomone, su kokiomis problemomis susidurs į Aleksoto seniūniją atvykę imigrantai/pabėgėliai?**

Kalbos



Naujos / nepažįstamos kultūrinės aplinkos (papročiai, tradicijos, apranga ir kt.)



Diskriminacijos dėl rasės / tautybės / religijos



Integracijos



Saviraiškos



Socialinio statuso



Darbo trūkumo



Informavimo (teisiniais ar kt. klausimais) trūkumo



Kita (įrašykite):



**18. Kokiems Europos Sąjungos paramos prioritetams Jūs teiktumėte pirmenybę Aleksoto seniūnijoje?**

Įvertinkite kiekvieno ES paramos prioriteto konkrečias sritis, kurias savo strategijoje gali pasirinkti miesto vietos veiklos grupė. Jūs galite įvertinti  kiekvieną prioriteto sritį pažymėdami vieną skaičių iš penkių, kur 1 – visai nesvarbu, o 5 – labai svarbu.

|  |  |  |  |  |  |
| --- | --- | --- | --- | --- | --- |
|  | **1** | **2** | **3** | **4** | **5** |
| Švietimo paslaugų gyventojams plėtrai |  |  |  |  |  |
| Kultūros ir sporto paslaugų gyventojams plėtrai |  |  |  |  |  |
| Aplinkos tvarkymo paslaugų gyventojams plėtrai |  |  |  |  |  |
| Paslaugų bedarbiams plėtrai |  |  |  |  |  |
| Paslaugų vaikams ir jaunimui plėtrai |  |  |  |  |  |
| Paslaugų vyresnio amžiaus žmonėms ir neįgaliesiems plėtrai |  |  |  |  |  |
| Savanoriško darbo plėtros projektai socialinių paslaugų teikimui |  |  |  |  |  |
| Savanoriško darbo plėtros projektai kitų trūkstamų paslaugų teikimui ir/ar miesto problemų sprendimui |  |  |  |  |  |
| Bendruomeniškumą skatinančioms iniciatyvoms (pvz., savipagalbos grupių veikla, meno/sporto/verslo srities ar kitu asociacijų ir klubų veikla) remti |  |  |  |  |  |
| Konsultacijoms kuriant naujas darbo vietas |  |  |  |  |  |
| Informavimui ir tarpininkavimui įsidarbinant |  |  |  |  |  |
| Prieigos prie informacinių ir ryšių technologijų plėtrai, jų naudojimo skatinimui ir kokybės gerinimui |  |  |  |  |  |
| Mokymosi visą gyvenimą ir profesinio mokymo skatinimui |  |  |  |  |  |
| Palankesnių sąlygų pradėti naują verslą sudarymui |  |  |  |  |  |
| Konsultacijos dėl naujo verslo kūrimo ir esamo verslo plėtros |  |  |  |  |  |
| Konsultacijoms dėl vietos produkcijos ir paslaugų plėtros |  |  |  |  |  |
| Tautinių mažumų integracijai (kalbos mokymas, visuomenės švietimas, kt.) |  |  |  |  |  |
| Psichologinio smurto darbe (mobingo) prevencijai ir mažinimui |  |  |  |  |  |

**19. Kokie konkretūs Aleksoto VVG inicijuojami projektai jus domintų?**

Meninių gebėjimų (dailės, muzikos, šokių ir pan.) mokymai



Nemokamos paskaitos apie sveiką gyvenseną, mitybą



Pagyvenusių žmonių pagalbos / savipagalbos sistemos organizavimas



Saugios kaimynystės organizavimas



Kita (įrašykite)



**20. Pateikti pasiūlymą projekto įgyvendinimui**

(siūlome Jums pateikti projekto idėją galimam finansavimui iš Aleksoto VVG strategijos lėšų. Prašome nurodyti ir savo kontaktinius duomenis, kad, esant reikalui, galėtume susisiekti)

**Priedas Nr. 2**

**Tikslo ir uždavinių alternatyvų vertinimo analizė**

**Tikslo alternatyvų vertinimas**

**Rengiant Aleksoto VVG strategiją buvo analizuojamos ir vertinamos 3 tikslo alternatyvos:**

* **I alternatyva**. Sumažinti neigiamas demografines tendencijas Kauno miesto tikslinėse teritorijose, gerinant gyvenamąją aplinką, įskaitant infrastruktūrą;
* **II alternatyva**. Mažinti gyventojų emigraciją, kuriant naujas darbo vietas.
* **III alternatyva**. Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius

**Tikslo alternatyvoms palyginti buvo naudojami šie trys kriterijai:**

* + **Tikslo alternatyvos strateginis pagrįstumas**
  + Poveikis socialinei sričiai, demografijai
  + Poveikis užimtumui ir verslumo augimui

Žemiau lentelėje pateikiamas visų trijų tikslo alternatyvų strateginio pagrįstumo vertinimas. Už kiekvieną išnaudojamą stiprybę, sprendžiamą problemą (silpnybę), išnaudojamą galimybę ar šalinamą grėsmę skiriamas vienas balas. Vertintos tik didžiausią įtakos koeficientą (III) turinčios stiprybės, silpnybės, galimybės ir grėsmės. Lentelės pabaigoje pateikiama Tikslo alternatyvų strateginio pagrįstumo vertinimo balų suma.

**Tikslo alternatyvų strateginio pagrįstumo vertinimas.**

|  |  |  |  |
| --- | --- | --- | --- |
| Vertinami veiksniai | **I alternatyva**. Sumažinti neigiamas demografines tendencijas Kauno miesto tikslinėse teritorijose, gerinant gyvenamąją aplinką, įskaitant infrastruktūrą | **II alternatyva**. Mažinti gyventojų emigraciją, kuriant naujas darbo vietas | **III alternatyva**. Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius |
| **Išnaudojamos stiprybės** |  |  |  |
| Seniūnijoje sukaupta didžiulė verslo ir gamybos patirtis. Seniūnijos teritorijoje veikia apie 1060 įmonių iš kurių 5 - AB ‚Kauno grūdai“, UAB „Top Sport“, UAB „Imlitex“, AB „Freda“ ir UAB ‚Boslita ir Ko“ - patenka tarp dvidešimties didžiausių Kauno įmonių. | 0 | 1 | 1 |
| Tiek Kauno miesto, tiek ir Lietuvos kontekste Aleksotas išsiskiria tuo, kad 5,7 proc. gyventojų turi bent minimalų savo verslą, tuo tarpu kai vidutiniškai Lietuvoje nuosavą verslą turi tik 2,8 proc. gyventojų (kitose Kauno seniūnijose šis rodiklis svyruoja nuo 2 iki 5 proc.). | 0 | 1 | 1 |
| **Skaičius viso:** | **0** | **2** | **2** |
| **Sprendžiamos problemos (silpnybės)** |  |  |  |
| Iš kitų Kauno m. seniūnijų Aleksoto VVG teritorija išsiskiria aukščiausiu nedarbo lygiu bei didžiausia ilgalaikių bedarbių dalimi. Užimtumo didinimas ir verslumo skatinimas išlieka svarbiais Aleksoto VVG strategijos uždaviniais. | 1 | 1 | 1 |
| Santykinai didelis socialinės rizikos šeimų skaičius: socialinės rizikos šeimų santykinė dalis Aleksoto seniūnijoje, lyginant su bendru gyventojų seniūnijoje skaičiumi, sudaro 0,27 proc., ir tai yra didžiausias rodiklis Kauno mieste tarp visų seniūnijų, neskaitant Petrašiūnų. | 0 | 0 | 1 |
| Socialinių paslaugų sektoriaus galimybės ir kokybė neatitinka gyventojų poreikių Praktiškai nėra socialines paslaugas teikiančių nevyriausybinių organizacijų neįgaliems asmenims bei socialinės rizikos šeimoms, vaikų dienos centrų, apnakvindinimo paslaugas šeimoms, atsidūrusioms krizinėje situacijoje, teikiančių įstaigų, ir pan. | 0 | 0 | 1 |
| **Skaičius viso:** | **1** | **1** | **3** |
| **Išnaudojamos galimybės** |  |  |  |
| Didelis seniūnijos verslumo potencialas: remiantis 2015 m. apklausos dėl Aleksoto vietos plėtros 2015-2020 m. strategijos duomenimis, beveik 20 proc. respondentų būtų pasirengę pradėti nuosavą verslą, jei būtų teikiamos profesionalios konsultacijos dėl naujo verslo kūrimo. | 0 | 1 | 1 |
| Aktyvių bendruomeninių organizacijų iniciatyvų skatinimas ir jų veiklos plėtojimas, bendruomeniškumo ir savanorystės ugdymas, mecenavimo skatinimas švietimo, kultūros ir kitose srityse prisidėtų prie efektyvesnio vietos problemų sprendimo, socialinės atskirties mažėjimo ir gyvenimo kokybės tikslinėje teritorijoje augimo. | 1 | 0 | 1 |
| Viešojo ir privataus sektoriaus partnerystės iniciatyvų skatinimas leistų efektyviau išnaudoti vietos resursus, kurtų lojalios sektorinės partnerystės pamatus. | 0 | 0 | 1 |
| **Skaičius viso:** | **1** | **1** | **3** |
| **Šalinamos grėsmės** |  |  |  |
| Tolesnis seniūnijos gyventojų skaičiaus mažėjimas, atsižvelgiant į tendenciją, kad Kaune gyventojų mažėja sparčiau nei vidutiniškai visoje Lietuvoje. Dėl mažėjančio gyventojų skaičiaus mažės demografinis – ekonominis miesto potencialas bei socialinio-kultūrinio vystymosi galimybės. | 1 | 1 | 1 |
| Neskiriant pakankamai dėmesio jaunimo, ypač gyvenančio socialinės rizikos šeimose, užimtumui laisvalaikiu, ateityje tikėtinas tokių jaunuolių socialinių įgūdžių trūkumas įvairiose srityse (tarpusavio bendravimo, mokymosi, socialinių ryšių mezgimo, ir kt.). | 0 | 0 | 1 |
| **Skaičius viso:** | **1** | **1** | **2** |
| **Tikslo alternatyvų strateginio pagrįstumo vertinimo balų suma** | **3** | **5** | **10** |

**Tikslo alternatyvų poveikio socialinei sričiai ir demografijai vertinimas yra pateikiamas lentelėje žemiau. Poveikis vertinamas balais nuo 1 iki 3; kartu pateikiant argumentus dėl suteikto poveikio įvertinimo. Lentelės pabaigoje pateikiama Tikslo alternatyvų poveikio socialinei sričiai ir demografijai vertinimo balų suma.**

**Tikslo alternatyvų poveikio socialinei sričiai ir demografijai vertinimas.**

|  |  |  |  |
| --- | --- | --- | --- |
| Vertinami veiksniai  Planuojamas (galimas) poveikis | **I alternatyva**. Sumažinti neigiamas demografines tendencijas Kauno miesto tikslinėse teritorijose, gerinant gyvenamąją aplinką, įskaitant infrastruktūrą | **II alternatyva**. Mažinti gyventojų emigraciją, kuriant naujas darbo vietas | **III alternatyva**. Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius |
| Socialinių pašalpų gavėjų skaičiaus mažėjimas | Gyvenamosios aplinkos gerinimas, įskaitant infrastruktūros tobulinimą turėtų neesminį poveikį socialinių pašalpų gavėjų skaičiaus mažėjimui | Investicijų skatinimas ir naujų darbo vietų kūrimas iš dalies prisidėtų prie socialinių pašalpų gavėjų skaičiaus mažėjimo. | Vietinių įsidarbinimo galimybių didinimas bei bendruomenių socialinės integracijos skatinimas, išnaudojant vietos bendruomenių, verslo ir vietos valdžios ryšius darys stiprų poveikį socialinių pašalpų gavėjų skaičiaus mažėjimui. |
| **Veiksnio poveikio vertinimas** | **1** | **2** | **3** |
| Pagerės Aleksoto VVG teritorijos gyventojų kultūrinės, edukacinės ir rekreacinės veiklos galimybės | Gyvenamosios aplinkos gerinimas, įskaitant infrastruktūros kūrimą padidins Aleksoto VVG teritorijos gyventojų kultūrinės, edukacinės ir rekreacinės veiklos galimybes. | Naujų darbo vietų kūrimas turės neesminį poveikį Aleksoto VVG teritorijos gyventojų kultūrinės, edukacinės ir rekreacinės veiklos galimybių didinimui. | Vietinių įsidarbinimo galimybių didinimas, išnaudojant vietos bendruomenes ir teikiant socialines paslaugas socialinės atskirties gyventojams, prisidės prie Aleksoto gyventojų kultūrinės, edukacinės ir rekreacinės veiklos galimybių augimo. |
| **Veiksnio poveikio vertinimas** | **2** | **1** | **2** |
| Emigracijos mažėjimas | Gyvenamosios aplinkos gerinimas, įskaitant infrastruktūros tobulinimą darytų teigiamą poveikį emigracijos mažėjimui. | Investicijoms palankios aplinkos ir papildomų darbo vietų kūrimas tiesiogiai prisidėtų prie emigracijos mažėjimo. Leistų ne tik išlaikyti esamus bet kartu ir pritraukti naujų gyventojų. | Vietinių įsidarbinimo galimybių gerinimas, naujų darbo vietų kūrimas ir verslumo skatinimas tiesiogiai prisidėtų prie emigracijos mažėjimo. Leistų ne tik išlaikyti esamus bet kartu ir pritraukti naujų gyventojų. |
| **Veiksnio poveikio vertinimas** | **2** | **3** | **3** |
| **Tikslo alternatyvų poveikio socialinei sričiai ir demografijai vertinimo balų suma** | **5** | **6** | **8** |

**Tikslo alternatyvų poveikio** užimtumui ir verslumo augimui **vertinimas yra pateikiamas lentelėje žemiau.** Poveikis vertinamas balais nuo 1 iki 3; kartu pateikiant argumentus dėl suteikto poveikio įvertinimo. **Lentelės pabaigoje pateikiama Tikslo alternatyvų poveikio užimtumui ir verslumo augimui vertinimo balų suma.**

**Tikslo alternatyvų poveikio užimtumui ir verslumo augimui vertinimas.**

|  |  |  |  |
| --- | --- | --- | --- |
| Vertinami veiksniai  Planuojamas (galimas) poveikis | **I alternatyva**. Sumažinti neigiamas demografines tendencijas Kauno miesto tikslinėse teritorijose, gerinant gyvenamąją aplinką, įskaitant infrastruktūrą | **II alternatyva**. Mažinti gyventojų emigraciją, kuriant naujas darbo vietas | **III alternatyva**. Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius |
| Didėjančios materialios investicijos | Gyvenamosios aplinkos gerinimas, įskaitant infrastruktūros tobulinimą darytų esminį teigiamą poveikį materialių investicijų Aleksoto VVG teritorijoje didėjimui. | Naujų darbo vietų kūrimas ir su tuo susijęs Aleksoto VVG teritorijos gyventojų pajamų augimas turės neesminį poveikį materialiųjų investicijų augimui. | Vietinių įsidarbinimo galimybių gerinimas kartu su verslumo skatinimu ir naujo verslo kūrimosi rėmimu darys teigiamą poveikį materialiųjų investicijų augimui. Aleksoto VVG teritorijoje. |
| **Veiksnio poveikio vertinimas** | **3** | **1** | **2** |
| Didėjantis užimtumas, kuriant aukštos kvalifikacijos darbo vietas | Infrastruktūros, įskaitant ir verslo poreikiams skirtą, sukūrimas sudarys sąlygas privačių investicijų pritraukimui, o taip pat ir naujų darbo vietų, įskaitant aukštos kvalifikacijos, kūrimui | Naujų darbo vietų kūrimas prisidės tiek prie užimtumo didėjimo ir gyventojų pajamų augimo, tiek ir prie emigracijos masto mažėjimo. | Verslo įmonių plėtra skatins gyventojų užimtumo didėjimą, tokiu būdu augant konkurencingumui darbo rinkoje bus skatinamas darbo užmokesčio didėjimas. Tačiau nekuriant patrauklios gyvenamosios aplinkos, sudėtinga pritraukti ir išlaikyti aukštos kvalifikacijos specialistus |
| **Veiksnio poveikio vertinimas** | **3** | **2** | **2** |
| Didėjantis Aleksoto VVG teritorijos gyventojų verslumas | Gyvenamosios aplinkos gerinimas, įskaitant infrastruktūros tobulinimą neturės esminio poveikio Aleksoto VVG teritorijos gyventojų verslumo augimui. | Naujų darbo vietų kūrimas darys teigiamą poveikį Aleksoto VVG teritorijos gyventojų verslumo augimui | Vietinių įsidarbinimo galimybių gerinimas kartu su verslumo skatinimu ir naujo verslo kūrimosi rėmimu, tiesiogiai prisidės prie Aleksoto VVG teritorijos gyventojų verslumo augimo. |
| **Veiksnio poveikio vertinimas** | **1** | **2** | **3** |
| **Tikslo alternatyvų poveikio užimtumui ir verslumo augimui vertinimo balų suma** | **7** | **5** | **7** |

**Tikslų alternatyvų palyginimas.**

|  |  |  |  |
| --- | --- | --- | --- |
| Vertinami veiksniai | **I alternatyva**. Sumažinti neigiamas demografines tendencijas Kauno miesto tikslinėse teritorijose, gerinant gyvenamąją aplinką, įskaitant infrastruktūrą | **II alternatyva**. Mažinti gyventojų emigraciją, kuriant naujas darbo vietas | **III alternatyva**. Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius |
| Tikslo alternatyvos strateginis pagrįstumas | **3** | **5** | **10** |
| Poveikis socialinei sričiai, demografijai | **5** | **6** | **8** |
| Poveikis užimtumui ir verslumo augimui | **7** | **5** | **7** |
| **Tikslo alternatyvų poveikio vertinimo balų suma** | **15** | **16** | **25** |

**Atsižvelgiant į atliktą daugiakriterinę analizę buvo pasirinkta III tikslo alternatyva:** Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius.

**Uždavinių alternatyvų vertinimas**

**Siekiant pagrindinio Aleksoto VVG strategijos tikslo buvo iškelti trys uždaviniai susiję su trimis sritimis: socialinės atskirties mažinimu, užimtumo didinimu ir verslumo skatinimu. Kiekvienai sričiai buvo išskirtos ir analizuotos kelios uždavinių alternatyvos.**

**Socialinės atskirties mažinimo srityje buvo išskirti šie galimi uždaviniai:**

* **Plėtoti socialinių paslaugų teikimą, sudarant prielaidas socialiai pažeidžiamų grupių integracijai;**
* **Gerinti viešųjų paslaugų prieinamumą socialiai pažeidžiamoms grupėms;**
* **Mažinti Kauno miesto Aleksoto VVG teritorijos gyventojų socialinę atskirtį.**

**Atlikus uždavinių analizę buvo atrinkta trečioji uždavinio alternatyva „Mažinti Kauno miesto Aleksoto VVG teritorijos gyventojų socialinę atskirtį“, kadangi ji geriausiai prisideda prie pagrindinio strategijos tikslo -** Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius, įgyvendinimo.

**Pirmoji uždavinio alternatyva buvo atmesta, nes nors socialinių paslaugų teikimas yra svarbus socialinės atskirties mažinimo elementas, vien tik socialinių paslaugų teikimas neužtikrins nei socialinės atskirties mažėjimo nei ženkliai prisidės prie vietinių įsidarbinimo galimybių augimo.**

**Antroji uždavinio alternatyva „**Gerinti viešųjų paslaugų prieinamumą socialiai pažeidžiamoms grupėms**“ buvo atmesta dėl tos pačios priežasties - nors viešųjų paslaugų prieinamumas socialinės atskirtiems grupėms** yra svarbus socialinės atskirties mažinimo elementas, vien tik viešųjų paslaugų prieinamumo didinimas neužtikrins nei socialinės atskirties mažėjimo nei ženkliai prisidės prie vietinių įsidarbinimo galimybių augimo.

Užimtumo didinimo srityje buvo išskirti šie galimi uždaviniai:

* **Didinti gyventojų užimtumą Aleksoto seniūnijoje, aktualizuojant kultūros paveldą;**
* **Kurti naujas darbo vietas, vykdant apleistų teritorijų konversiją;**
* **Didinti bedarbių ir neaktyvių darbingų gyventojų užimtumą, siekiant pagerinti šių asmenų padėtį darbo rinkoje.**

Atlikus uždavinių analizę **buvo atrinkta trečioji uždavinio alternatyva „Didinti bedarbių ir neaktyvių darbingų gyventojų užimtumą, siekiant pagerinti šių asmenų padėtį darbo rinkoje“,** kadangi ji geriausiai prisideda prie pagrindinio strategijos tikslo - Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius, įgyvendinimo.

Pirmoji uždavinio alternatyva „Didinti gyventojų užimtumą Aleksoto seniūnijoje, aktualizuojant kultūros paveldą“ buvo atmesta nes nors Aleksoto VVG teritorijoje yra gausu kultūros paveldo objektų, vien tik jų aktualizavimas neužtikrins pakankamo užimtumo augimo. Būtinos ir kitos kompleksinės priemonės, ypač nukreiptos į bedarbių ir neaktyvių gyventojų užimtumo didinimą.

Antroji uždavinio alternatyva buvo atmesta dėl analogiškos priežasties. Nors apleistų teritorijų konversija yra svarbi priemonė, galinti prisidėti prie užimtumo Aleksoto VVG teritorijoje augimo, vien tik jos neužtenka norint užtikrinti strategijoje siekiamą užimtumo lygio augimą.

**Verslumo skatinimo** srityje buvo išskirti šie galimi uždaviniai:

* **Didinti gyventojų verslumą, siekiant jaunimo užimtumo augimo;**
* **Skatinti verslumą, naujų verslų kūrimąsi ir plėtrą, naudojant intensyvias neformalaus mokymo ir motyvavimo priemones;**
* **Didinti gyventojų verslumą, siekiant pagerinti darbingų vietos veiklos grupės teritorijos gyventojų padėtį darbo rinkoje.**

Atlikus uždavinių analizę **buvo atrinkta trečioji uždavinio alternatyva „Didinti gyventojų verslumą, siekiant pagerinti darbingų vietos veiklos grupės teritorijos gyventojų padėtį darbo rinkoje“,** kadangi ji geriausiai prisideda prie pagrindinio strategijos tikslo - Pagerinti vietines įsidarbinimo galimybes, didinant bendruomenių socialinę integraciją, išnaudojant vietos bendruomenių, verslo ir vietos valdžios ryšius, įgyvendinimo.

**Pirmoji uždavinio alternatyva „**Didinti gyventojų verslumą, siekiant jaunimo užimtumo augimo**“ buvo atmesta, nes vien į jaunimą orientuotos verslumo skatinimo veiklos neužtikrins pakankamo verslumo augimo ir naujų verslų steigimo, o kartu ir darbo vietų kūrimo masto. Alternatyva buvo atmesta, nes ji neužtikrina pagrindinio strategijos tikslo įgyvendinimo.**

**Antroji uždavinio alternatyva „**Skatinti verslumą, naujų verslų kūrimąsi ir plėtrą, naudojant intensyvias neformalaus mokymo ir motyvavimo priemones**“ buvo atmesta dėl analogiškų priežasčių. Nors** neformalaus mokymo ir motyvavimo priemonės yra svarbus verslumo skatinimo ir ugdymo elementas, vien tik jis neužtikrins strategijoje numatyto verslumo augimo masto.